
soweli Pita 


tan jan Beatrix Potter 


ante pi toki pona tan jan Ke Tami 








tenpo wan la, soweli lili tu tu 


pi kute suli li lon. ona li— 


soweli Lawako, li «soweli 
Sikeko, li soweli Monsiko, li 
soweli Pita. 


tomo ona li nena pi ko ma lon 


anpa pi kasi suli. 


tenpo suno open wan la, mama 
ona li toki e ni: "suwi mi o, sina 
ken tawa ma pan. sina ken 
tawa nasin. taso o tawa ala ma 
kili pi jan Mekeke. mama mije 
sina li kama pakala lon ma ni. 
jan meli Mekeke li insa e ona 


lon pan." 








"o tawa. o ike ala. mi tawa 


weka." 


soweli mama li poka e poki, e 
ilo selo pi telo weka. ona li 
tawa ma kasi, li tawa tomo 
pan. ona li esun e pan suli, e 


pan tu tu wan pi kili lili. 








soweli Lawako en soweli 
Sikeko en soweli Monsiko li 
soweli lili pona. ona li tawa 


nasin, li poki e kili pimeja. 


taso soweli Pita li pona ala. 
kepeken tenpo ala la, ona li 
tawa ma kili pi jan Mekeke. 
lupa pi ma kili li pini la, ona li 
tawa anpa lupa, li tawa insa 


mal 








open la, ona li moku e kili lipu 
laso, e kili pi palisa laso lili. 
ante la, ona li moku e kili loje 


pi anpa ma. 


ni la, ona li pilin jaki. ona li wile 


alasa e kasi namako. 








taso ona li kama lon sinpin pi 
kili palisa laso la, seme li lon? 


jan mije Mekeke a! 


jan Mekeke li anpa lon luka 
ona, li mae kili sin. taso ona li 
tawa sewi, li tawa soweli Pita, 
li tawa e ilo ma lon luka, li 
kalama e ni: "o pini, soweli ike 


pi kili mi o!" 








soweli Pita li pilin wawa ike a. 
ona li sona ala e nasin weka la, 


ona li tawa lon ale pi ma kili. 


len noka ona wan li kama weka 
lon kili lipu. len noka ona ante 


li kama weka lon kili pan. 


ni la, ona litawa kepeken luka, 
kepeken noka. tawa ni li tawa 
wawa la, ona li ken weka - taso 
ona li tawa insa pi len awen 
kili. kiwen awen li lon len laso 
sijelo pi soweli Pita la, len li 
awen e kiwen jelo suno ni, li 


pini e weka pi soweli Pita. 








soweli Pita li pilin ike tan moli 
kama, li pana e telo mute tan 
lukin; taso waso li kute e 
kalama ona pi pilin ike. waso li 
tawa ona, li wile e pona tawa 
ona, li wile e tawa weka wawa 


tan ona. 


jan Mekeke li kama, li jo e ilo 
poki len, li wile poki e soweli 
Pita kepeken ilo. taso soweli 
Pita li kama tawa, li kama 
weka lon tenpo sama. len laso 


ona li awen lon ma. 








ona li tawa tomo lili ilo, li tawa 
insa pi poki kiwen. telo ala li 
lon poki ni la, poki ni li pona, 


taso telo li lon. 


jan Mekeke li pilin wawa e ni: 
soweli Pita li lon tomo ilo. ken 
la, ona li lon poki kasi. jan li 


tawa e poki ale, li lukin e ale. 


tenpo ni la, soweli Pita li weka 
wawa e kon tan uta a— "mu!" 
jan Mekeke li tawa ona 


kepeken wawa. 








ona li wile noka e soweli Pita. 
soweli Pita li tawa lupa lukin, li 
pakala e kasi tu wan. lupa 
lukin li lili tawa jan la, jan 
Mekeke li ken ala tawa ona. kin 
la, wawa ona li kama lili tan 
alasa soweli. ona li kama sin 


tawa pali ona. 


soweli Pita li anpa e monsi 
tawa lape lili. wawa pi kon ona 
li lili. sijelo ona li tawa mute 
tan pilin ike. ona li sona ala e 
nasin pona. kin la, ona li telo 


tan telo pi insa poki. 
tenpo li tawa la, ona li open sin 
e tawa, li tawa lili, li tawa lili, 


li kepeken ala wawa, li lukin. 








lukin la, lupa li lon sinpin; taso 
ona li pini. soweli sama soweli 


Pita la, lupa lili li lon ala. 


soweli pi lili mute li tawa insa 
lupa, li kama tan lupa, li jo e 
kili lili, li wile pana e kili tawa 
kulupu ona. soweli Pita li toki 
tawa ona, li wile sona e nasin 
weka. taso kili suli li lon uta pi 
soweli lili la, ona li ken ala toki. 
ona li tawa e lawa ona tan 
poka tawa poka. soweli Pita li 


kama e telo tan lukin. 


ona li lukin sona e nasin weka 
la, ona li tawa poka ma ante. 
taso ona li ken ala sona, li nasa 
kin e lawa ona. tenpo ni la, ona 
li kama lon telo. telo ni la, jan 
Mekeke li ken insa e telo lon 


poki telo. 


telo la, soweli walo pi kalama 
noka ala li lukin e kala loje, li 
tawa ala a, li tawa e linja 
monsi ona taso lon tenpo. 
soweli Pita li sona e soweli pi 
kalama noka ala tan soweli 
sama ona Penjamin la, ona li 
wile ala toki tawa soweli alasa 


ni, li wile tawa weka. 








ona li kama sin lon tomo ilo, 
taso kalama li lon poka ona a: 
ilo ma li ka-la-ma, li kalama, li 
kalama. soweli Pita li weka 
tawa noka kasi. ijo ala li ante 
la, ona li weka tan kasi, li kama 
lon ilo poki tawa, li lukin lon 
sewi pi ilo ni. lukin a la, jan 
Mekeke li ilo e kili pi selo mute. 
monsi jan li tawa soweli Pita. 
suli la, lupa pi nasin weka li lon 


weka pi poka ante ona a! 


soweli Pita li anpa tan ilo poki 
kepeken kalama lili, li tawa 
kepeken wawa mute, li tawa 
lon monsi pi kasi pi kili pimeja 
lili. 

jan Mekeke li lukin e ona lon 
pini, taso ni li suli ala tawa 
soweli Pita. ona li tawa anpa 
lupa, li pona awen lon ma kasi, 


lon weka pi ma kili. 








jan Mekeke li kepeken len laso 
lili ona, li kepeken len noka lili 
ona la, jan li pali e ilo pi sama 
jan. ilo ni la, jan li wile weka e 


waso pi alasa kili. 


soweli Pita li pini ala e tawa, li 
lukin ala tawa monsi. ona li 
kama lon tomo ona lon kasi 
kiwen suli la, ona li pini taso e 


tawa. 


ona li pilin lape mute la, ona li 
kama supa lon ko ma lon anpa 
lon lupa tomo ona, li pini e 
lukin ona. mama ona li pali e 
moku. mama li wile sona e ni: 
soweli Pita li weka e len ona 
tan pali seme? ona li weka e 


len ante kin lon tenpo pini. 





ike la, soweli Pita li pilin pona 


ala lon pini pi tenpo suno. 


mama ona li lape e ona lon 
supa lape, li pali e telo kasi. 
mama li pana e wan telo tawa 


soweli Pita! 


"o moku e ona wan kepeken ilo 


moku wan lon tenpo lape." 








taso soweli Lawako en soweli 
Sikeko en soweli Monsiko li 
ken moku e pan e telo walo e 
kili pimeja lon pini pi tenpo 


suno. 

soweli Kinkili 
tan jan Beatrix Potter 


ante pi toki pona tan jan Ke Tami 








toki ni la, soweli lili loje pi 
kasi suli li lon. nimi ona li 
Kinkili. 

soweli sama ona li soweli 
Kilikuntu. soweli ante pi 
kulupu sama li lon kin. tomo 
ona li lon ma kasi lon poka 


telo. 


ma li lon insa telo. kasi suli 
en kasi pi kili kiwen li lon 
ona. kasi kiwen suli wan li 
lupa lon insa, li tomo tawa 
waso alasa pi kalama ala. 
waso ni li waso Kapesi. ona 


li lon tenpo mute. 








tenpo wan pi alasa pan la, 
kili kiwen li kama moku 
pona. lipu kasi li laso lili, li 
kama jelo. soweli Kinkili en 
soweli Kilikuntu en soweli 
lili ante ale li kama tan ma 


kasi, li tawa poka telo. 


ona li pali e supa kepeken 
palisa kasi, li tawa lon telo 
kepeken supa. ona li wile 
alasa e kili kiwen pona lon 


ma Kapesike. 


soweli ale li jo e poki, li tawa 
e supa tawa kepeken palisa 
suli. ona li sewi e monsi 
palisa linja ona la, kon tawa 
li ken tawa e ona lon ni 


sama len pi tawa kon. 








ona li jo e soweli moli tu 
wan pi lili mute, li pana e ni 
lon poka pi lupa pi waso 
Kapesi. 

ni la, soweli Kilikuntu en 


soweli ante li anpa e lawa, li 


toki pona e ni: 


waso suli Kapesi o, mi ken 
ala ken alasa e kili lon ma 


sina? 


taso pali pi soweli Kinkili li 
ike. ona li tawa sewi, li tawa 
anpa, li tawa sama kili lili 
loje pi kasi suli. ona li 
kalama e ni: 


”O TOKI, O TOKI, O MUSI E NI! 
JAN WAN LI JO E LEN LOJE A! 
PALISA LI LON LUKA ONA; 
KIWEN LI LON UTA ONA. 
SINA TOKI E SONA PONA LA, 


MI PAN PONA E SINA A.” 


a, ale lisona e toki musi ni. 
waso Kapesi li lukin ala a 


tawa soweli Kinkili. 


ona li awen, li pini e lukin, li 


kama lape. 








soweli li insa e kili mute lon 
poki len ona. tenpo suno li 


pini la, ona li tawa tomo. 


taso tenpo suno open sin la, 
ona ale li kama sin lon ma 
Kapesike. soweli Kilikuntu 
en soweli ante li jo e soweli 
ma lili moli, li pana e ni lon 
poka pi lupa waso. ona li 


toki e ni: 


"waso wawa Kapesi o, sina 
ken ala ken e alasa kili tawa 


mi?" 








taso soweli Kinkili li pali e 
wile ike, litawa musi. ona li 
musi e waso Kapesi kepeken 
kasi pi seli pakala pilin, li 


kalama musi: 


Waso O! waso O! NI LI SEME? 
JAN LUKASI LI LON SINPIN. 
JAN LUKASI LI LON ANTE. 
SINA LUKA E ONA LA, 

ONA LI SELI E SINA A!” 
tenpo ni en wawa la, waso 
Kapesi li pini a e lape, li 
tawa e soweli ma moli lon 


tomo ona. 


ona li pini e lupa lon sinpin 
pi soweli Kinkili. kon pimeja 
li tan seli, li kama tan sewi 
pi kasi tomo. soweli Kinkili li 
kama lukin lon insa kepeken 
lupa lili, li open e kalama: 


"jo LI LON INSA TOMO ALE. 
ONA LI LON INSA LUPA ALE. 
TASO NI LA, SINA KEN ALA POKI E 


ONA!” 








soweli ale li alasa e kili 
kiwen lon ale ma, li insa e ni 


lon poki len. 


taso Kinkili li alasa e kili 
sike, li musi e sike ni. ona li 


lukin e lupa pi waso Kapesi. 


tenpo suno nanpa tu wan 
la, soweli ale li pini e lape 
lon tenpo sin lili, li tawa 
alasa kala. ona li alasa e 
kala luka tu, li wile pana e ni 


tawa waso Kapesi. 


ona li tawa supa lon telo, li 
kama lon ma waso lon noka 


pi kasi suli. 








soweli Kilikuntu li jo e kala 
wan. soweli ante luka wan li 
sama. taso soweli Kinkili li 
pali ike, li jo ala e pana tawa 
waso. ona li tawa sinpin pi 
soweli ante, li kalama: 


PJAN MA LI TOKI E NI TAWA MI: 
'KILI MA LOJE SUWI LI 
MUTE SEME LON TELO SULI?” 
MI TOKI TAWA ONA— ”MUTE NI LI 
SAMA MUTE KALA 


LON MA KASI Av” 


taso waso Kapesi li wile ala 
e musi toki. soweli lipana e 
sona tawa ni la, ona li wile 


ala kin. 


tenpo suno nanpa tu tu la, 
soweli li jo e pipi suli luka 
wan, li wile pana e ni tawa 
waso Kapesi. ni li sama kili 
suwi lon ko suwi tawa waso. 
lipu kasi luka wan li selo e 
pipi, li awen kepeken kiwen 


palisa kasi. 


taso soweli Kinkili li awen e 
nasin ike ona, li kalama: 


”WASO O, WASO O, NI LI SEME? 
PAN LI TAN MA NI; 
KILI LI TAN MA WEKA; 
NI TU LI WAN LON TELO SAMA. 
SINA TOKI E SONA NI LA 


SINA JO E IJO TAN MI.” 
soweli Kinkili li jo ala e ijo, li 
ken ala pana e ijo la, toki 


ona li nasa. 








soweli ante li alasa e kili 
kiwen lon kasi ale; taso 
soweli Kinkili li alasa e kili 
jaki pi linja mute, li palisa 


lili mute e ni. 


tenpo suno nanpa luka la, 
soweli li wile pana e ko suwi 
tawa waso. ko li suwi mute, 
li ko pi awen mute lon luka 
ona. ona li weka e ni tan 
tomo pi pipi jelo pimeja lon 


sewi nena. 


taso soweli Kinkili li tawa 
musi, li kalama musi— 


”MU PIPI A! MU PIPI A! 
MU! MU! Mu! 
MI TAWA LON NASIN LA, MI KAMA 
LON KULUPU PI SOWELI PONA A! 
SOWELI WAN LI JELO LON LAWA, 
SOWELI ANTE LI JELO LON MONSI! 
ONA LI PONA MUTE TAWA LUKIN 


mi!” 








waso Kapesi li sewi e lukin 
ona tan ike pali pi soweli 
Kinkili. 

taso ona li kama moku e ko 


suwi. 


soweli li insa ale e kili kiwen 


lon poki len ona. 


taso soweli Kinkili li kama jo 
e kili laso sike, e palisa kili 
laso. ona li kulupu e palisa 
kili lon ma. ona li anpa e 
monsi lon kiwen supa, li 
wawa musi e kili sike tawa 
palisa kili, li wile anpa e 


palisa. 








tenpo suno nanpa luka wan 
la, soweli li kama kin, li 
kama ala lon tenpo ante 
kama. ona li jo e sike waso 
pona lon poki supa, li wile 
pana e ni tawa waso Kapesi 


lon pini tenpo ni. 


taso soweli Kinkili li tawa 
sinpin pi soweli ante, li pilin 
musi mute, li kalama: 


PJAN LI NASA LI KAMA LON ANPA. 
JAN NASA LI ANPA LI PAKALA. 
JAN PALI MUTE EN JAN SONA 


MUTE LI KEN ALA PONA E ONA.” 


sike waso li pona tawa waso 
Kapesi la ona li open e oko 
wan, li pini kin e oko. taso ni 


kin la, ona li toki ala. 








soweli Kinkili li suli e ike pali 
ona— 


PWASO o! waso O! 

SOWELI AWEN LI AWEN LON SUPA. 
SOWELI AWEN LI AWEN LON NI. 
SOWELI WAWA EN JAN PI JAN LAWA 
LI KEN ALA TAWA E ONA.” 
soweli Kinkili li tawa musi 
sama walo linja tan suno. 


taso waso Kapesi li toki ala 


kin a. 


soweli Kinkili li toki sin— 


PJAN TAWA LI WAWA, LI KAMA! 
JAN TAWA LI KAMA LON MA! 
JAN TAWA LI KAMA LA, 
JAN LAWA LI KEN ALA LAWA E 


onal” 
soweli Kinkili li kalama e 


kalama sama kon, li tawa 


waso, li open e tawa lon 


wawa la, tawa en utala li 


lon. mu wawa li lon kin! 


soweli ante li weka tawa 


insa kasi. 








ona li kama lukin sin lon 
poka pi kasi suli la, waso 
Kapesi li lon lupa pi tomo 
ona, li tawa ala a, li open ala 
e oko. lukin la, ijo ala li 


kama ante. 


K k k k % 


taso waso li awen anpa e 


soweli Kinkili. 


pilin la, ni li pini toki. taso ni 


li pini ala. 





waso Kapesi litawa e soweli 
Kinkili lon tomo ona, li awen 
e soweli kepeken linja 
monsi soweli. ona li wile 
weka e selo tan soweli. taso 
soweli Kinkili li lukin tawa 
kepeken wawa mute la, 
linja monsi ona li pakala 
weka. ona li tawa wawa, li 
kama weka lon lupa tomo 


sewi. 








tenpo pi wile sina la, sina 
ken tawa sewi lon kasi suli 
pi soweli Kinkili. sina toki e 
wile sona musi la, ona li 
wawa e palisa lili tawa sina, 
li noka wawa e anpa, li toki 
e ike tan pilin ona, li 


kalama— 


"mu mu mu mu-mu-mu 


mu!" 

ante pi toki pona tan jan Ke Tami 

jan pi pali len 
tan ma tomo Kota 


tan jan Beatrix Potter 


ante pi toki pona tan jan Ke Tami 


JAN PI PALI LEN 


TAN MA TOMO KOTA 


tenpo pi toki ni la, jan li joe 
palisa utala kiwen, li len e 
lawa kepeken linja len suli, 
li len kepeken len suli pi 
namako pona mute, li len 
kepeken len pi linja sike 
mute, li len kepeken len pi 
sijelo sewi taso, li len 


kepeken len suno. 


tenpo pi toki ni la, jan pi 
pali len li lon ma tomo 


Kota. 


ona li lape e monsi ona lon 
poka pi lupa lukin, lon tomo 
pi pali len, lon nasin 
Lupawese. ona li nasin e 
noka ona kepeken nasin 
ante, li awen lon supa pali 


lon ale pi tenpo suno. 


suno li lon la, ona li pali len, 
li tu e len, li wan e len. ona 
li pali e len suno, e len pi 
namako mute mute. len ale 
ni li nasa, taso ona li suli 
tawa jan pi tenpo ni, li mani 


mute. 


taso jan pali li pali mute e 
len ni tawa jan ante la, ona 
li jo e mani pi lili mute. ona 
li lon tenpo mute, li wile 
kepeken ilo lukin. sinpin 
ona li ante tan tenpo. palisa 
luka ona li ante tan pali 
mute. len ona li kama wawa 


ala. 


jan pali litu e len tawa ona 
taso la, ona li wile weka ala 
e len, li weka e len lili taso. 
len lili ni li lon supa pali la, 
ona li toki e ni: "len ni li lili 
taso. mi ken ala kepeken 
ona. ni li pona tawa soweli 


pi lili mute taso." 


tenpo lete suli la, tenpo 
sewi li lon tenpo kama. jan 
pali li pali e len pi awen seli. 
(len ni li loje kili. linja ona li 
suno lili. kasi pi lipu kule li 
sitelen lon ona.) jan li pali e 
len pi sijelo sewi tan len pi 
walo jelo. (ko len walo en 
len ko pi laso kasi li lon pini 
pi lupa ona.) jan pali li pali 
e ni tawa jan lawa pi ma 


tomo Kota. 

jan pali li pali, li pali la, ona 
li toki, taso toki ni li tawa 
ona taso. ona li lukin e suli 
len, li tawa e len lon nasin 
sike, lon nasin sike, li tu e 
len kepeken ilo. supa pali 
ona la, lili len loje mute li 


lon. 


jan pali len pi ma Kota li toki 
e ni: "suli len li lili a; mi tu e 
linja; suli len li lili taso; li 
pona tawa soweli pi lili 


mute taso." 


ko lete walo li kama tan 
sewi, li len e lupa lukin, li 
len e suno tan lupa la, jan 
pali li pini e pali. len pi pali 


pini li lon supa pali. 


len lili luka luka tu li tawa 
len pi awen seli. len lili tu tu 
li tawa len pi sijelo sewi. len 
lipu pi poki pini en len 
namako pi luka pini en 
kiwen pi len awen li lon, li 
pona. len awen la, poka insa 
li jelo pona suno. len sijelo 
la, linja selo pi loje kili li lon 


lupa pi awen pini. 


ale li pona tawa pali pi 
tenpo suno kama la jan pali 
li ken wan e len — taso ijo 
wan li lon ala: linja loje li lili 


taso. 


jan pi pali len li kama weka 
tan esun ona lon tenpo 
pimeja. ona li lape ala lon 
esun. ona li pini e lupa ale, 
li awen e ilo open. jan ala li 
lon tomo lon tenpo pimeja. 


soweli pi lili mute li lon, 


taso ona li kepeken ala ilo 


open. 








tomo ale pi ma Kota la, ijo li 
lon insa sinpin. sona ala la, 
nasin lili pi tawa sewi en 
lupa lili li lon. soweli pi lili 
mute li kepeken ona, li ken 
tawa ale pi ma tomo, li ken 
awen lon insa kepeken 


nasin ala pi insa ala. 

a. jan pi pali len li kama 
weka tan esun ona, li tawa 
lon lete ko walo, li tawa 


tomo ona. 


tomo lape ona li lon nasin 
Masona, li lon poka pi ma 


kasi Petasona. 


tomo li tomo suli ala. taso 
jan pali li jo e mani lili taso 
la, ona li ken pana e mani 
tawa tomo moku taso, li 


awen lon ni taso. 


ona li lon tomo la, soweli 
ona li lon. nimi soweli li 
Sinkin. ona li soweli pi 
kalama noka ala, li soweli 


alasa. 


jan pali li weka, li pali lon 
ale pi tenpo suno la, soweli 
Sinkin li wan taso lon tomo. 
soweli pi lili mute li pona 
tawa ona. taso ona li pana 


ala e len pona tawa soweli 


jan pali li open e lupa, li 
kama insa la, soweli li wile 


sona e ni: "mu?" 


jan pali li toki e ni: "soweli 
Sinkin o, mi kama jo e mani 
mute lon tenpo, taso wawa 
mi li lili sama linja lili. mi 
pana e mani lili ni. ona li 
mani mi pini. 

soweli Sinkin, o kepeken 


ona. o kepeken poki kiwen. 


mani ni la, o esun e pan 
wan, e telo walo wan tan 
soweli mani, e moku palisa 


ko soweli. 


mani li kama ala pini tan ni 
la, o esun e linja loje tawa 
pali len mi kepeken mani 
pini. o weka ala e mani pini 
ni a, soweli Sinkin o. mani li 
kama weka la, mi kama 
weka kin, mi kama anpa tan 


weka pi linja loje. " 








soweli Sinkin li mu sin, li jo 
e mani e poki, li tawa ma lon 
pimeja. 

jan pali li pilin lape mute. 
sijelo ona li kama nasa; ona 
li pilin nasa. ona li tawa 
poka pi poki seli, li toki e len 


pi pali ona tawa ona taso. 


mani mute o kama tawa mi. 
len o selo lon sijelo sama 
selo sijelo. jan lawa pi ma 
tomo Kota en olin ona li 
kama wan lon tenpo suno 


sewi. 


ona li toki e wile ona la ona 
li wile e len pi awen seli, e 
len pi sijelo sewi kepeken 
linja namako — kepeken len 


suno jelo kin. 


"mute pi len suno ni li 
pona; mi ken ala kepeken 
len suno lili, mi ken 
kepeken ona tawa soweli pi 


lili mute a taso——" 


lon tenpo ni a la ona li tawa 
sewi kepeken wawa tan ni: 
kalama lili li kama tan supa 


poki lon poka ante tomo— 


Noka-Noka-Noka-Noka Lili 


a! 


jan pi pali len li toki e ni: 
TI . li ?!! li 

aa, ni li seme?" ona li tawa 
sewi tan supa ona. ilo moku 
en poki moku en poki telo en 
kiwen supa moku li lon supa 


poki. 


jan pali li tawa supa poki, li 
awen lon poka ona, li kute, 
li lukin kepeken ilo oko ona. 
sin la, kalama musi ni li tan 


poki telo wan— 
Noka-Noka-Noka-Noka Lili 
a! 

jan pali li toki e ni: "ni li 
nasa a." ona li sewi e poki 


telo. 








soweli pi lili mute li kama 
tan anpa poki. ona li anpa 
lili sama pona toki tawa jan 
pali. ona li tawa weka tan 
supa poki, li tawa anpa 
sinpin. 

jan li tawa sin lon poka seli, 
li seli e luka ona, li toki tawa 


ona taso:— 


"a, len pali li tan len suno 
loje, kepeken linja sitelen 
sama kasi kule, kepeken 
linja ko! a, mi pana e mani 
pini mi tawa soweli Sinkin 
la, ni li pona ala pona? a, 
kiwen len li kepeken linja 


loje!" 


taso tenpo ni la, kalama lili 


ante li kama tan supa poki 


Noka-Noka-Noka-Noka Lili 
a! 

jan pali li pilin e ni: "ni li 
kama nasa a!" ona li sewi e 
poki telo ante. 

soweli mije pi lili mute li 
kama tan anpa poki, li anpa 
lili sama pona toki tawa jan 


pali! 


ni la, kalama mute pi noka 
mute li kama, li kama tan 
ale pi supa poki, li kama 
kalama kulupu, li kalama 
sama toki kulupu, li kalama 


mute. 


Noka-Noka-Noka-Noka Lili 


a! 


tan anpa pi poki lili la, tan 
poki telo la, tan poki moku 


la, tan poki supa la, soweli 


mute pi lili mute li kama, li 
tawa weka, li tawa anpa 
sinpin. 

jan pali li kama anpa lon 


poka seli, li toki e pilin ike 
ona: "kiwen len mute wan o 


lon, o kepeken linja loje a! 








ona o kama pini lon pini pi 
tenpo suno nanpa luka wan. 
a, tenpo ni li pini pi tenpo 
suno nanpa tu. mi ken e 
weka pi soweli lili ni la, ni li 
nasin ala nasin? pilin la, 
soweli Sinkin li lawa e ona. 
ike a, mi kama anpa, mi 
kama pini, tan ni: linja len 


loje li lon ala a." 


soweli pi lili mute li kama 
sin, li kute e toki pi jan pali. 
ona li lukin e pona pi pali 
jan, e pona len. ona li toki 
kulupu, li toki e len suno 
jelo pona, e linja namako, e 
len lili tawa pona pi soweli 
lili. 


wawa la, ona li tawa weka 
kepeken wawa, litawa anpa 
sinpin, li lon nasin pi insa 
sinpin. ona li mu lili, li wile 
tawa kulupu, li kama weka 


tan tomo. 


soweli Sinkin li jo e moku, li 
kama sin lon tomo jan la, 
soweli lili ala a li awen lon 


tomo. 


soweli Sinkin li open e lupa, 
li tawa insa, li mu e mu pi 
pilin ike. ona li pilin ike tan 
lete. ko walo lete li lon, li 
lon kute ona, li lon sewi 
ona, li lon insa pi len nimi 
ona. ona li pana e moku 
tawa supa, li pilin e kon 


kepeken nena. 


jan pali li toki tawa ona: 
"soweli Sinkin o, linja loje 


mi li lon seme?" 


taso soweli Sinkin li pana e 
poki kiwen lon supa, li lukin 
e poki telo taso lon supa, li 
pilin e ken nasa. ona li wile 
moku e soweli pona pi lili 


mute! 


jan pali li toki tawa ona: 
"soweli Sinkin o, linja mi li 


lon seme?" 








taso soweli Sinkin li len e ijo 
jan lon insa pi poki kiwen 
lon tenpo pini lili, li mu ike 
tawa jan pali. ona li ken ala 
toki, taso ona li ken la, ona 
li wile toki e ni: "soweli lili 


mi li lon seme?" 


jan pali li kalama e ni: "a! mi 
kama anpa, mi kama weka, 
mi kama pakala!" pilin ike 
ona la, ona li tawa supa lape 


ona. 


tenpo pimeja ni la, soweli 
Sinkin li alasa, li alasa lon 
ale pi tomo moku, li lukin 
lon insa supa, li lukin lon 
insa sinpin, li lukin lon insa 
poki lon linja loje pi jan pali, 
li wile e soweli lili. taso ona 


li ken ala lukin e soweli lili. 


jan pali li lape. ona li kalama 
lon lape la, soweli Sinkin li 
mu tawa ona, li kalama 
nasa, li kalama jaki. ni li 
nasin soweli lon tenpo 


pimeja. 


sijelo pi jan pali li kama ike, 
li kama seli. lape la, ona li 
tawa mute lon supa lape. 
TI 


ona li toki lape: "a, linja li 


lon ala! a, linja li lon ala!" 


ale pi tenpo suno ni en ale 
pi tenpo suno kama tu la, 
sijelo ona li ike. a, len loje pi 
awen seli li kama ala pini 


anu seme? 


tomo esun pi jan pali la, len 
suno en len pona li lon supa 
pali, liken kama wan. kiwen 
len mute wan li lon kin! a, 
lupa li pini awen la, jan 
seme li ken tawa ona, li ken 


pali e ona? 


taso soweli pi lili mute la, 
lupa pini li suli ala; ona li 
tawa insa kepeken ilo ala, li 
tawa insa tomo ale pi ma 


tomo Kotal 








ma esun la, jan esun li tawa 
Ion ko lete walo, li wile esun 
e waso moku, li wile pali e 
pan pi tenpo suno sewi; 
taso soweli Sinkin en jan pi 
pali len la, tenpo suno sewi 


ni li ken ala. 


jan pali li awen ike lon 
tenpo suno tu wan. ni la, 
tenpo sewi a li kama. tenpo 
pimeja li lon. mun li kama 
sewi lon sewi pi ma tomo, li 
lukin lon anpa, li lukin e 
lupa pi nasin Masona. suno 
ala li lon lupa lukin. kalama 
ala kin li lon tomo ale. ko 
lete walo en pimeja la, ale pi 


ma tomo li lape. 


tenpo ni kin la, soweli 
Sinkin li wile e soweli lili 


ona, li mu tawa supa lape. 


a, o sona: toki tenpo sewi 
la, soweli ale li ken toki lon 
tenpo pimeja sewi. (taso 
jan pi mute lili taso li ken 
kute e ona, li ken sona e toki 


ona.) 


ilo tenpo pi tomo suli li 
kalama kepeken mu luka 
luka tu la, kalama ante li 
kama kin—sama mu ante pi 
ilo tenpo ante. soweli Sinkin 
li kute e ni, li weka tan 
tomo, li tawa lon ko walo 


lete. 


tomo mute en tomo ale la, 
kalama pona mute mute a li 
kalama e musi e pilin tan 
tenpo pimeja sewi ni. ni li 
musi kalama ale pi sona pini 
mi, li musi pi sona ala mi 


kin. 








tenpo open la, waso kalama 
li kalama e musi, li kalama 
musi tan tenpo pimeja sewi 
ni. 

soweli Sinkin li toki pilin: 
“musi musi musi mu a.” 
sewi pi tomo wan la, suno 
en kalama en tawa musi li 
lon. soweli mute li kama tan 


poka nasin ante. 


soweli Sinkin li awen toki: 
musi mu tawa tan musi mu 
tawa taso. soweli ale li 
kama tan ale pi ma tomo. 


taso mi taso li kama ala. 


waso lili en waso suwi li mu 
e pan suwi pi tenpo sewi lon 
anpa pi sewi tomo. waso 
pimeja li pini e lape lon sewi 
palisa pi tomo sewi. waso pi 
sinpin walo en waso pi 
sinpin loje li open e mu lon 
tenpo lape ona. mu musi 


mute li lon kon ale a. 


taso ni ale li ike e pilin pi 
soweli Sinkin tan wile suli 


ona. 


ijo wan kin li ike nasa a tawa 
ona: kalama li kama tan 
sinpin pi kiwen kasi. sona mi 
la, ni li waso soweli. sona li 
kama tan kalama lili ona— 
lete wawa li lon la, ona li 
toki lon lape ona. jan pi pali 


len li toki lon lape kin. 


toki ona li nasa li sama ni 
tawa kute— 


”PIPI WASO LILI LASO LI MU; 
PIPI WASO PIMEJA JELO LI MU. 
MU LI KALAMA TAN ONA TU. 

NI LA, MI KALAMA SAMA NI TU.” 
ni la, soweli Sinkin li tawa 


weka, li tawa e kute ona tan 


pipi pi lon ala. 








suno li kama tan tomo pi 
pali len lon nasin Lupawese. 
soweli Sinkin li tawa ona, li 
lukin lon lupa lukin la, 
palisa seli suno mute li lon 
ni. kalama ilo en kalama 
kepeken en kalama linja en 
kalama pali li lon. kin la, 
kalama lili mute li mu e pilin 


pona tan soweli pi lili mute: 


PJAN PALI MUTE LI WILE, 
ALASA E PIPI - 

TASO JAN WAWA ALE, 
LA MONSI ONA LI JAKI; 
PIPI KO LA PALISA TU, 

LI LON LAWA ONA; 
LI KEN UTALA, 
E JAN PALI, 


LA JANO Tawa!” 


kepeken tenpo ala la, 
kalama pi soweli lili li 
kalama sin: 


29 PONA TAWA E PAN KO, 
O PONA KIWEN E KO PAN, 
O ONA E KILI KIWEN, 


O AWEN LON TENPO PONA——” 


soweli Sinkin li pini e ni 
kepeken mu mu a, li noka 
wawa e lupa. taso ilo awen 
li awen pini e lupa. ilo open 
li lon anpa len lon anpa pi 
jan ona. soweli li ken ala 


insa tan ni. 


ni la, soweli lili li kalama e 
pilin pona, li kalama musi 
sin— 
”SOWELI LILI LI PALI E LINJA, 
SOWELI ALASA LI SAMA ALA; 

LI WILE SONA, E PALI PONA. 
PALI LI SEME? LI LON TAN SEME? 
PALI LI LEN, LI LON TAN JAN. 
SOWELI ALASA LI KEN ALA KEN 
KAMA, 

LI KEN ALA KEN TU, E LINJA LEN? 
ALA A, SOWELI ALASA O, 


SINA TU E, LAWA MI Taso! ” 


soweli Sinkin li kalama: 


TI TI 
mu! mu! 


soweli lili li toki kin: 


"SOWELI OOO, AAA 
SOWELI O O, A A, 
LEN PI JAN ESUN LI LOJE LON MA, 
LEN SELO SEWI LI SUNO KULE, 
LEN SELI ANPA LI JELO KULE, JAN 


ESUN LI TAWA LON MUSI NI!” 








ona li pali e kalama kepeken 
poki luka lili ona, taso 
kalama ala li pona tawa 
soweli Sinkin. ona li nena e 
lupa, li mu tawa lupa, li wile 


lon insa esun. 


soweli lili wan pi wile nasa li 


pana e kalama kin: 


PMI ESUN E POKI PI TELO WAWA, 
MI ESUN E PAN WAN PONA KIN, 
MI KEPEKEN MANI WAN TASO—— 
MI PANA E ALE NI LON SUPA 


POKI!” 


soweli Sinkin li mu wawa, li 


luka wawa, li luka e lupa. 
tenpo sama la, soweli lili ale 
li kama tawa, li kama 


kalama: "linja len li kama 
pini! linja li lon ala!" ona ale 
li len ilo e lupa lukin, li pini 


e lukin lupa pi soweli Sinkin. 


taso lupa lili li lon len ilo pi 
lupa lukin la, ona li ken kute 
e poki luka lili, e kalama 
musi soweli: 

“linja li lon ala! linja li lon 


ala!" 


soweli Sinkin li tawa tan 
esun, litawa tomo ona. kon 
ona li pali mute lon lawa 
ona. ona li tawa jan ona, li 
lukin e jan. jan pali la, seli 


ike li weka. jan li lape pona. 


soweli Sinkin li tawa 
kepeken kalama ala, li tawa 
supa poki, li tawa poki 
kiwen, li jo e linja len tan 


poki. 


ona li lukin e linja lon suno 
mun. soweli pi lili mute li 
pona, li pali pona. taso 
soweli Sinkin li pali ike sama 
ala soweli lili la, ona li pilin 


ike tan pali ni. 


jan pali li pilin e lape la, ona 
li kama lukin e linja len loje 
pona a lon supa lape ona, e 
soweli Sinkin kin pi pilin ike 


lon poka supa! 








jan li toki: "pakala, mi pilin 
wawa ala. taso mi jo e linja 


len a" 


suno li suno e lete walo la, 
jan li tawa, li len e sijelo 
ona, li tan tomo, li tawa lon 
nasin. soweli Sinkin li lon 


poka ona. 


waso lili li mu lon sewi 
tomo. waso pi sinpin walo 
en waso pi sinpin loje li mu 
kin-taso mu ni li mu 
kalama taso, li mu toki ala 


sama tenpo pimeja sewi. 
jan li toki: "pakala. mi jo e 
linja pona, taso mi jo ala e 


wawa. tenpo li lon ala kin. 


mi ken ala pali mute tan ni: 
tenpo suno ni li tenpo suno 
sewi la, jan lawa pi ma tomo 
Kota en olin ona li wile 
kama wan lon olin—taso len 
loje ona li lon seme? ona li 
lon ala a! tenpo mi la, mi 
ken pali e selo |upa wan 


taso a." 


ona li open e esun ona lon 
nasin Lupawese. wawa la, 
soweli Sinkin li tawa insa 


sama alasa sona. 


taso suli ala li lon. soweli lili 


kin li lon ala a! 


jaki ala en pona taso li lon 
supa ale. linja lili en len lili 
en jaki len en ko lili li weka, 


li lon ala ma anpa. 


taso supa pali la jan pali li 
mu pi pilin pona a! supa ni 
la, jan pali li pini ala e len 
lon tenpo pini, li lukin e len 
pini pona a lon tenpo ni. len 
li suwi mute lon lukin, li 
pona suli tawa jan lawa ale 


pi ma Kote a! 





kasi loje en kasi suwi li lon 
supa pi len seli a. kasi pan 
pona en kasi linja suwi li lon 


len pi sijelo sewi a. 


pali len li kama pini, taso 
pali wan taso li pini ala: selo 
lupa loje wan li pini ala, li 
wile e pali lili, li jo e lipu lili. 
lipu ni la, jan li lukin e nimi 
pi lili mute: 


LINJA LI LON ALA. 


tenpo pi ni ale la, pona li 
kama lon jan pi pali len. ona 
li kama wawa, li kama jo e 


mani mute. 


len ona li pona wawa tawa 
jan esun ale pi mani mute, li 
pona kin tawa jan mani pi 


ma poka ale. 








len ona la, namako pi sike 
mute en namako pi luka pini 
en namako pi linja sike mute 
li suwi pona a! taso selo 


lupa ona li suli sewi a. 


selo lupa ale ona li kepeken 
linja pi lili suwi a—linja li lili 
suwi la, ni li ken ala ken tan 
jan pali pi tenpo mute, tan 


luka jan pi wawa ala? 


linja li lili suwi mute la, lili ni 
li ken tan soweli pi lili mute 


a! 


PINI 


soweli Penjamin 





tan jan Beatrix Potter 


ante pi toki pona tan jan Ke Tami 


SOWELI PENJAMIN 





soweli Penjamin 


tan jan Beatrix Potter 


ante pi toki pona tan jan Ke Tami 


jan lili o sona e ni: lipu ni la, 
soweli mama li utala e 
soweli lili ona. ni li ike. 
mama o utala ala e lili ona. 
utala ni li pona lon tenpo 
ala a. mama sina li utala e 


sina la, ni li ike, li nasin ala. 





tenpo suno wan li open la, 
soweli lili pi kute suli li 


awen lon supa monsi. 


ona li sewi e kute ona, li 
kute e tawa noka noka noka 


atan soweli suli tawa. 


poki tawa li kama lon nasin. 
jan Mekeke li lawa e ona. 
meli ona li lon poka ona, li jo 


e len lawa seli pona a. 


ona li tawa, litawa weka la, 
soweli lili Penjamin li tawa 
lon nasin-li tawa noka, li 
tawa noka-li wile tawa 
kulupu pi soweli sama ona. 
kulupu li lon ma pi kasi suli, 
li lon monsi pi ma kili moku. 


ma kili li ma pi jan Mekeke. 








ma pi kasi suli la, lupa mute 
pi tomo soweli li lon. lupa 
pona pi ko pona mute la, 
soweli mama pi kulupu 
sama ona en soweli lili sama 
li lon. soweli lili li soweli 
Lawako, li soweli Sikeko, li 
soweli Monsiko, li soweli 


Pita. 
soweli olin pi mama soweli 
ni li moli. mani la, ona li pali 


e len luka, li esun e ni. 


(tenpo wan la, mi esun e len 
ni.) sama la, ona li esun e 
kasi pi namako moku, e kasi 
pi telo seli, e namako pi kon 
moku seli. (jan la, namako 
ni li kon moku ala, li pona 


tawa nena taso, li laso loje.) 


soweli lili Penjamin li tawa 
kulupu, taso mama kulupu 


la, wile ona li wawa ala. 


ona li tawa poka ante pi kasi 
suli wan la, soweli sama ona 


Pita li kama lon noka ona. 








soweli Pita li anpa, li wan 
taso. lukin la, ona li pilin 
ike, li jo awen e len loje 


awen taso. 


soweli lili Penjamin li wile 

sona, li kepeken kalama lili: 
|| | . . . 
soweli Pita o, len laso sina 


li lon seme?" 


soweli Pita li toki: "ona li 
lon ilo pi sama jan lon ma pi 
kili moku lon ma pi jan 
Mekeke.” ona li toki e tenpo 
pini: jan Mekeke li alasa e 
ona la, ona li kama weka tan 


ma kili, li weka e len ona. 


soweli lili Penjamin li kama 
anpa lon poka pi soweli 
sama ona, li pana e sona: 
jan Mekeke en meli ona kin 
li kama weka lon tenpo pini 
lili, li awen weka lon ale pi 
tenpo suno tan ni: jan meli 
Mekeke li jo e len lawa pona 


a. 








toki la, soweli Pita li wile e 


telo tan sewi. 


tenpo ni la, soweli mama li 
kalama lon insa pi lupa 
tomo: "soweli Monsiko o! 
soweli Monsiko o kama sin e 


kasi namako pona" 


soweli Pita li toki: "ken la, 
mi kama pilin pona sin tan 


tawa." 


ona tu li luka e luka, li tawa, 
li kama lon supa sinpin lon 
ma pi kili moku. ona li lukin 
e ma jan. len laso pi soweli 
Pita en len noka ona kin li 
lon ilo pi sama jan. ilo la, len 
lawa pi jan Mekeke li lon 


sewi. 








soweli lili Penjamin li toki: 
"mi tawa lon anpa sinpin la, 
ni li ken jaki e len. nasin 
pona li ni: mi anpa pona e mi 
tan kasi suli la mi kama lon 


. TI 
Insa. 


soweli Pita li anpa la, lawa 
ona li open e anpa. taso ni li 
ike ala tan ko anpa ma 


pona. 


kili lipu laso likama tan ma. 


ona tu li tawa lon ma la, 
lupa noka lili li kama lon ma 
ale ni. soweli Penjamin li jo 


e noka len la, lupa li wawa. 








soweli lili Penjamin la, ijo 
wan li suli: ona li wile jo sin 
e len pi soweli Pita. ni li pini 
la, ona li ken kepeken len 


loje awen. 


ona li weka e len tan ilo pi 
sama jan. telo li kama tan 
sewi lon tenpo pimeja la, 
telo li lon insa pi len noka. 
len laso sijelo li kama lili tan 


telo. 


soweli Penjamin li lukin jo e 
len lawa jan lon lawa ona, 


taso len li suli ike. 
ni li pini la soweli Penjamin 
li wile e kili mute lon len loje 


awen, li wile pana e ni tawa 


mama kulupu. 


soweli Pita li pilin pona ala. 


ona li awen kute e kalama. 








taso soweli Penjamin li pilin 
pona. ona li moku ijo lipu 
tan kili lipu. ona li toki: 
"moku pi tenpo suno lape 
ale la, mi awen kama lon ma 
pi kili moku lon poka pi 


mama mi." 


(mama pi soweli Penjamin li 


soweli Penjakin.) 


lon la, kili lipu li pona a. 


soweli Pita li moku ala. ona 
li wile tawa tomo ona. ona li 


anpa ijo kili mute. 








soweli lili Penjamin li toki: 
"mi ken ala tawa sewi sin 
kepeken kasi suli tan kili 
mute.” ona li open ijo nasin 
tawa poka ante pi ma kili. 
ona tu li tawa lon kiwen 
kasi, li tawa lon anpa pi 


sinpin loje. 


soweli pi lili mute li lon. ona 
li lon lupa tomo ona, li moku 
e kiwen kili, li tawa toki e 
luka tan soweli ni tu pi kute 


suli. 


tenpo ni la, soweli Pita li 


anpa sin e len loje awen e 


kili. 








ona tu li tawa lon poka pi 
poki kasi, li tawa lon poka 
palisa, li tawa lon poka pi 
supa suli. soweli Pita li kute 
e kalama ike a sama ala 
kalama pi tenpo pini. lukin 


ona li kama suli sike a. 


ona li tawa lon sinpin pi 
soweli sama ona la, ona li 


pini a e tawa lon tenpo ni. 


soweli ni tu li lukin e ni lon 
nasin sinpin! 

soweli lili Penjamin li lukin 
lon tenpo lili taso, li pali lon 


tenpo lili, li len e ona tu e 


kili kin lon anpa poki. 








soweli alasa pi kalama noka 
ala li pini e lape, li suli e 
sijelo ona, li weka e pilin 
lape tan sijelo. ona li kama 
lon poki, li pilin e kon 


kepeken nena. 


ken la kon kili li pona tawa 


ona! 


taso ale ni la, ona li kama 


lape lon poki. 


ona li awen lon poki lon 


tenpo suli mute a. 

mi ken ala pana e sitelen pi 
soweli tu lon insa poki tan 
pimeja. kin la, kon kili li ike 
tawa nena lon tenpo, li 
kama e telo tan lukin pi 


soweli tu. 


tenpo la, suno li tawa ma pi 
kasi suli. suno li awen kama 
anpa, taso soweli lape li 


awen lape lon poki. 








tenpo li kama la, kalama lili 
en kalama lili li lon. kiwen 


lili li kama tan sewi sinpin. 


soweli lape li lukin lon sewi, 
li lukin e soweli Penjakin. 
soweli Penjakin li tawa lon 
sewi sinpin, li tawa kepeken 


musi. 


ona li moku e kon seli 
pimeja tan ilo pi kon moku 
kepeken namako pi kon 
moku. palisa utala lili li lon 


luka ona. 


ona li wile tawa soweli lili 


ona. 


soweli alasa pi kalama noka 
ala li suli ala tawa soweli 


Penjakin. 


ona li tawa wawa sewi tan 
sinpin, li tawa sewi pi 
soweli lape, li weka utala e 
soweli tan poki, li noka 
utala e soweli tawa tomo 
kasi, li weka utala kin e linja 


lili tan soweli. 


sin ni li nasa e soweli weka 


la, ona li kama ala utala kin. 








soweli Penjakin li tomo e 
soweli weka la, ona li pini 


awen e lupa. 


ni li pini la, ona li kama sin 
lon poki, li kama jo e kute pi 
soweli lili ona Penjamin lon 
luka, li utala e soweli lili 


kepeken palisa lili. 


sama la, ona li kama e 
soweli lili ante Pita, li utala 
sin. 

ona li jo wawa e len loje 
awen pi kili mute, li tawa 


weka tan makili. 





jan Mekeke li kama lon 
tenpo lili la, ona li lukin e ijo 


nasa mute. 


lukin la, lupa lili li lon makili 
ale. lukin la, lupa ni li tan 
len noka-taso, lukin la, lupa 
ni li lili li ken tan noka lili 


taso! 


kin la, soweli ona li kama 
awen lon insa pi tomo kasi, 
li ken ala weka tan lupa pini. 
jan li ken ala kama sona e 


ken ni pi soweli ona. 








soweli Pita li kama lon tomo 
ona la, mama ona li toki ike 
ala tawa ona, li pilin pona 
tan ni: ona li kama jo sin e 
len ona a. soweli Monsiko 
en soweli Pita li lili pona e 
len loje awen la, mama 
soweli li jo e kili, li pana e 
kili lon sewi pi tomo moku 


lon poka pi kasi namako. 


PINI 


soweli ike tu 


pi lili mute 





tan jan Beatrix Potter 


ante pi toki pona tan jan Ke Tami 


SOWELI IKE TU 


PI LILI MUTE 





soweli ike tu 
pi lili mute 
tan jan Beatrix Potter 


ante pi toki pona tan jan Ke Tami 








tenpo wan la, tomo pi pona 
mute li lon. ona li tawa jan 
ala, li sama tomo jan. ona li 
lili, li tawa ijo. sinpin ona li 
loje. selo lupa li walo. len 
walo pona li lon lupa, li len 
lon a. lupa tawa kin li lon. 
sewi tomo la, lupa li ken 


pana e kon. 


ijo musi suwi tu li lawa e 
tomo. ona li ijo Ipiki, li ijo 
Jante. ona li sama jan tawa 
lukin. lon la, ijo Ipiki taso li 
lawa, taso ona li wile ala e 


pali moku tan ijo Jante. 


ijo Jante li jan pi pali moku; 
taso ona li pali e moku lon 
tenpo ala tan ni: moku ale li 
lon a, li wile ala e pali moku, 
li pini. esun la, moku li awen 


lon poki lon ko awen. 








kala pipi loje tu en ko soweli 
moku en kala laso en ko 


suwi en kili mute li lon. 


ona li awen, li ken ala weka 
tan supa ona, taso ona li 


pona mute tawa lukin. 


tenpo suno wan li open la, 
ijo Ipiki en ijo Jante li tawa 
weka lon poki tawa ona. jan 
ala li lon tomo pi jan lili la, 
kalama ala li lon a. a, taso 
kalama lili li kama, li tan 
luka lili anu noka lili, li lon 
poka pi poki seli. lupa li lon 


noka sinpin. 


soweli Lukan li tawa e lawa 
ona lon lupa, li weka sin e 
ni. 

soweli Lukan li soweli pi lili 
mute. kute ona li sike. 
monsi ona la linja palisa suli 
li lon. kiwen uta sinpin tu li 


palisa. 











soweli Lukante li meli ona, li 
tawa kin e lawa ona lon 
lupa. ona li lukin e jan ante 
lon tomo ni la, ona li tawa, 


lon len ma supa. 


tomo lili ijo li lon poka ante 
pi poki seli. soweli Lukan en 
soweli Lukante li tawa ona 
kepeken nasin pi lukin 
mute. ona li luka e lupa 
tawa—lupa li awen ala, li 


open. 

soweli Lukan en soweli 
Lukante li tawa sewi pi 
tomo lili, li lukin e tomo 
moku. ni la, ona li mu pi 


pilin pona wawa! 


moku pona a li lon supa 
moku! ilo moku li lon—supa 
monsi tu kin li lon, li suli 


pona a! 


soweli Lukan li wile pali Ion 
ko soweli moku. ona li pona 
tawa lukin, li jelo suno, li 
loje lili linja kin. 

ilo li kama pakala lon luka 
ona, li utala e luka. pilin 
pakala la, ona li uta pona e 


luka. 


"ona li kama ala seli pona 
lon tenpo pini la, ona li 
kiwen mute. soweli Lukante 


o lukin pali." 








soweli Lukante li sewi tan 
supa monsi ona, li lukin 


utala kin e ko kepeken ilo. 


soweli Lukante li toki: 
"moku soweli ni li kiwen a 
sama moku soweli lon jan pi 


ko moku pona." 


moku en supa lili ona li 
kama tu pakala. moku li 
tawa anpa kepeken wawa, li 


tawa anpa pi supa moku. 


soweli Lukan li toki: "o tawa 
ala ona. o pana e kala, 


soweli Lukante o!" 











soweli Lukante li kepeken 
ilo moku ale, taso kala li 


awen lon supa lili ona. 


ni la, soweli Lukan li kama 
pilin utala. ona li pana e 
moku soweli lon ma, li 
kepeken ilo suli moku, li 
kepeken ilo pali ante—li 
utala, Utala, Utala, Utala, 
Utala! 


moku soweli li pakala mute 
tan ni: selo kule ona li weka 


la insa ona li kiwen ko taso! 


ni li suli e pilin utala pi 
soweli tu, e pilin anpa ona. 
ona li pakala e ko suwi, e 


kala pipi loje, ekili ale. 


kala laso li ken ala weka tan 
supa lili ona la, soweli li 
pana wawa e kala tawa poki 
seli pi lipu loje; taso kala li 


kama ala seli. 








soweli Lukan li tawa sewi 
tomo, li lukin e lupa pi pana 
kon—pimeja pi seli pini li lon 


ala. 


soweli Lukan li lon sewi la, 
ike ante li kama tawa soweli 
Lukante. sewi pi supa poki 
la, ona li lukin e poki lili a. 
nimi li lon poki, li toki e 
pan—e namako wawa pi 
telo pimeja—e kili lili—taso 
ona li anpa e sewi poki la, 
kiwen laso taso en kiwen 


loje taso li kama tan poki. 








ni ale la, soweli ni tu li kama 
pali e ike ale tan wile ona— 
soweli Lukan li pali mute kin 
e ike! ona li weka e len pona 
pi ijo Jante tan poki len lon 
tomo lape, li tawa e ni tan 


lupa lukin lon sewi tomo. 


taso soweli Lukante li pilin 
wile. ona li weka e len waso 
mute tan supa lape pi ijo 
Ipiki la, sona li kama sin lon 
ona: ona li wile e supa lape 


pona pi len waso insa. 


soweli Lukan li pana kin e 
pali la, ona li tawa e supa 
len lape, litawa anpa tomo, 
li tawa weka pi tomo lili, li 
tawa lon len ma supa, li 
tawa lupa lon sinpin. ona li 
wile insa e supa len la ona li 
kepeken pali mute, li 
kepeken wawa mute; taso 


ona li kama pali e ni a. 








sin la, soweli Lukante li 
tawa tomo, li jo e supa 
monsi, e supa pi lipu mute, 
e poki pi jo waso, e ijo ante 
mute. taso supa lipu en poki 
waso li ken ala tawa insa pi 


lupa soweli. 


soweli Lukante li poka e ni 
tu lon poki pi kiwen seli, li 


alasa e supa pi jan lili sin. 








soweli Lukante li kama e 
supa monsi ante la, kalama 
toki li kama tan weka tomo. 
soweli li tawa wawa lon 
lupa. ijo musi jan li kama lon 


tomo pi jan lili. 


ijo Jante en ijo Ipiki li lukin 
e ale ni a! 

ijo Ipiki li kama awen lon 
supa pi seli moku, li lukin 
taso; ijo Jante li kama poka 
lon poki pi ilo moku. sinpin 
ona li awen sama. taso ona 


tu li toki ala. 








ona likama ken awen e supa 
lipu e poki waso tan poki pi 
kiwen  seli—taso soweli 
Lukante li jo e supa pi jan lili 
sin e len mute kin pi ijo 
Ipiki. 


ona li jo e poki ponakin e ilo 


poki moku kin e ijo ante kin. 








ni ale li lon tomo pi jan lili 
la, jan lili ni li lukin e ike lon 
tomo lili musi ona. ona li 
toki—"mi wile pana e len 
tawa ijo musi jan mi. len ni 
la, ona o sama jan pi awen 


lawa!" 


taso jan pi pali mama li 
toki—"mi pali e ilo alasa 


tawa soweli pi lili mute!" 





ni la sina sona e toki ni pi 
soweli lili ike tu—taso ona li 
ike mute ala tan ni: soweli 
Lukan li kama pana e pona 


tan ike ona pi tenpo pini. 


ona li kama lukin e mani 
wan lon anpa pi len ma 
supa; tenpo pana sewi la, 
ona en soweli Lukante li 
pana e mani ni lon len tawa 


ijo Ipiku tawa ijo Jante. 

open pi tenpo suno mute 
anu open pi tenpo suno ale 
kin la—jan ala li pini e lape 
la—soweli Lukante li kama, 
li jo e ilo pi weka jaki, li 
weka e jaki tan tomo lili pi 


ijo tu a! 


PINI 


meli Kikijete 





tan jan Beatrix Potter 


ante pi toki pona tan jan Ke Tami 


MELI KIKIJETE 





meli Kikijete 
tan jan Beatrix Potter 


ante pi toki pona tan jan Ke Tami 
MO 








tenpo pini wan la, jan lili li 
lon. nimi ona li jan Lusi. ona 
li lon tomo Lilima lon ma. 
ona li jan pona—a, taso ona 
li awen weka e len pona ona 


pi weka jaki! 


tenpo suno wan la, jan lili 
Lusi li kama lon ma lon poka 
tomo, li mu ike pi pilin ike— 


a mu ike ona li mute. 


"mi weka e len pona mi! ni li 
kama len weka tu wan al 
soweli Lenlinja o, sina lukin 


ala lukin e len mi?" 


soweli li awen uta e noka 
walo ona; ni la, jan Lusi li 


toki tawa waso tomo— 


"waso Meliweli o, sina lukin 


ala lukin e len mi tu wan?" 


taso waso li tawa tomo lili, 


li mu— 


"mi tawa kepeken len noka 
ala, kepeken len noka ala, 


kepeken len noka ala!" 








ni la, jan Lusi li toki tawa 
waso Lojekin. ona li lon 


kasi. 


waso Lojekin li poka e lawa 
ona, li lukin e jan Lusi 
kepeken lukin pimeja suno 
ona. ona li tawa kon lon 
sewi pi palisa sinpin, li tawa 


weka. 


jan Lusi li tawa lon palisa 
sinpin, li lukin e nena lon 
monsi pi tomo Lilima—nena 
li sewi, li sewi, li sewi tawa 


walo ko kon sewi! 


ona li tawa lon nena, li 
kama sewi la, ona li pilin e 
ni; ona li kama lukin e ijo 


walo lon ma pi laso kasi. 


jan Lusi li tawa wawa lon 
nena, li tawa tan wawa ale 
pinoka ona; ona li tawa lon 
nasin pi sewi wawa, li tawa 
sewi, li tawa sewi la, tomo 
Lilima li kama lon anpa ona. 
ona li wile la, ona li ken 
pana e kiwen tawa lupa pi 


sewi tomo! 








tenpo ni la, ona li kama lon 


open telo. 


jan li pana e poki lon kiwen 
la, poki li ken poki e telo— 
taso telo mute mute li kama 
la, telo li ken ala awen lon 
insa tan ni: poki li lili mute 
a! poka ona la, ma li kama 
telo—lupa lili li lon ma tan 


noka jan pi lili mute. 


jan Lusi li tawa, li tawa, li 


awen tawa. 


nasin li kama pini lon anpa 
pi kiwen suli. ma ni la, kasi 
lili li lili pona, li laso. linja 
kasi awen li lon, li ilo, li ken 
e awen len. palisa awen lili 
ilo kin li lon, li ken e awen 
len. taso len ala li lon tenpo 


ni! 


a taso ijo ante li lon—lupa li 
lon! insa ona li tawa insa 
nena; insa ona la, kalama li 


kama, li musi— 


walo pona li jaki ala a! 
namako lili pona li lon ona 
a! li kama supa, li kama 
seli—jaki loje lili ni li lon ala 


a! 








jan Lusi li luka kalama e 
lupa lon tenpo wan—lon 
tenpo tu—li pini e musi 
kalama. kalama lili li kama, 
li lili tan pilin anpa, li wile 

jan Lusi li open e lupa. pilin 
sina la, seme li lon insa 
nena?—tomo moku pona li 
lon. anpa li supa pona. sewi 
li awen pona tan palisa 
awen. ni li sama tomo moku 
ante ale. a, taso sewi li sewi 
mute ala la, lawa pi jan Lusi 
li ken kama selo lili e ona; 
kin la, poki moku ale li lili. 


ijo ante kin li lili. 


jan Lusi li ken pilin e kon pi 
moku seli kepeken nena 
ona; supa moku la, meli lili 
sike li lon, li jo e ilo seli pi 
pona len, li lukin e jan Lusi. 
meli li pilin ike lili tan sona 


ala, li sona ala e kama. 


len ona li awen sewi tan 
pali. len awen pali li awen e 
len kule pona ona. nena 
pimeja ona li pilin e kon, li 
pilin, li pilin. lukin ona li 
suno suwi sama mun lili; jan 
Lusi li jo e linja jelo lon 
lawa, taso anpa pi len lawa 
la meli li jo e linja jelo ala e 


palisa lili mute a! 








jan Lusi li wile sona: "sina 
jan seme? sina lukin ala 


lukin e len mi pi weka jaki?" 


meli li tawa anpa lili pona 
lon toki—"a, pona sina la, 
mi meli Kikijete; a, pona 
sina la, mi weka pona e jaki 


tan len!" 


jan Lusi li toki: "ni li seme? 
a, ni li len mi ala, anu 


seme." 


"a, ala. a, pona sina la, ni li 
len sijelo loje tan waso 


Lojekin!" 


ona li supa pona e len ni 
kepeken ilo seli, lipana eni 


lon poka. 








ante la, ona li kama e len 
ante tan palisa—jan Lusi li 


toki: "ni kin li len mi ala!" 


meli Kikijete li toki: "a, ala. 
a, pona sina la, ni li len pi 
supa moku tan waso Suwili. 
o lukin e jaki loje tan telo 
kili loje! mi wile weka e jaki 


ni la ken ni li pona ala!" 


nena pimeja ona li pilin e 
kon, li pilin, li pilin. lukin 
ona li suno suwi sama mun 
lili. ona li kama e ilo seli len 


ante tan seli suno. 








jan Lusi li kalama: "a! ni a li 


len wan mi!" 


meli Kikijete li supa e len 
kepeken ilo seli, li pona e 
selo len, li kon pona tawa e 


namako len. 


jan Lusi li toki: "aa ni li pona 


suwil 


ijo jelo suli ni li seme? pini 
ona li sama len luka." 

meli Kikijete li toki: "a, ni li 
len noka suwi tan waso 
Meliweli—o lukin e ni: ona li 
noka mute e ma la, lupa li 
kama lon len. ni li awen la, 
noka ona li kama lon ma 


kepeken len ala a!" 








a, ni li len sama len mi—taso 


ona li len mi ala; ona li loje? 


a, len sina ala. a, pona sina 
la, ni li len tan soweli mama 
pi kute suli. pilin nena la, 
kon kili li awen lon ona! mi 
telo e ona lon ala poka pi len 


ante, taso kon li awen 


jan Lusi li toki: "a, mi kama 


lukin sin e len ante mi. 








ijo walo musi ni li seme?" 


len luka ni li tan soweli 
Lenlinja; mi supa seli taso e 
len ni; soweli a li telo e len 
ona. 

jan Lusi li toki: "ni li len pini 


mi!" 








a, sina pana e seme lon poki 
lon telo pi weka jaki? 

meli Kikijete li toki: "ni li len 
suwi pi sijelo sinpin tan 
waso Sowelili—jaki mute li 
lon a." ona li awen toki: "mi 
pini e pali supa lon len ale. 
ni la, mi kama kon pona e 


len. 


jan Lusi li toki: "ijo ko pona 


ni li seme" 


a, ni li len suli tan soweli len 


lili lon ma Nenakiwen. 


jan Lusi li wile sona: "a, len 
ona li ken ala ken kama 


weka tan ona?" 


meli Kikijete li toki: "a, ken! 
a, pona sina la, o lukin e 
sitelen soweli lon sewi len. 


sitelen ni la, soweli wan li 


kama tan ma Lupama. 
sitelen ni la, soweli tu wan 
li kama tan tomo Lilima. mi 
telo e len la, sitelen li Ion 


len ale ni." 








ona li pana e len suli e len 
lili e len pi ante mute tawa 
linja—len wan li len pi kule 
ma tan soweli pi lili 
mute;len wan li len pimeja 
tan soweli pi anpa ma; len 
wan li len loje pi palisa linja 
monsi tan soweli Kilikin; len 
wan li laso li kama lili a li tan 
soweli Pita; len pini wan li 


len kule pona pi nimi ala. 


len ale ni li awen lon linja la, 
poki len li jo ala e len. 

meli Kikijete li pali e telo 
seli pona—li pana e telo lon 
poki wan tawa ona, li pana 
e telo lon poki wan tawa jan 
Lusi. ona tu li kama anpa 
pona lon supa monsi palisa 
lon poka seli, li lukin e ona 


tu. 


luka pi meli Kikijete li jo 
awen e poki, li kule ma, li 
kule ma a. walo ko lili li 
awen lon luka tan telo pi 
weka jaki. selo luka li nasa 
mute. len sijelo pi meli 
Kikijete en len lawa ona kin 
la, palisa lili mute li kama, li 
utala tawa lukin. palisa ni 
la, jan Lusi li wile ala lon 


poka mute ona. 








ona tu li pini e moku la, ona 
li wan pona e len; len pona 
pi jan Lusi likama wan pona 
kin, li awen wan tan ilo lili 


awen pona. 


ona tu li pini e seli kepeken 
ma, li tawa weka tan tomo, 
li pini awen e lupa kepeken 
ilo pini, li len e ilo lon anpa 


pi len lupa. 


jan Lusi en meli Kikijete li 
tawa anpa nena, li awen jo 


ewan len ale! 


nasin ona ale la, soweli 
pona li kama, li kama lon 
poka ona; open la, soweli 
Pita en soweli Penjamin li 


kamal 








meli Kikijete li pana e len 
ona pi jaki weka; soweli lili 
ale en waso ale li pilin pona 
mute tan pali pi meli 
Kikijete. 

anpa nena la, ona li kama 
lon palisa sinpin. len pi jan 


Lusi taso li lon tenpo ni. 





jan Lusi li tawa lon palisa, li 
awen jo e len pona ona lon 
luka. ona li wile toki e pona 
tawa meli, li lukin tawa 
monsi—taso nasa wawa li 
lon! meli li awen ala tan 
mani, li awen ala tan toki 


pona! 


meli li tawa, li tawa, li tawa 
wawa, li tawa sewi nena—a, 
len lawa ona li lon seme? 
len pali ona li lon seme? len 


kule pona ona li lon seme a? 








a, ona li lili tawa lukin—a 
kule ona li sama ma-—a, 
sijelo ale ona la, palisa lili 


mute li lon! 


a! meli Kikijete li soweli kin 
pi palisa selo lili mute! 

(a, toki la, jan li kama toki e 
ni: jan Lusi li kama lape lon 
palisa, li lukin ala e kama 


ale pi toki ni—taso ni li lon 


la, ona li kama jo e len tu 
wan pi jaki weka, e ilo awen 


lili pona tan seme? 


kin la, mi kin li kama lon 
nena ni pi nimi Pokimu, li 
kama lukin e lupa pi toki 
ni—kin la, mi sona pona e 
meli Kikijete, li lon poka ona 


lon tenpo mute!) 


PINI 


pan en kiwen poki 


pi selo pan 





tan jan Beatrix Potter 


ante pi toki pona tan jan Ke Tami 


PAN EN KIWEN POKI 


PISELO PAN 


pan en kiwen poki 


pi selo pan 


tan jan Beatrix Potter 


ante pi toki pona tan jan Ke Tami 








PAN EN KIWEN POKI PI SELO PAN 


tenpo wan la, soweli Lenja li 
lon, li soweli alasa, li soweli 
pi kalama noka ala. ona li 
wile kama e soweli pona ona 
Lawawa lon tenpo pi telo 
seli kasi. soweli Lawawa li 


soweli tomo pi mu wawa. 


toki sitelen ni li tan soweli 
Lenja, li tawa soweli 
Lawawa: "soweli Lawawa o. 
mi wile e sina lon poka mi 
lon tenpo pona. mi tu li ken 
jo e moku pona. mi wan li 
pali e ni lon poki pi pan 
poki—lon poki ni pi selo 
sewi loje. a, sina kama 
moku e ni la, moku sina pi 


tenpo pini li pona sama ala! 


a, sina kama moku e ni! mi 
wan li kama moku e pan 
suwi lili taso, soweli pona 


Lawawa o!" 


soweli Lawawa li kama lukin 
e toki ni la, ona li toki 


sitelen kin: 


"mi wile a kama lon poka pi 
tenpo ilo nanpa tu tu. nasa 
musi la, mi kama wile kin e 
sina lon poka mi lon tenpo 
ni, tawa tenpo moku pona 
kama, soweli pona mi Lenja 


O. 


ona li awen sitelen: "mi 
kama lon tenpo pi toki mi 


taso, pona Lenja o.” 


pini sitelen, ona li pana 
sin—"wile mi la, moku ni li 


soweli ala pi lili mute.” 


taso ni li toki pona ala tawa 
pilin ona la, ona li weka 
sitelen e "soweli ala pi lili 
mute”, li ante e toki ni: 
"wile mi la, moku ni li 
pona." ona li pana e lipu pi 
sitelen ni tawa jan pi lipu 


tawa. 


taso pilin insa ona li awen 
Ion moku pi soweli Lenja la, 
ona li awen lukin e sitelen pi 


soweli Lenja. 


soweli Lawawa li toki insa: 
“pilin mi li ike tan ken pi 
soweli lili mi ken ala moku e 
pan pi soweli lili. taso tenpo 
kulupu li wile e moku ni tan 


mi. 





LIPU PI WILE KAMA 





kin la, mi pana e pan kin la, 
pan mi li pan pi soweli mani 
suli. a, poki pi selo sewi loje 
kin! poki mi kin li ni; li sama 
poki pi soweli Lenja. poki ni 
tu li tan esun pi soweli 


Mamako." 


soweli Lawawa li tawa tomo 
ona pi awen moku, li kama 
jo e pan ona tan supa, li 


lukin e pan. 


ona li pini, li ken tawa poki 
pali seli. selo ona li kama 
kiwen pona; mi pana e 
kiwen poki selo lon insa pan 


tawa awen pi selo pan. 


mi lupa wan e insa selo tan 
kama pi kon seli—a, wile mi 
la, mikama moku e pan mi, 


e pan ala pi soweli lili. 


soweli Lawawa li awen pilin 
insa, li awen pilin insa, li 
lukin sin e sitelen pi soweli 


Lenja— 





"poki walo pi selo sewi 
loje—a, sina kama moku e 
ni! nimi 'sina' li mi—ni la, 
soweli Lenja li moku ala ae 


pan ona anu seme? 


poki walo pi selo sewi loje! 
ni la, soweli Lenja li tawa 
esun, li wile esun e pan suwi 
lili. ... a, mi sona wawa! mi 
kepeken tenpo lili la, mi ken 
pana e pan mi a tawa poki 
seli pi soweli Lenja lon weka 


ona, anu seme!" 


soweli Lawawa li pilin pona 


mute tan sona wawa ona ni! 


tenpo sama la, sitelen pi 
soweli Lawawa likama tawa 
soweli Lenja. soweli Lenja li 
kama sona e kama pi soweli 
pona la—ona li pana e pan 
ona tawa poki seli. poki seli 
tu li lon; poki wan li lon sewi 
pi poki ante; nena ilo li lon 
poki, taso nena ale ala li 
tawa pali ilo. nena li ken 
namako, li ken tawa ala. 


soweli Lenja li pana e pan 


tawa poki seli noka; lupa 
poki li wile e wawa lon open 


ona. 


soweli Lenja li toki insa: 


"a, poki sewi li seli e moku 
kepeken tenpo lili. ni li ike. 
pan mi li jo e ko pona tan 
soweli pi lili mute e ko tan 
soweli pi loje walo. mi 
pakala wan pona e ko. mi 
weka e kiwen ale lon ko tan 


ni: 


kiwen pi sijelo kala li kama 
awen lon insa uta pi soweli 
Lawawa la, ona li kama ken 
ala moku e kon lon tenpo 
kulupu pini. ona li moku 
mute kepeken tenpo lili—li 
uta suli e moku ona. taso 
ona li lili pona li pali suwi. 
pona ona li suli la, pona pi 
soweli sama Mamako li lili 


lon tenpo kulupu." 


soweli Lenja li pana e kiwen 
pi wawa seli tawa poki seli. 
ni la, ona li jo e poki telo 
suli, li tawa weka, li wile jo 


e telo tawa poki pi telo seli. 





pini ni la, ona li nasin e ijo 
tomo ale. tomo ni wan li 
tomo moku, li tomo musi 
kin. 


ona li tawa luka e len awen 
supa lon poka pi lupa tomo, 
li nasin pona e len lon supa; 
len ma pi poka seli li selo 
tan soweli pi kute suli. ona 
li weka e ko lili tan ilo tenpo, 
tan namako pi selo ilo, li 
weka len pona e supa moku 


e supa monsi. 





PAN PI SOWELI MANI 


tenpo ni la, ona li len walo 
pona e supa moku, lipana e 
poki telo pi kiwen pona suwi 
tawa ni, tan supa poki 
sinpin lon poka seli. poki 
telo pona ni li walo, li jo e 
sitelen kasi pi loje walo; 
kiwen supa moku li walo, li 


laso. 


soweli Lenja li pana e ale 
tawa supa moku la, ona li 
kama jo e poki pi awen telo, 
e kiwen supa moku suli. ona 
li tawa tomo ma, li wile e 
telo walo e ko jelo tan 


soweli mani. 


ona li kama sin lon tomo la, 
ona li lukin lon insa pi poki 
noka; pan li pona awen 


tawa lukin. 


soweli Lenja li len e lawa e 
sewi sijelo kepeken len pi 
awen seli, li jo e poki jo, li 
tawa ma tomo. ona li wile 
esun e kasi pi telo seli, e 
suwi kiwen, e poki pi ko kili 
suwi. 

tenpo sama ni la, soweli 
Lawawa li kama tan tomo 
ona lon poka ante pi ma 


tomo. 





soweli Lenja en soweli 
Lawawa li kama lon poka 
lon insa pi ma tomo. soweli 


Lawawa kin li jo e poki jo. 


poki jo ona li len awen. ona 
tu li tawa e lawa ona sama 
toki, taso ona li toki kalama 
ala tan tenpo musi kama 


ona. 


soweli Lawawa li kama lon 
ala lukin pi soweli Lenja la, 
ona li tawa wawa a! ona li 
tawa tomo pi soweli Lenja 


kepeken tenpo lili! 





soweli Lenja li tawa esun, li 
esun e ijo pi wile ona. ona li 
toki pona tawa soweli sama 
ona Mamako la, ona li tawa 


weka. 


soweli Mamako li toki ike 
lon pini toki— 

soweli Mamako li toki: 
"soweli tomo pi mu wawa 
anu seme a! soweli pi 
kalama noka ala li lon ma 
tomo ni, anu seme! pan poki 
lon tenpo pi telo seli anu 


seme! ni anu seme!" 


soweli Lenja li awen tawa 
jan Panu, li esun e pan suwi 
lili. ni la, ona li tawa tomo 


ona. 


ona li kama lon lupa pi tomo 
ona la, kalama nasa tawa li 
lon monsi nasin pi poka 


tomo. 


soweli Lenja li toki: "pilin mi 
la, kalama ni li ken ala tan 
pan. kin la, ilo moku li awen 
lon poki. poki li pini awen." 
taso jan ala li lon. soweli 
Lenja li open e lupa pi poki 
seli luka kepeken wawa 
wile, li tawa e poka pan 
tawa poka ante. ni li kama e 
kon pona tawa nena tan 


soweli seli pi lili mute! 


tenpo lili ni la, soweli 
Lawawa li kama weka tan 
lupa pi monsi tomo lon ala 


sona pi soweli Lenja. 





PAN PI SOWELI LILI LI LON SEME? 


soweli Lawawa li toki: "mi 
pana e pan mi tawa poki seli 
la, pan pi soweli Lenja li lon 
ala poki. ni li nasa! mi alasa 
e pan ona lon ale tomo, mi 
kama ala lukin e pan ona; mi 
pana e pan mi tawa poki 
sewi pi seli pona. mi ken ala 
tawa e nena ante lon poki, e 
lupa ante lon poki; pilin mi 
la, ni ale li musi taso, li ilo 


ala. 


taso mi wile weka e pan 
ona pi soweli lili lon tenpo 
pini! soweli Lenja li pana e 
ona lon seme! mi kama 
kute e soweli Lenja la, mi 


ken tawa weka taso!" 





soweli Lawawa litawa tomo 
ona, li pona nasin e linja 
pimeja pona ona; ni pini la, 
ona li tawa ma kasi lili ona, 
li kama jo pona e kasi suwi 
kule tawa soweli Lenja; ona 
li awen tawa tenpo ilo 


nanpa tu tu. 


soweli Lenja li awen alasa e 
tan kalama, li kama sona e 
lon pi jan ala lon supa poki 
ona anu tomo pi awen moku 
la—ona li tawa sewi tomo, li 


ante e len ona. 


ona li jo e len pi loje walo 
pona e len awen walo pi selo 
namako e len lili pi sewi 


sijelo. 


soweli Lenja li toki: "ni li 
nasa. pilin mi la, mi open ala 
e poki ni. jan li kepeken ala 
kepeken len luka mi pi weka 


seli?" 


ona li kama sin lon anpa 
tomo, li pali e telo seli, li 
pana e poki pi telo seli tawa 
supa seli. ona li lukin sin e 
poki seli noka. kule pan li 
kama pona pi pimeja lili, li 


seli wawa a. 


ona li tawa ma anpa lon 
poka seli, li awen tawa 
kama pi soweli pona. ona li 
toki: "a pona la mi kepeken 
poki noka. poki sewi li seli 
wawa ike tawa pan. a, taso 
lupa pi poki awen li open 
tan seme? jan li lon tomo 


lon tenpo pini anu seme?" 





TENPO KULUPU LI KEN KAMA A. 





tenpo pona la, soweli 
Lawawa li open e tawa tan 
tenpo musi. ona li tawa 
wawa lon ma tomo, li kama 
lon tomo pi soweli Lenja la, 
tenpo kulupu li lon tenpo 


kama a. 


ni la, ona li awen lon tenpo 
tan wile ona, li awen tawa 
tenpo pona lon nasin pi 


poka tomo. 


soweli Lawawa li toki insa: 
"mi wile sona e ni: soweli 
Lenja li kama ala kama jo 
weka e pan mi tan poki seli? 
a, sama la, pan ante pi 


soweli lili li lon seme?" 


tenpo pona la, kalama luka 


suwi li lon lupa. 


sinpin tomo la, soweli 
Lawawa li toki: "soweli 


Lenja li lon ala lon?" 


soweli Lenja li kalama: "o 
kama! sina pilin seme, 
soweli Lawawa pona mi o? 
mi wile e ni: sina pilin 


pona!" 


soweli Lawawa li toki: "a, 
mi pilin pona. toki sina li 
pona tawa mi. sina pilin 
pona sama anu seme, 
soweli Lenja pona mi o? mi 
kama e kasi kute tawa sina; 
a, kon pan ni li pona tawa 


mi!" 


"a! kasi kule li suwi! lon a, 
kon pona li tan soweli seli pi 
lili mute, li tan soweli seli pi 


loje walo kin!" 


soweli Lawawa li toki: "a, o 
pini e toki moku, soweli 
pona Lenja o. a, len walo pi 
supa moku li pona suwi!... 
sina ante e poka pan anu 
seme? ona li awen lon poki 


seli anu seme”? 


soweli Lenja li toki: "ona li 
wile awen lon seli Ion tenpo 
lili awen. kule ona o kama 
pimeja lili kin; mi pana e 
telo seli tawa awen tenpo ni 
pi mi tu. sina wile ala wile e 
suwi lon telo, soweli pona 


Lawawa o?" 





SOWELI LAWAWA 


LON SINPIN TOMO 





"wile a, soweli Lenja o! mi 


ken ala ken jo e kiwen suwi 


wan lon nena mi kin?" 


"mi ni la mi pilin pona, 
soweli Lawawa o; a, pali 
wile sina li suwi! a, pona 
suwi!” 

soweli Lawawa li sewi lili, li 


awen e kiwen suwi lon nena 


ona, li pilin e kon— 


"a, kon pan li pona a! soweli 
mani suli li moku pona—a, 
toki pakala, mi wile toki e 
ni: soweli pi lili mute en 
soweli pi loje walo li moku 


pona——' 


nasa pi toki ni la, kiwen li 
kama anpa tan nena ona. 
ona li alasa e kiwen lon 
anpa supa la, ona li kama 
ala lukin e ni: soweli Lenja li 


open e poki seme tawa pan? 








soweli Lenja li pana e pan 
tawa supa moku; kon moku 


li kon pona. 
soweli Lawawa li kama sewi 
sin, li moku e kiwen suwi, li 


kama awen lon supa monsi. 





soweli Lenja li toki: "open 
la, mi kama e pan poki lili 
tan pan poki suli tawa sina; 
mi jo e pan suwi lili e ko 


suwi tawa mi." 


"wile sina li wawa tawa pan 
suwi anu seme? a, o pakala 
ala lon kiwen poki pi selo 


pan!" 


soweli Lenja li toki: 


"seme?" 


soweli Lawawa li toki wawa 
kepeken tenpo lili: "mi o 
pana ala pana e ko suwi 


tawa sina a?" 


soweli Lawawa li moku e 
pan la, pan li pona mute lon 
uta. soweli Lenja li moku e 
pan suwi la, pan li wile a lon 
insa. pan tu li kama weka 
moku kepeken tenpo lili. 
pan poki li kama weka mute 


a. 





soweli Lawawa li toki insa: 
"mi wile e kama pona la, ken 
la, mi wan o weka pana e 
pan lili tan pan poki tawa 
mi; taso lukin la, soweli 
Lenja li kama ala sona e 


nasa tan pali pana pan. 


ijo pan insa li lili mute suwi 
a! lili pona ni li lon ala sona 
mi pi pali pan mi tan tenpo 
pini; a, ken la ni li tan 
wawa seli lon poki seli pi 
soweli Lenja, li wawa seli 
suli lon wawa lili pi poki 


seli mi." 





soweli Lenja li ko jelo e pan 


ona 


? 


suwi ona nanpa luka la 


"soweli Lawawa 


li toki insa: 


li moku kepeken tenpo lili 


al" 


poki pan li kama weka lon 
tenpo pi mute ala! soweli 
Lawawa li moku e pan lili tu 
tu kin, li pini, li tawa e ilo 


moku lon luka ona. 





KIWEN POKI PAN LILON SEME? 


soweli Lenja li toki: "sina 
wile e ko moku sin anu 
seme, soweli pona Lawawa 


o? TI 


"toki sina li pona, soweli 
pona Lenja o, taso mi alasa 


e kiwen poki pi selo pan." 


soweli Lawawa o. kiwen 


poki seme? 


sinpin pi soweli Lawawa li 
kama loje lon anpa pi linja 
pimeja ona. "kiwen poki 


selo li awen e selo pan." 


soweli Lenja li toki: "a, mi 
pana ala e ni tawa pan, 
soweli Lawawa o. sona mi 
la, pan li tawa ala tan tomo 


la, ni li suli ala tawa pan." 


soweli Lawawa li awen tawa 
e ilo moku—ona li kama pilin 
ike tan sona ala: "mi kama 


ala lukin e ona!" 


ni li nasa tawa soweli Lenja. 
ona li toki: "kiwen poki selo 


li lon ala." 


soweli Lawawa li toki: "ona 
li lon kin, soweli Lenja o; 


taso ona li lon seme?" 


soweli Lenja li toki: "soweli 
Lawawa o, ona li lon ala. mi 
sona e ni. mi wile ala pana e 


kiwen selo ilo tawa ko suwi, 


tawa pan. ni li ike tawa 
moku." ona li toki kin 
kepeken kalama lili: "(kin la, 


jan li kama moku e kiwen 
lon insa pi moku ona la, ni li 


ike tawa sijelo.)" 





toki ni li suli e wawa pi pilin 
ike tawa soweli Lawawa. ni 
la, ona li awen tawa e ilo 


moku lon pan. 


"a, sonakin la, soweli Lokon 
li mama mama sama mi (li 
mama mama pi soweli sama 
mi Mamako)—li kama moli 
tan kiwen lili wan lon pan 
suwi pi tenpo lete sewi. mi 
pana ala a e kiwen poki lon 
insa pi ko suwi mi anu pan 


e TI 
mi. 


lukin pi soweli Lawawa li 
wawa tan pilin ike. ona li 
sewi e kiwen supa pi anpa 
pan. 

mi jo e kiwen poki selo tu tu 
taso. kiwen ni ale li lon supa 
poki mi. 

soweli Lawawa li open e mu 


WawWa. 


"mi kama moli! mi kama 
moli! mi kama moku e kiwen 
poki! a, soweli Lenja o, mi 
pilin ike wawa a!" 

"ni li ken ala, soweli pona 


Lawawa o. kiwen poki li lon 


ala pan." 





soweli Lawawa li mu e pilin 


litawa e sijelo ona. 


? 


ike ona 


"a, mi pilin ike mute. mi 
kama moku e kiwen poki!" 


soweli Lenja li toki wawa: 


Mo. ° TI 
ijo ala li lon pan. 


"ijo kin li lon, soweli pona 
Lenja o. pilin mi la, mi kama 


moku e ni!" 


mi o pana e supa len suwi 
tawa sina, soweli Lawawa 


o; ike li lon seme sina?" 


"a, soweli Lenja o, mi pilin e 
ike lon ale mi; mi kama 
moku e kiwen poki pi sijelo 


pakala a!" 


"mi o tawa jan pi sona 
sijelo, anu seme? ni la, mi 
poki e ilo moku kepeken 


tenpo lili!" 


"tawa a! o kama e waso 
Misikeken, soweli Lenja o; 
nena ona li sama kiwen poki 
la, ona li sona pona e ike 


e TI 
mi. 


soweli Lenja li awen e 
soweli Lawawa lon supa 
pona lon poka seli. ona li 
tawa ma tomo kepeken 


wawa, li alasa e waso sona. 


ona li kama lukin e waso lon 


tomo pi pali kiwen. 


waso sona li pana e kiwen 
palisa ilo lili tawa poki pi 
telo kule sitelen. poki li tan 


tomo pi lipu tawa. 


waso li toki: "musi! mu a a 
al" ona li anpa e poka lawa 
wan. soweli Lenja li toki e 
ike sijelo pi soweli pona ona 
lon tomo ona, e kiwen poki 


lon insa sijelo. 


waso li toki: "nasa! mu a a 
TI 


a" ona li tawa lon poka 


soweli kepeken pilin pona. 


noka ona li tawa mute la, 
soweli Lenja li kama wile 
wawa e tawa ona. ni li kama 
e lukin tan ale pi ma tomo. 
jan ale li kama sona e wile pi 


waso sona tan soweli Lenja. 


soweli Mamako li kama toki: 
"a mi sona e kama ni: ona li 


moku e mute ike!" 


taso, soweli Lenja li alasa e 
waso sona la—nasa lili li 
tawa soweli Lawawa lon 
tenpo sama. ona li wan 
taso, li lon poka seli, li pana 


e kon, li mu e pilin ike ona. 





TELO PALIPI 


WASO SONA MISIKEKEN 





"a mi kama moku e ona tan 
seme! kiwen poki selo li suli 


lon moku a!" 
ona li kama sewi, li tawa 
supa moku, li pilin sin e insa 


pan kepeken ilo moku. 


TI . . ŝ 
ala a; kiwen li lon ala ni, 
taso mi pana e kiwen; jan 
ante ala li moku e pan. mi 


taso li ni. ni la, mi kama 


moku e kiwen!" 





ona li lape sin lon supa, li 


lukin pi pilin ike e poka seli. 


seli li kalama lili, li tawa 


musi lili. kalama kon li kama 
tan ijo a! 
soweli Lawawa li tawa 


wawa! ona li tawa poki seli, 
li open e lupa pi poki sewi;— 
kon wawa seli li kama tan 
poki, li sama ko soweli seli 
tawa nena. pan pi pimeja 
pona li lon insa—lupa pi 
sewi pan la, kiwen poki li 


ken lon lukin! 


soweli Lawawa li insa suli e 


kon— 


ona li toki insa: "ni la, mi 
kama moku e soweli pi lili 
mute a! ni li kama e ike 
sijelo mi... taso ken la kiwen 
poki li ken kama e ike pi 
wawa mute! pona la, mi 


moku ala e ni. 





taso mi toki e kama ni 


—a, 


tawa soweli Lenja la, toki ni 


li nasa ike! 


pilin la, mi pana e pan mia 
tawa ma kasi lili lon poka 
monsi tomo. mi kama ala 
toki tan ni. mi tawa tomo mi 
la, mi kama sike e tomo 


tawa ni: mi weka e pan." 


ona li tawa e pan lon lupa pi 
monsi tomo, li kama sin lon 
poka seli, li pini e lukin. 
soweli Lenja en waso sona li 


kama la, ona li lape wawa. 


waso sona li toki: "musi! mu 


aaa!" 


soweli Lawawa li kama sewi 


tan pini lape, li toki: "a, 


pilin ike mi li kama pona." 


"a, ni li pona tawa kute mil 
waso li kama pana e ijo 
moku lili tawa pona pi sijelo 
sina, soweli pona Lawawa 


O. 


soweli Lawawa li toki: "a, 
pilin mi la, ona li kama pilin 
e tawa telo lon insa pi sijelo 
mi la, ona li sona e ni: sijelo 


mi li pona lon tenpo ni." 


tenpo sama la, ona li lukin 
weka tan waso sona. waso li 
kama tawa ona, li jo e ijo lon 


uta poki ona. 


"jo moku ni li pali e ala lon 
sijelo sina. sina o moku e 
ona. mi pana e telo walo. o 
moku e ni kin, soweli 


Lawawa o!" 


waso sona li toki "musi! 
musi!" soweli Lawawa li kon 
ike tan uta, li kama insa ike 


e kon. 


soweli Lenja li kama pilin 
utala—"o toki ala e ni, waso 
o! o jo! mi pana e pan wan 
ni e ko suwi ni tawa sina; o 


tawa weka tan tomo!" 





soweli sona Misikeken li 
kalama e pilin wawa ona pi 
jo pona lon weka pi lupa 
tomo: "musi en nasa! mu a 


a a!" 


soweli Lawawa li toki: "mi 
kama pilin pona, soweli 
pona Lenja o. pilin sina la, 
mi o tawa tomo mi tan kama 
pi tenpo pimeja, anu 


seme?" 


"ni li toki pona, soweli 
Lawawa pona o. mi kama 
pana e len sewi lili pi awen 
seli tawa sina. kin la, o 


awen luka e luka mi." 





LUKIN LA 


KIWEN POKI LI LON KIN. 


"a, mi wile ala kama e pali 
tan sina; mi pilin pona a. ijo 
moku wan pi pona sijelo tan 
waso Misikeken pi sona 


sijelo——" 


lon a, ni li pona wawa. ijo li 
weka e ike sijelo sina tan 
kiwen poki! mi pini e moku 
lon open pi tenpo suno la, 
mi toki tawa sina lon ilo. mi 
wile sona e pona pi sijelo 


. TI 
sina. 


soweli Lenja en soweli 
Lawawa li toki pona e tawa 
ona la, soweli Lawawa li 
tawa tomo ona. ona li kama 
tawa lili lon nasin la, ona li 
lukin sin tawa tomo pi 
soweli Lenja; soweli Lenja li 
kama tawa insa, li pini e 


lupa. 


soweli Lawawa li tawa 
palisa sinpin pi selo ma, li 
tawa insa, li kama lon ma 
kasi lili lon poka monsi tomo 
pi soweli Lenja, li lukin e ma 
lili. 

waso Misikeken en waso 
pimeja tu wan li lon selo 
sewi pi tomo poka lili. waso 
pimeja li moku e selo pan. 


waso Misikeken li moku e ko 


telo pan tan insa pi kiwen 


poki. 


ona li kama lukin e sinpin 
lukin pimeja pi soweli 
Lawawa lon selo pi palisa 
sinpin la, ona li kalama: 


"musi! mu a a a" 


ni li anpa nasa e soweli 
Lawawa la, ona li tawa 


tomo ona! 


soweli Lenja li kama tan 
tomo, li wile kama e telo 
tawa ilo moku ona la, ona li 
kama lukin e poki pan walo 
pi selo sewi loje lon ma ona. 
poki li pakala la, kiwen mute 
li lon ma tan ona. kiwen 
poki pi selo pan li lon kin, li 
lon anpa pi ilo telo. waso 
Misikeken li pana e ona lon 


ni tan wile pona. 


soweli Lenja li lukin e nasa 
ni—"ni li lon anu seme! a ni 
la kiwen poki li lon anu 
seme? ... taso kiwen poki mi 
ale li lon supa poki mi. a, mi 
pali ala e ni! ... mi wile e 
tenpo kulupu lon tenpo 
kama la—mi wile e soweli 
sama mi Mamako lon tomo 


mi!" 





akesı Kalasa 





tan jan Beatrix Potter 


ante pi toki pona tan jan Ke Tami 


AKESI KALASA 





akesi Kalasa 


tan jan Beatrix Potter 


ante pi toki pona tan jan Ke Tami 








tenpo wan la, akesi li lon. 
nimi ona li Kalasa. tomo ona 
li lon telo, li poka e kasi pi 


supa telo, li lon selo telo. 


monsi tomo en tomo pi 


awen moku la, telo li lon. 


taso akesi Kalasa li pilin 
pona tan telo lon noka; toki 
ike li kama ala tawa ona tan 
ni. sijelo ona li kama ala ike 


tan ni. 








ona li pilin pona a. ona li 
lukin tawa ma, li lukin e 
kama telo tan sewi, e anpa 


telo lon telo anpa— 


akesi Kalasa li toki: 
"mi kama jo e pipi ko pi 
kama kala. mi tawa alasa 
kala. mi alasa e kala moku 
pona. mi kama alasa e kala 
luka wan anu kala pi mute 
suli ante la, mi kama e akesi 
pona mi Majunanpa e akesi 
pona mi Omekapon. taso 
akesi Majunanpa li moku e 


kasi taso." 








akesi Kalasa li kepeken len 
awen pi weka telo, li 
kepeken poki noka awen pi 
weka telo. ona li jo e ilo 
alasa ona, e poki ona. ona li 
tawa poki tawa ona, li tawa 


kepeken tawa sewi suli. 


poki tawa ona li sike pona, li 
laso sama kasi poka. linja li 
awen e ona lon kasi lon telo 


insa. 








Di 


ng. 
apot ren an 


akesi Kalasa li kama jo e 
palisa kasi, li tawa e poki 
kepeken palisa. ona li toki: 
"mi sona e lon telo pona 


tawa kala moku pona." 


akesi Kalasa li insa e palisa 
lon ko ma, li linja awen e 


poki lon ona. 








ni li pini la, akesi li lape e 
noka ona e monsi ona, li 
nasin e ilo alasa ona. ilo la, 
palisa li tan kasi anpa. kin 
la, linja li linja walo suli wan 
tan soweli suli tawa, li sama 
kon tawa lukin. akesi li 
awen e pipi pi kama kala lon 
linja. linja la, pipi ko ni li 


tawa. 


telo li awen kama tan sewi, 
li kama lon monsi akesi. 
akesi li awen lukin e ilo ona 


lon tenpo suli. 


akesi Kalasa li toki: "ni li 
kama e pilin lape. mi wile 


moku." 


ona li tawa sin e poki, li 
tawa kasi lon telo, li open e 


poki moku. 
akesi Kalasa li toki: “mi 
moku e pan pipi. telo li pini 


e kama anpa la, mi awen." 








pipi telo suli li kama lon 
anpa ona, li luka kiwen e 


poki noka ona wan. 


akesi Kalasa li lili e noka 
ona, li weka e noka tan pipi, 


li awen moku e pan. 


tenpo la, kalama en tawa en 
kalama en tawa li kama tan 
poka telo, li pana e kalama 


kasi, e kalama telo. 


akesi Kalasa li pilin e ni: "ni 
li soweli lili ala. a, mi o tawa 


tan ni.” 








akesi Kalasa li tawa lili sin e 
poki tawa, li anpa e moku pi 
kama kala. tenpo lili taso la, 
jo li kama lon moku! poki li 


kama tawa wawa a. 


akesi Kalasa li kalama: 
"kala moku! kala pona! mi 


jo a! mi jo!" 


taso ike li kama! ni li kala 
moku pona ala. ni li kala lili 
ala! ni li kala Kipisike! 
palisa lili utala li lon selo 


sewi ona! 








kala li tawa mute e sijelo 
ona lon poki, li utala, li 
utala. wawa ona li kama lili 
tan telo ala la, ona li tawa 


telo. 


kala ante lili mute li kama e 
lawa ona tan telo, li lukin, li 
mu tan pilin musi ona lon 


pakala pi akesi Kalasa. 








akesi li awen lon selo pi poki 
ona, li awen pilin ike. luka 
ona li pilin ike la, akesi li uta 
pona e luka, li lukin e telo. 
ni la, ike pi suli mute li kama 
a. akesi Kalasa li jo ala e len 
awen la, ike ni li ken pakala 


wawa a, taso ona li jo! 


kala pi suli mute a li kama 
tan  telo—lon ka-la-ma 
wawa-li jo wawa e akesi 
Kalasa lon uta. akesi li mu: 
"ike! ike! ike!" kala li awen 
tawa telo, li tawa anpa suli 


telo! 








taso len awen li ike tawa 
uta pi kala suli la, kala li 
weka e akesi tan jo lon 
tenpo lili; kala li kama moku 
e poki noka taso pi akesi 


Kalasa. 


akesi li kama lon sewi telo, 
sama sike kon lon telo; ona 
li tawa selo ma kepeken 


wawa ale ona. 








lili la, ona li kama lon ma 
poka. ona li tawa tomo ona 
kepeken tawa sewi suli. len 


ona li pakala. 


akesi Kalasa litoki: "a, pona 
la, kala ni li suli ante ike ala! 
ilo alasa mi en poki moku mi 
li weka, taso ni li suli ala tan 
ni: alasa kala li ike tawa mi 


la mio alasa ala e kala." 








ona li pona e luka ona 
kepeken selo pona. akesi 
pona ona li kama lon moku. 
ona li ken ala pana e kala, 
taso ijo ante li lon tomo pi 


awen moku. 


len pi akesi Omekapon li 
pona pimeja, li pona pi jelo 


suno. 





akesi Majunanpa li jo e kasi 


lipu Ion poki len ona. 








kala ala la, moku akesi li 
pipi laso pona tan seli, li ko 
tan pipi loje; moku ni li pona 
mute a tawa akesi; taso ona 


li moku jaki a tawa mi! 


PINI 


soweli ıke 


pi kute suli 





tan jan Beatrix Potter 


ante pi toki pona tan jan Ke Tami 


SOWELI IKE 


PI KUTE SULI 





soweli ike pi kute suli 


tan jan Beatrix Potter 


ante pi toki pona tan jan Ke Tami 








ni li soweli ike pi kute suli. o 
lukin e linja suli pilin lon 
sinpin ona. o lukin e noka 
ike ona. o lukin e ko monsi 


ona pi awen sewi. 


ni li soweli pona pi kute suli. 
mama ona li pana e kili 


palisa loje tawa ona. 











soweli ike li wile e kili. 


ona li toki ala e wile ona. 


ona li kama jo e kili kepeken 


ike! 








kin la, ona li pakala ike e 


soweli pona a. 


soweli pona li tawa weka, li 


len e sijelo ona lon lupa ma. 


ona li pilin ike. 





ni li jan. ona li jo e ilo alasa 


moli. 








ona li lukin e ijo lon supa 
monsi. pilin ona la, ni li 


waso musi! 





ona li kama tawa ni, li kama 
lon monsi kasi, li kepeken 


kalama lili. 


kalama a! 








ni li kama— 


taso jan li tawa supa, li 


lukin la, ni li ale lon supa. 





soweli pona li lukin tan 


lupa. 








ona li lukin e soweli ike. ko 


monsi en linja sinpin li weka 


tan soweli ike a! 


soweli Puwan 

SOWELI PUWAN 





soweli Puwan 


tan jan Beatrix Potter 


ante pi toki pona tan jan Pulepo tan 


jan Ke Tami 








soweli ni li soweli Puwan. 
ona li soweli alasa, li lili 
tenpo. kute ona la, soweli pi 


lili mute li lon! 


ni li soweli pi lili mute. ona 
li lukin e soweli Puwan tan 
selo pi supa poki, li pilin 
musi tan soweli Puwan, li 
lukin nasa musi e soweli 
alasa. soweli suli li ike ala e 


pilin ona. 








ni li tawa pi soweli Puwan, li 
tawa pi tenpo ike lili; ona li 
kama ala lon soweli pi lili 
mute, li sinpin utala e lawa 


ona lon supa. 


pilin ona la, supa ni li kiwen 


mute al 








soweli pi lili mute li lukin e 
soweli Puwan tan sewi pi 


supa poki. 


soweli Puwan li len e ale pi 
lawa ona kepeken len pi 


weka jaki, li tawa poka seli. 





soweli pi lili mute la, sijelo 
pi soweli Puwan li kama ike 
mute. soweli pi lili mute li 
tawa anpa lon linja suli pi 


ilo kalama. 








lukin la, sijelo pi soweli 
Puwan li kama ike, li kama 
ike mute. soweli pi lili mute 


li tawa lili lon poka ona. 





soweli Puwan li jo awen e 


lawa ona lon luka, li lukin 
kepeken lupa lili lon len. 
soweli pi lili mute li tawa 


poka lili ona a. 


sin ni la—soweli Puwan li 
tawa wawa a lon soweli pi 


lili mute! 








soweli pi lili mute li nasa 
musi e soweli Puwan la— 
soweli Puwan li wile nasa 
musi e soweli lili kin; wile ni 


pi soweli Puwan li pona ala. 


ona li poki e soweli lili 
kepeken len pi weka jaki, li 
luka musi e len sama sike 


musi. 








taso lupa li lon len la, ni li 
awen ala lon sona ona; ona 
li open sin e len la—soweli 


lili li lon ala a! 





soweli lili li kama weka tan 
len, li kama tawa weka; ale 
ni la, ona li tawa musi lon 


sewi pi supa poki! 


soweli Nija 

SOWELI NIJA 





soweli Nija 
tan jan Beatrix Potter 


ante pi toki pona tan jan Ke Tami 








tenpo wan la, soweli sin tu 


wan li lon. ona li soweli 
alasa, li soweli pi kalama 
noka ala, li soweli tomo 


suwi. ona tu wan li soweli 
Suwile, li soweli Nija, li 


soweli Puwan. 


linja sijelo ona li sama len 
awen. ona li tawa mute lon 
poka pi lupa tomo, li musi 


mute lon ma jaki ko. 


taso tenpo suno wan la 
soweli mama ona Mamako li 
wile e soweli pona lon tomo, 
li wile moku e telo seli pona 
lon poka pi soweli pona; ni 
la ona li kama jo e soweli lili, 
li tawa e ona lon insa tomo, 
li wile telo e sijelo ona, li 
wile len pona e ona tan 


kama pi soweli pona. 








nanpa wan la, mama li telo 
pona e sinpin pi soweli lili. 
(soweli Puwan li lon sitelen 


ni.) 


nanpa tu la, mama li nasin 
pona e linja sijelo pi soweli 
lili. (soweli Suwile li lon 


sitelen ni.) 








nanpa tu wan la, mama li 
nasin pona e linja suli sinpin 
pi soweli lili. (soweli Nija li 


lon sitelen ni.) 


soweli Nija li ike wile, li luka 


utala. 


soweli Mamako li insa e 
soweli Puwan e soweli 
Suwile lon len suwi pi suli 
sijelo, li pana e len namako 
kin lon len ni. ona li wile len 
e soweli Nija la, ona li kama 
jo e len mute pi pona mute 
tan poki len, taso len ni li 


ike pilin lon sijelo. 








soweli Nija li suli sike mute, 
li kama suli; kiwen li awen e 
len lon sijelo la, kiwen awen 
mute li kama weka wawa 
pakala tan len. mama li 
kepeken linja, li awen sin e 


kiwen. 


soweli lili tu wan li kama len 
ale la, ona li wile pali e pan 
pona. ni la, soweli lili o 
weka. mama li tawa e soweli 
lili lon ma kasi lili lon poka 


tomo. nasin sona la, ni li 


ike. 


"soweli lili, o awen pona e 
len sina! jaki o lon ala len! o 
tawa kepeken noka monsi 
taso. o tawa ala ko pimeja 
jaki. o tawa ala waso 
Meliweli. o tawa ala soweli 
pi loje walo. o tawa ala 


waso telo. 








soweli Puwan en soweli 
Suwile li tawa nasa lon 
nasin pi ma kasi lili. tenpo ni 
la, ona li noka e len ona, li 


kama anpa wawa lon sinpin. 


ona li kama sewi sin la, laso 


mute li lon len ona a! 


soweli Puwan li toki: "mi ale 
o tawa sewi pi sinpin kiwen 


lon selo pi ma ni a." 


ona li monsi e sinpin len, li 
sinpin e monsi len. ona li 
tawa sewi kepeken tawa 
wawa wan; len namako pi 
soweli Puwan li kama anpa, 


li awen lon ma pi nasin suli. 








soweli Nija li tawa kepeken 
noka, li jo e len ike la, ona li 
ken ala a tawa sewi sama. 
ona li tawa poka sinpin, li 
tawa sewi lili lon kiwen, li 
kama sewi pona. ona li selo 
e kasi mute la, kiwen awen 


li kama weka, li kama weka. 


ona li kama lon sewi pona 


la, len ona li open mute. 


soweli Puwan en soweli 
Suwile li wile pona e len pi 
soweli Nija; len lawa ona li 
kama weka; kiwen mute ala 
li awen lon len, taso kiwen 


ni kin li kama weka. 








ike ni li lon ona la, kalama 
lili noka Noka Noka Noka li 
kama. ni li tan kama pi 
soweli telo walo tu wan lon 
ma nasin. waso wan li lon 
monsi pi waso ante. ona li 
tawa lon ma kepeken noka 
waso ona la, ni li nasa musi 
lili tawa lukin, li kama e 
kalama noka Noka Noka 
Noka Noka a! 


ona li pini e tawa, li lukin 
tawa sewi, li lukin e soweli 
tu wan. lukin waso li lili 
mute. pilin ona li wawa tan 


sin pi kama ni. 








tenpo ni la, waso Jalanpa 
en waso Jonken li kama jo e 
len lawa, e len namako, li 


len e sijelo ona kepeken ni. 


ni li musi mute e pilin pi 
soweli Suwile la, ona li mu 
mute wawa e pilin, li kama 
anpa tan mu a. soweli 
Puwan en soweli Nija li wile 
tawa ona, li tawa anpa la, 
len ante kin li kama weka, li 


kama anpa. 


soweli Puwan li toki: "waso 
Lenpan o kama! o pali pona 
sin: mi wile len e soweli. 
soweli Nija, o awen pona e 


len sina!" 








waso Lenpan li tawa poka 
kepeken wawa ala, li kama 


joelen ale. 


taso onalli len e sijelo ona al 
suli len li ike tawa soweli 
Nija la, suli len li ike mute 


tawa waso a. 


waso Lenpan li toki: "ni li 


tenpo pona a!" 








ni la, ona en waso Jonken 
en waso Jalanpa li tawa, li 
kepeken noka, li kalama 
noka Noka Noka Noka 
Noka! 


ale ni li kama la, soweli 
Mamako li kama tan ma kasi 
lili li lukin e soweli lili ona 
lon sewi sinpin, li lukin e 


weka len. 








ona li weka e soweli lili, li 
utala luka e ona, li tawa e 


ona lon tomo. 


ona li toki: "soweli pona mi 
li kama lon tenpo lili a. ona 
o lukin ala e sina a. mi pilin 


ike tawa sina a." 


mama li kama e soweli lili 
lon sewi tomo; sona mi la, 
ona li toki e ni tawa soweli 
pona ona: "ike jaki seli li lon 
soweli ona la ona o awen 
lon supa lape"; taso ni li lon 


ala. 








wawa la, ante li lon a; ona li 
lon ala a supa lape: ona li 


pali ante a. 


kama la, kalama mute li 
kama tan sewi tomo, li nasa 
e moku pona pi telo kasi 


seli. 


pilin mi la, mi o sitelen e lipu 
ante e lipu suli a tawa ni: mi 
ken toki e kama ante pi 


soweli Nija tawa sina! 





waso telo la seme li kama? 


ona tu wan li tawa telo. 


len ale li kama weka tan ona 
tan ni: kiwen awen li lon 
ala, li ken ala awen e len lon 


ona. 








waso Lenpan en waso 
Jonken en waso Jalanpa li 
awen lukin alasa e len lon 


tenpo ale a. 


waso Jonken 

WASO JONKEN 


waso Jonken 


tan jan Beatrix Potter 


ante pi toki pona tan jan Ke Tami 








a, sina lukin e waso telo lil; 
mute lon waso tomo la, ni li 


musi tawa lukin! 


—o kute e toki pi waso 
Jonken. ona li ken tawa 
pona lon telo, li waso telo. 
ona li pilin pona ala tan ni: 
ona li ken ala mama pali e 
sike waso ona tan wile pi 
jan pali soweli ona, li ken 
mama awen taso e sike 


waso pi waso ante. 


waso sama ona pi kulupu 
ante li waso Jalanpa. waso 
ante li mama awen e sike 
ona la, ni li pona lon tenpo 
ale—"mi wile ala awen lon 
supa mama lon tenpo mun 
wan a; waso Jonken o, sina 
pilin sama a. sike li kama 
lete tan weka sina; sina 


sona e ni!" 


waso Jonke li mu: "mi wile 
mama e sike mi e sike pi 
waso ante ala; mi taso a li 


kama mama e ona." 








ona li len e sike ona; taso 
tenpo ale la, jan li kama 


lukin e sike, li weka e sike. 


wile pi waso Jonken li kama 
wawa mute. ona li wile pali 
e supa mama lon weka tomo 


lon tenpo ni a. 


tenpo suno pona wan li 
open e tenpo sike la, waso li 
tawa lon poka nasin tawa 


nena. 


ona li jo e len lawa e len 


awen kin. 








ona li kama lon sewi nena 
la, ona li lukin e ma pi kasi 


suli. 


lukin ona la, ni li ma pona, li 


ken ala ike e ona. 


waso Jonken litawa pi mute 
ala lon kon. ona li tawa 
wawa kepeken noka ona, li 
tawa e luka ona, li tawa 


sewi. 








open pona la ona li ken 


tawa pona lon kon. 


ona li awen tawa lon sewi 
lili kasi la, ona li kama lukin 


e ma lili pona pi kasi suli ala. 


waso Jonken li pilin pona 
tan ni, li tawa lon ma, li wile 
lukin e supa pona tawa 
mama. ona li lukin e kiwen 
suli tan kasi suli la ni li pona 


tawa ona. 


taso—kiwen kasi ni la, mije 
li lon, li jo e len pi pona suli, 


li lukin e lipu pi sona sin. 


kute ona li pimeja, li tawa 
sewi. sinpin la, kule linja li 
sama ko ma walo. 

waso Jonken li toki. "mu?" 


ona li poka e lawa ona e len 


lawa ona.—"mu?" 








mije pi len pona li sewi e 
lukin lon selo lipu, li kama 
lukin e waso Jonken, li lukin 
sona e ijo-- 

"a, sina o, sina sona ala e 
nasin pona sina anu seme?” 
monsi ona la, linja mute li 
lon palisa. telo lili li lon 
kiwen la, mije li lape e 
monsi ona lon ala kiwen, li 


lape lon palisa. 


lukin la, ona li pona tawa 
waso Jonken. "ala a. mi 
sona e nasin mi. mi wile e 
supa mama pona lon ala 


telo." 


mije li toki. "a! ni li lon anu 
seme! lon, lon!" linja sinpin 
ona pi kule ma walo la, ona 
li lukin e waso sama wile 
sona. ona li lili e lipu ona, li 
poki e lipu lon insa pi len 


ona. 


waso Jonken li toki e pilin 
ike ona tan waso tomo lon 


tomo ona. 


"a! musi! mi wile kama sona 
e waso ni. ken la mi ken 


nasin pona e ona! 








taso sina wile e supa pona 
la—ni li ike ala: tomo pali lili 
mi la ko waso pona li lon." 

mije pi palisa monsi suli 
pona li toki: "a, o pilin ike 
ala; sina awen lon ni la, ni li 
ike ala tawa mi. sina ken 
awen lon ni lon tenpo pi 


wile sina." 


ona li nasin e waso tawa 
tomo. lukin la, tomo li pona 
ala. kasi mute li lon poka 


ona. 


tomo li palisa lili kasi, li linja 
palisa kasi, lima awen. poki 
suli pakala tu li lon kin, li lon 
sewi tomo tawa ken pi kon 


pimeja. 


mije pi pana tomo li toki: "ni 
li tomo mi tawa tenpo seli; 
sina tawa tomo lupa mi— 
tawa tomo mi pi tenpo 
lete—la, pona ona li sama 


ala pona pi tomo ni." 


monsi tomo la, tomo lili li 
lon, li pakala tawa lukin. 
selo pi tomo lili li kiwen tan 
poki jo suli. mije li open e 
lupa, li tawa e waso lon 


insa. 








tomo ni la, len waso suwi 
mute li lon—mute len li suli 
a, li kama len e kon; taso 
ona li pona tawa pilin, li 


suwi tawa pilin. 


waso Jonken la, mute pi len 
ni li nasa lili. taso len li pona 
a. ni li kama supa mama 


kepeken pali ala a. 


ona li weka tan tomo la, 
mije li lon supa li lukin tawa 
lipu—ona li lukin tawa lipu, 
taso ona li lukin e ijo ante, li 


lukin tawa sewi lipu. 


ona li toki pi suwi mute. 
kute la, ona li pilin pakala 
tan ni: waso Jonken li tawa 
tomo tan tenpo pimeja 


kama. 


toki mije la, mije li awen 
pona e supa mama waso 
tawa tenpo suno kama tan 


kama waso. 


toki ona la, sike waso en 
waso lili sin li pona a; ona li 
ken lukin e ni ale lon tomo 
ona la, ona li ken kama pilin 


pona. 








tenpo li tawa la, waso 
Jonken li kama lon tenpo 
suno ale. ona li pana e sike 
luka tu tu lon supa. sike li 
suli. kule ona li walo laso. 
mije li lukin, li pilin suwi tan 
ni. waso Jonken li lon ala la, 
ona li luka e sike, li sona sin 


e nanpa sike. 


pini la, waso Jonken li toki 
tawa mije: “mi wile awen 
lon tenpo suno kama. mi 
kama e poki pan kin la mi 
ken awen lon tenpo mama 
ale a. seli awen mi la waso 
sin li ken kama tan sike. mi 


wile ala e lete lon sike." 


mije pi toki suwi li toki: 
"waso pona o kama ala e 
poki sina; mi o kama e 
moku. sina kama awen tan 
mama lon tenpo kama lili la 
mi wile pana e moku pona 
tawa mi tu. mi o moku suli! 
sina ken ala ken kama e kasi 
namako tan tomo ma sina? 
ni li ken kama e moku pona 
tan sike. laso namako en kili 


tu, en namako lipu en 


kasi kili a. mi jo e ko tawa 
moku, lipana e ona tawa 
moku—ni li ko pona tawa 


moku tan sike." 








waso Jonken li sona lili. mije 
li toki e namako e moku kin 
la, toki li nasa ala tawa kute 


waso. 


ona li tawa ma kili lon poka 
pi tomo ona, li weka jo e 
kasi mute. soweli li wile 
moku e waso la, kasi ni ale li 
ken namako e waso tawa 


moku. 


ona li tawa tomo moku, li 


kama jo e kili tu tan poki. 


waso li kama weka tan tomo 
la, soweli awen Tenpona li 
lukin e kama ona. "tan seme 
la sina jo e kili ni? sina tawa 
seme lon tenpo suno ale, 


waso Jonken o?" 


waso Jonken la soweli awen 
li pona sewi; waso li toki e 


ale ona. 


soweli li kute. lawa ona pi 
sona pona li anpa lon poka 
wan. waso li toki e mije pi 
toki suwi la, sinpin ona li 


ante tan pilin musi. 








soweli li wile sona e ijo 
mute pi ma kasi, e nasin 


tawa tomo mije. 


pini la, ona li tawa, li tawa 
ma tomo. ona li wile lon 
poka pi soweli awen lili. 
soweli ni en jan ona pi pali 


moku soweli li lon poka. 


waso Jonken li tawa lon 
poka nasin lon tenpo pi 
sona pona. ni li tenpo pini 
tawa ni. ona li jo e mute, e 
kasi mute, e poki pi kili tu la, 


ni li mute tawa ona. 


ona li tawa lon sewi kon, li 
tawa lon sewi kasi, li kama 
lon ma lon poka tomo lon 
mije pi palisa monsi linja 


suli. 








ona li awen lon kiwen. ona li 
pilin e kon kepeken nena, li 
lukin tawa ma pi kasi suli 
tan pilin pi ike kama. waso li 
kama la, mije li tawa sewi 


tan wawa pi pilin ni. 


"olukin e sike sina. sina pini 
e lukin la, o kama lon tomo 
mi. o pana e kasi tawa mi 
tawa pali pi moku sike. o 


tawa a!" 


ona li toki wile wawa. waso 
Jonken la, ona li toki ni ala 


lon tenpo ante. 


ni li nasa e pilin ona, li ike e 


pilin ona. 


ona li lon insa tomo la, ona 
li kute e kalama noka tan 
monsi tomo. jan li pilin e 
kon kepeken nena pimeja 


lon lupa, li pini awen e lupa. 


pilin ike pi waso Jonken li 


kama suli a. 








tenpo lili la, kalama ike 
mute li lon—mu soweli en 
mu utala en mu wawa en mu 
anpa en mu ike. 

mije soweli ni pi toki suwi li 


kama sin lon tenpo ala. 


tenpo ni la, soweli Tenpona 
li open e lupa tomo, li ken e 


kama pi waso Jonken. 


ike la, soweli lili li tawa insa 
tomo kepeken wawa, li 
moku e sike waso ale. 
soweli Tenpona li ken ala 


ante e ni lon tenpo pona. 


kute wan ona li pakala tan 
uta. soweli lili ale li tawa 


kepeken noka pakala. 





ona ale li poka e waso 
Jonken tawa tomo ona. 
waso li pilin ike, li pana e 
telo tan oko tan weka pi 


sike ona. 








tenpo seli suli la, ona li 
pana e sike sin, li kama ken 
mama kin e ona lon tenpo ni 
a: taso sike tu tu taso la 


waso sin li kama. 


waso Jonken la, ni li tan 
pilin ike ona; taso sona la, 
ona li ken ala awen lon sike 


lon tenpo ale. 


pan suwi sike palisa 
MA LE 





tan jan Beatrix Potter 


ante pi toki pona tan jan Ke Tami 








PAN SUWI SIKE PALISA 








pan suwi sike 


palisa 












tan jan 


Beatrix Potter 


ante pi toki pona 


tan jan Ke Tami 





jan lili o sona e ni: lipu ni la, 
soweli mama li utala e 
soweli lili ona. ni li ike. 
mama o utala ala e lili ona. 
utala ni li pona lon tenpo 
ala a. mama sina li utala e 


sina la, ni li ike, li nasin ala. 





tenpo wan la, soweli li lon, 


li mute pi awen tenpo, li 


soweli Mamako. li soweli 
alasa, li soweli pi kalama 
noka ala, li soweli tomo. 
ona li mama kin, li pilin 


mute e pali mama. 


soweli lili ona li awen kama 
weka. soweli lili li weka sin 
la, ona li pali e nasa ike lon 


tenpo sin a! 


tenpo suno wan la, soweli 
Mamako li nasin e ni: ona li 
wile awen e soweli lili lon 


insa pi supa poki. 


ona li kama jo e soweli 
Puwan e soweli Suwile, 
taso ona li awen alasa e 


soweli Nija. 


soweli Mamako li tawa sewi 
tomo, li tawa anpa tomo, li 
tawa ale tomo, li mu e nimi 
pi soweli Nija. ona li lukin e 
insa pi poki awen moku lon 
anpa pi nasin sewi anpa, li 
lukin e tomo lape pi jan 
tawa. tomo ni li ken pona 
tawa jan kama pi tomo 
ante. len li awen e supa ale 


tan jaki. 


ona li tawa sewi tomo, li 
lukin lon anpa pi selo tomo 
sewi, taso soweli Nija li lon 


ala ni kin. 


tomo li tomo pi tenpo mute 
mute, li jo e supa poki mute, 
e nasin mute. insa sinpin li 


wawa suli sama suli jan. 


kalama nasa li tan insa 
sinpin la, ni li ken sama 
nasin lili lon insa sinpin. lon 
la, lupa lili li lon noka sinpin 
mute. lon la, ijo—en ko 
moku kin—li kama weka lon 
tenpo pimeja. 

nasin pali pi soweli Mamako 
li kama nasa, li kama nasa. 


soweli li mu ike. 

















mama soweli li lon ale tomo 
la, soweli Puwan en soweli 
Suwile likama pali e nasa. 

lupa pi supa poki li pini 
awen ala la, soweli li open e 


lupa, li kama tan supa poki. 





lili la, ona li tawa ko pan. ko 
li kama suli lon insa pi poki 


moku supa lon poka seli. 


ona li noka suwi lili e ko— 
soweli Suwile li toki tawa 
soweli Puwan: "mi wile ala 


wile pali e pan suwi lili?" 























taso tenpo pi ni sama la, 
luka li kalama e sinpin lupa. 
ni la, soweli Puwan li kama 
tawa insa poki lon insa pi ko 


walo tan wawa pilin. 











soweli Suwile li tawa tomo 
pi awen telo, li len e sijelo 
ona lon insa poki pi jo ala. 
supa poki sama la, poki pali 


pi telo walo mama li lon. 


kama li soweli pitomo poka, 
li soweli Lenja; ona li wile 
kama jo e ko nasa pi pali 


moku tan soweli Mamako. 


soweli Mamako li kama 
tawa anpa tomo, li mu ike— 
TI . . . 

o kama, soweli Lenja pi 
kulupu sama o. a, o kama, o 
lape e monsi! ike la, kama 
ike li lon mi, soweli Lenja o.” 


ona li pana e telo tan lukin. 


"soweli lili mi Nija li kama 

weka tan mi; pilin ike mi la, 
soweli pi lili mute ala li jo e 
ona.” ona li len luka weka e 


telo lon lukin. 


"ona li soweli lili ike, soweli 
sama Mamako o; mi kama 
tawa tenpo sina pi telo kasi 
seli la, ona li musi kepeken 
linja tan len lawa mi a. sina 


alasa e ona lon seme?" 


soweli Mamako li toki: "Ion 
ale tomo a! soweli pi lili ala 
li mute ike tawa mi. a, 
kulupu mi li nasa la, ni li 


wawa ike tawa mi!" 











"soweli pi lili ala li ken ala 
nasa e pilin wawa mi; miken 
alasa e soweli lili sina lon 
poka sina; mi ken utala kin 
e ona sama sina tan ike ona! 
a, ko pimeja ni li seme lon 


sinpin pi poki seli?" 




















"lupa sewi li wile e weka 
jaki—a, pakala, soweli Lenja 
o—soweli Puwan en soweli 


Suwile li weka kin! 


ona tu li kama tan supa 


poki!" 





soweli Lenja en soweli 
Mamako li open e alasa 
wawa sin lon ale tomo. ona 
li lukin e anpa pi supa lape 
kepeken ilo awen pi soweli 
Lenja, li luka e ijo mute lon 
insa pi supa poki mute. ona 
li kama kin e palisa seli 
suno, li lukin lon insa pi poki 
len lon anpa pi selo tomo 


sewi. 


ona li kama ala pini pona e 
alasa, taso tenpo wan la, 
kalama wawa li pini e |upa 
lon weka. tenpo sama la, 
kalama noka li anpa lon 


nasin pi tawa anpa. 


soweli Mamako li toki pi 
pilin ike: "ike lon la, soweli 
pi lili ala li mute jaki lon 
tomo ni. alasa la, mi kama jo 
e ona luka tu pi lili tenpo 
tan lupa sinpin lon monsi pi 
tomo moku. mi en soweli lili 
mi li kama moku e ona lon 
tenpo pi esun ala. tenpo 
wan la, mi kama lukin e 


mama mije ona— 


soweli Lenja o, ona li sike 
suli a. mi wile kama noka 
wawa e ona la, ona li kama 
e kiwen uta tawa mi, li tawa 


weka lon lupa ona." 
ona li awen toki: "soweli 
jaki ni pi lili ala li nasa e 


lawa mi, soweli Lenja o." 





soweli Lenja en soweli 
Mamako li alasa, li alasa, li 
alasa. ona tu li kama kute e 
kalama pi tawa sike lon sewi 
tomo. taso ona li kama ala 


lukin. 





ona li kama sin lon tomo 
moku. soweli Lenja li kama 
toki: "a, pona la, soweli sina 
wan li lon" ona li jo weka e 
soweli Puwan tan poki pi ko 


walo. 


soweli suli tu li weka luka e 
walo ko tan soweli lili, li 
pana e ona lon supa ma. 
lukin la, ike li kama lon pilin 
pi soweli lili. 

soweli Puwan li toki: "mama 
o, mama o, a, soweli jaki 
meli pi mute tenpo li kama 
lon tomo moku ni. ona li 


kama weka jo e ko pan lili!" 


soweli suli tu li lukin e poki 
ko. lon la, linja lupa lili li lon 
ko tan palisa luka. ko lili li 


weka tan ko ale a! 


"soweli Puwan o, ona li 


tawa seme?" 


taso soweli Puwan li kama 
ala sin e lukin lon selo poki 


tan pilin ike ona. 


soweli Lenja en soweli 
Mamako li awen e ona lili 
lon poka lon lukin la, ona li 


awen alasa. 











ona li tawa tomo pi awen 


telo. 


sin la ona li kama lukin e 
soweli Suwile lon poki wan 


pi telo ala. 






































ona li anpa e poki la, soweli 


Suwile li kama tan poki. 


soweli Suwile li toki: "a, 


mama o, mama o!— 





a, mama o, mama o, a, 
soweli jaki mije li kama lon 
tomo awen ni. ona li sike 
suli a, mama o; ona li kama 
weka jo e ko moku jelo e ilo 


palisa pi pali sike." 


soweli Lenja en soweli 
Mamako li lukin e ona sama 


tu. 


soweli Mamako li kalama: 
"ilo en ko anu seme! a, ike li 
tawa soweli lili mi!" ona li 


tawa sewi e luka. 


soweli Lenja li toki: "ilo 
palisa pi pali sike anu seme? 
a, mi lukin e poki lon sewi 
tomo lon sewi tomo la, mi 
kama kute e tawa sike anu 


seme?" 


sin la, soweli Lenja en 
soweli Mamako li tawa sewi 
tomo kepeken wawa. lon la, 
kalama pi tawa sike li awen 


lon supa anpa pi sewi tomo. 





soweli Lenja li toki: "ni li 
suli ike, soweli Mamako o. 
soweli Pela o kepeken ilo pi 
pana pakala lon supa anpa 
ni.” 





sina wile sona e kama lon 
soweli Nija la, sina wile 
sona e ike tan tawa lon lupa 
sewi pi kon seli lon tomo pi 
tenpo mute la, sina wile 
sona e kama lon sona nasin 
ala lon soweli pi lili ala la, o 


kute e ni: 


soweli Nija li wile ala awen 
lon poki lon supa poki. ona 
li lukin e tawa weka pi 
mama ona tan pali pi pan 
suwi la, ona li wile weka tan 


lukin. 


ona li alasa e wan pona pi 
len ken, li kama awen lukin 


e lupa pi kon seli. 


seli li kama open lon tenpo 


lili taso, li seli mute ala; 


taso kon walo wawa li kama 
tan palisa kasi tan seli. 


soweli Nija li kama lon selo 


pi poki seli, li lukin tawa 
sewi. poka ni li poka seli 
pona. 


lupa sewi pi kon seli li suli 
pona lon tawa pi jan suli. ni 
la, lupa li suli a tawa soweli 


lili Nija. 














ona li tawa sewi lon poka pi 
poki seli, li kama awen tawa 
pona lon palisa sewi awen 


pi poki telo. 





soweli Nija li kama e tawa 
sewi ante lon palisa, li kama 
lon sinpin lon sewi lon insa 
pi lupa kon. ko pimeja li 


kama anpa tan ni. 





soweli Nija li pana wawa e 
kon ike, li kon ike e kon 
walo; ona li ken kute e kama 
seli lon palisa kasi lon anpa 
seli. ona li kama e wile pi 
tawa sewi, e wile pi weka 
tomo, e wile lon sewi pi selo 


tomo, e wile pi alasa waso. 


"mi ken ala kama sin lon 
nasin mi pi tenpo pini. mi 
kama anpa sin la, mi ken 
kama anpa pakala lon seli. 
ni la, monsi mi en len pona 
laso mi li ken kama pakala 


seli." 


lupa kon li suli, li tan tenpo 
pini mute. tenpo open ona 
la, jan li seli e kasi suli mute 


lon poki seli. 


lupa kon li tawa selo sewi 
tomo la, pini ona li sama 
palisa kiwen. suno li kama 
lon insa lupa tan sewi ni, li 
poka e palisa awen pi weka 


telo. 





soweli Nija li kama pilin ike 


wawa tan kama pi sona ala! 


ona li awen tawa sewi, tawa 


sewi, tawa sewi. 

tenpo ni la, noka ona li tawa 
lon suli pi ko pimeja. ona li 


sama ilo pi weka ko. 


ale li pimeja la, ale li nasa. 
pilin la, lupa li kama nasin 


mute, li tawa lupa mute. 


kon walo li kama lili, taso 
sona nasin li kama weka tan 


soweli Nija. 


soweli li kama sewi, li kama 
sewi; taso ona li lon ala ale 
sewi la, kiwen wan li weka 
tan sinpin. lupa kiwen la, 
kiwen moku pi sijelo soweli 


li lon— 


soweli Nija li toki: "ni li 
nasa. jan seme li moku e 
kiwen sijelo lon sewi ni? a, 
mi wile ala lon ni! kin la, kon 
li nasa tan seme? kon li 
sama soweli pi lili mute 
tawa mi; taso kon li wawa 
mute la, ni li tan ala soweli 
pi lili mute. mi kama wile 
pana wawa e kon tan nena 


e TI 
mi. 








ona li tawa insa pi lupa 
kiwen la, pali ni li wile e 
wawa. ona li tawa nasin pi 
lili mute la, ni li pona ala 


tawa pilin, li pimeja mute. 











== 





sona li tawa lon nasin ni 
kepeken tawa noka lili; sina 
lukin e sitelen lon open pi 
toki ni la, soweli li lon insa 
pi noka sinpin, li lon sitelen 


lili *. 





tawa sin la, soweli li kama 
anpa wawa lon pimeja, li 
kama lawa anpa lon lupa, li 


kama lon mute pi len jaki. 


soweli Nija li kama sewi lili 
sin la, ona li lukin lon poka 
ale—ona li lon tomo lon ale 
tenpo ona, taso ona li sona 


ala e poka ni. 


kon pi tomo lili ni li ike lili, li 
awen lon insa tomo. tomo 
lili li jo e supa lili e palisa 
awen sewi e linja len tan 
pipi e sinpin pi palisa mute 
e walo pi awen kiwen. 

lon poka ante pi tomo lili— 
lon weka mute pi ken soweli 
ale—la soweli pi lili ala li 


lon. 


soweli ni li toki: "tan seme 
la sina kama lon supa lape 
mi? sina pana e ko pimeja 
lon supa mi a." kiwen uta 
ona li tawa la, kalama li 


kama. 








soweli Nija li toki: "soweli o, 
lupa pi kon seli la, jaki o 


weka tan ona." 





soweli pi lili ala li mu: 
"soweli Utawa o! soweli 
Utawa o!" kalama noka li 
kama la, soweli meli pi lili 
ala li kama lukin e mije ona 
tan poka pi palisa awen 


wan. 


pini lukin la, meli li tawa 
soweli Nija kepeken tenpo 
lili. soweli Nija li sona ala e 
kama ale la len ona li kama 
weka tan luka pi soweli 
ante. soweli ante li sike e 
ona, li lili e ona, li awen e 
ona kepeken linja kepeken 
wan linja mute pi awen 


Wawa. 


soweli Utawa li wan e linja. 
soweli ante li lukin e pali 
ona, li pana e namako nasa 


tawa nena ona. 


soweli pi namako nasa li 
soweli Utaki, li toki: "soweli 
Utawa, o pali e pan soweli 
pi sike palisa tawa moku 


mi. 


soweli Utawa li lukin e 
soweli Nija tan poka anpa, li 
toki: "a, ni li wile e ko pan, 
e ko moku jelo, e ilo palisa 


pi pali sike." 





A 
ESSAY N da 









soweli Utaki li toki: "ala a. o 
pali pona e pan, kepeken 


namako pan." 





soweli Utawa kin li toki: 
"ante ike a! ko pan en ko 


jelo li pona." 





soweli ni tu li toki Ion tenpo 


awen lili, li tawa weka. 


soweli Utaki li tawa lupa lon 
noka sinpin, li tawa nasin pi 
tawa anpa, li kama jo weka 
e ko moku jelo. ona li pilin 
ike ala tan lukin ken, taso 


jan ala li lukin e ona. 


ona li tawa sin, li kama jo 
weka e ilo pi pali sike. ona li 
tawa e ilo lon sinpin ona 
kepeken luka ona. jan pi pali 
telo li tawa e poki sike telo 


suli la, ni li sama tawa lukin. 


ona li ken kute e toki pi 
soweli Lenja e toki pi soweli 
Mamako, taso soweli ni tu li 
lukin e poki kepeken suno pi 
palisa seli la, ijo ala li suli 


tawa ona tu. 


ona tu li kama ala lukin e 


soweli Utaki tan ni. 





























tenpo sama la, soweli 
Utawa li tawa anpa tomo 
lon poka pi noka sinpin, li 
tawa lon poka pi selo len 
lupa lon lupa lukin, li wile jo 


e ko pan. 





ona li kepeken poki lili, li 
wile ala awen jo e poki lon 
tenpo ale. ona li poki e ko 


kepeken luka. 


ona li kama ala lukin e 


soweli Puwan. 


soweli Nija li wan taso lon 
insa anpa pi selo sewi tomo 
la, ona li lukin kama weka, li 


lukin mu tawa jan ante. 


taso ike la, ko pimeja en 
linja len pipi li lon uta ona. 
ike kin la, linja li lon ale pi 
sijelo ona, li li ken e kute ala 


tan jan ante. 


taso pipi wan li ken kute e 
ona, li tan pakala lupa lili 
lon sewi tomo. pipi li awen 
weka la, ona li lukin e wan 
linja pali pi awen wawa lon 


sona. 


sona ona pi wan linja li 
wawa li suli tan ni: ona li 
alasa linja e pipi lili waso 
laso. ona li pana ala e pona 


pali tawa soweli Nija. 


soweli Nija li tawa, li tawa, 
li tawa mute la, wawa ona li 


kama lape. 








tenpo ni la, soweli tu pi lili 
ala li kama sin, li open e 
pali, li wile pan sike e soweli 
Nija. soweli Utaki li toki: "a, 
taso soweli Utawa o, linja 
awen li ike tawa moku mi, 


anu seme?" 





soweli Utawa li toki: "ni li 
suli ala. taso wile mi la, 
soweli ni o pini e tawa pi 
lawa ona. ni li nasa e ko." 
ona li kama jo awen e kute 


ona. 





w 


soweli Nija li utala uta, li 
pana utala e telo tan uta, li 
mu utala, li tawa utala; ilo 
palisa pi pali sike li tawa 
sike, li tawa sike, li tawa 
sike, li tawa  sike-sike. 
soweli wan li lon pini ilo wan 
la, soweli ante li lon pini ilo 


ante. 


"palisa monsi ona li kama 
tawa lukin tan pan! soweli 
Utawa o, sina kama ala e ko 


pan pi mute pona." 


soweli Utawa li toki: “mi 
kama e ko lon ale jo pi ken 


. " 
MI a. 


soweli Utaki li open e toki: 
TI efe . II e . . 

pilin mi la"—ona li pini e 
toki lon awen lili, li lukin e 
soweli Nija—"pilin mi la, 
ona li kama ala pan pona. 


kon ona li sama ko pimeja." 


soweli Utawa li wile open e 
utala toki la, kalama ante pi 
sin suli li kama tan sewi—ilo 
pali pi pana pakala li 
kalama; mu kin pi soweli 
pona en kalama kin pi luka 


soweli pali li lon! 





soweli tu pi lili ala lianpa e 


ilo, li kute pona. 


"a, jan ante li kama lukin e 
mi, soweli Utawa o; mi o 
kama jo e ijo ale mi—e ijo pi 
jan ante kin. ni la, mi o 
tawa. ike la, mi ken ala tawa 


e pan ni. pan li awen. 





pilin kin pi mi wan la, wan 
linja li kama ike e insa mi 
tan moku. sina toki ante la, 


ni li ante ala e pilin mi." 


soweli Utawa li toki: "o 
kama lon tenpo ni. mi tu li 
wile poki e kiwen moku pi 
sijelo soweli. ni li mute lon 
lupa pi kon seli tan pana 


e TI 
mi. 

ni la, soweli Pela li kama 
weka e selo tan supa ma 
la—ilo taso pi pali sike en 
soweli Nija taso pi selo pan 


jaki li lon! 





taso kon li sama soweli pi lili 
ala tawa nena. tenpo awen 
mute la, soweli Pela li awen 
alasa, li awen pilin e kon, li 
tawa e palisa monsi ona, li 
tawa, li tawa sike lon poka 


lupa ale. 





pini la, ona li pona sin e 
selo, li poki e ilo, li kama lon 
anpa tomo. 

pilin pi kulupu soweli li 
kama pona. ona li ken e 


awen pi soweli Pela lon 


tenpo moku. 


pan selo li kama selo ala lon 
soweli Nija la, pan ni li kama 
pan suwi pona. pan li kama 
joekili pimeja lili la, ni li len 
e ko pimeja tan lupa pi kon 


seli. 


soweli suli li telo e soweli 
Nija lon telo seli pona la, ko 
jelo li kama weka tan selo 


ona. 


soweli Pela li pilin e kon 
pan; taso ona li pali e poki 
pi sike tu tawa jan Pota lon 
tenpo pini lili, li wile pali e 
poki waso awen tu tawa jan 
Pota la, ona li ken ala awen 


lon tenpo moku. 


mi tawa tomo pi lipu tawa 
lon insa pini pi tenpo suno 
la, mi lukin tawa nasin ante 
la, mi kama lukin e soweli 
Utaki tawa e soweli Utawa 
tawa e poki jo suli ona. 
soweli li lon poki tawa pi 
sike tu. poki ni li sama poki 


mi lon lukin a. 


ona li kama lon lupa lon 


tomo pi jan Pokili. 


soweli Utaki li pana mute, li 
moku mute e kon tan tawa 
mute. soweli Utawa li awen 


toki utala tawa ona. 


lukin la, soweli Utawa li 
sona e nasin, li jo e ijo poki 
mute. 

sona mi la, mi kama ken e 
poki mi tawa ona lon tenpo 


ala a! 

















ona li tawa insa tomo, li 


sewi e poki ale ona kepeken 


linja. 





pini la, soweli jaki ala li Ion 
tomo pi soweli lon tenpo 


suli a. 





taso lawa pi jan Pokili li 
kama nasa. soweli jaki en 
soweli jaki en soweli jaki li 
lon tomo ona! ona li moku e 
pan tan waso tomo, li weka 
jo e pan tan jan, li pali e 


lupa lon poki moku. 


soweli ale ni li soweli lili tan 
soweli Utaki, li soweli lili 
tan soweli Utawa-li ken 
soweli lili tan soweli lili, li 
ken soweli lili tan soweli lili 


tan soweli lili. 


mute ona li suli a! 


soweli Puwan en soweli 
Suwile li kama suli la, ona li 
kama soweli alasa pona lon 
soweli jaki ni. 

ona tu li tawa ma tomo la, 
pali mute en mani mute li 
kama tawa ona tan alasa pi 
soweli jaki. ona li alasa e 
soweli jaki luka luka tu la, 
ona li wile e mani wan. mani 
ni li pana e lon pona tawa 


ona. 














ona li awen e linja palisa 
monsi lon lupa ona la, ni li 
pana e sona pi alasa pona— 


linja ni mute mute li lon. 





taso soweli Nija li awen 
pilin ike Ion poka pi soweli 
jaki. ona li kama wile alasa 


e soweli ni taso— 





soweli pi lili mute. 








kulupu soweli 


Lawako 





tan jan Beatrix Potter 


ante pi toki pona tan jan Ke Tami 


KULUPU SOWELI 


LAWAKO 





kulupu soweli Lawako 


tan jan Beatrix Potter 


ante pi toki pona tan jan Ke Tami 








toki la, sina moku e lipu 
kasi mute la ni li kama e 


lape a. 


taso mi pilin lape tan ni lon 
tenpo ala; taso mi soweli 


ala pi kute suli. 


suli la, lipu kasi li lape a e 


kulupu soweli Lawako! 


soweli lili Penjamin li kama 
soweli suli a Penjamin la, 
ona en soweli sama ona 
Lawako pi kulupu ante li 
kama kulupu olin. ona li 
kama mama e soweli lili 
mute, li pilin pona musi, li 
pilin pona tawa tenpo 


kama ale. 


soweli lili ale la mi ken ala 
awen e nimi ale lon sona 
mi; kulupu ni la, nimi pi 
soweli lili li "kulupu soweli 


Lawako". 








moku li mute pona lon 
tenpo ale ala la, soweli 
Penjamin li kama jo e kili 
lipu tan soweli sama Pita pi 
soweli Lawako. soweli Pita 


li lawa e ma kili. 


tenpo ken la, soweli Pita li 
ken ala pana e lipu tawa 


soweli Penjamin. 








ni li kama la, kulupu 
Lawako li tawa lon ma, li 
tawa nena pi ijo jaki. nena 
ni li lon lupa lili, li lon poka 
pi ma kili lon tomo pi jan 


Mekeke. 


nena jaki pi jan Mekeke li jo 
e ijo ante mute. poki pi 
moku ko en poki kiwen en 
poki lipu li lon. ilo li weka e 
kasi anpa tan ma la kasi li 
lon nena ni (li nasa tawa 


pilin uta sama ilo). 


kili li kama jaki la ona li lon 
nena ni. poki tawa li lon 
kin. tenpo suno wan la 
pona li lon a—kili lipu mute 
a li lon, li kama suli, li kama 


kasi, li kama e kule suwi. 








kulupo Lawako li moku 
mute a e kili lipu. tenpo li 
tawa la, soweli wan en 
soweli wan en soweli wan 
en soweli ante li kama lape, 


li lape lon ma supa. 


soweli Penjamin la wawa 
lape li sama ala soweli lili 
ona. ona li kama lape la 
ona li len e lawa ona 


kepeken poki lipu tan pipi. 


kulupu Lawako pi soweli lili 
li lape suwi lon suno seli. 
ma lon weka pi ma kili la, 
ilo pi weka kasi li kalama. 
pipi lili waso li tawa lon 
sinpin. soweli pi lili mute li 
mute tenpo, li luka e ijo lon 


nena jaki. 


(mi ken pana e nimi ona. ni 
li soweli Melili, li soweli lon 
ma pi kasi suli, li jo e palisa 


linja suli lon monsi.) 








ona li tawa lon poki lipu. ni 
li poki lipu pi soweli 
Penjamin la, lape li kama 
pini. 

soweli pi lili mute li wile ala 
ike e lape la, ona li toki e 
ni. toki ona kin la, soweli 
Melili li sona e soweli Pita 


pi kute suli. 


soweli Melili en soweli 
Penjamin li awen toki la, 
kalama noka wawa li kama 
tan sinpin poka, li lon sewi 
pi ona tu. kama wawa la, 
jan Mekeke li weka e jo tan 
poki. kasi weka mute li 
kama lon sewi pi kulupu 
Lawako a! soweli Penjamin 
li kama lili lon poki len ona. 
soweli Melili li len kepeken 


poki moku kiwen. 








soweli pi kulupu Lawako li 
pilin suwi, li awen lape 
suwi lon kama ni; moku ona 
pi lape wawa la, ona li pini 


ala e lape lon kama kasi. 


lon lape ona la, soweli 
mama ona Lawako li suwi 
awen mama e ona lon supa 


lape pona. 


jan Mekeke li pini e weka jo 


la, ona li lukin lon anpa. 


ona li kama lukin e pini pi 
kute suli suwi lon anpa pi 
kasi pana. ona li awen 
lukin. 

tenpo ni la, pipi waso li 
kama lon kute wan. kute li 


tawa. 


jan Mekeke li tawa anpa, li 


tawa nena jaki— 


ona li kama jo e soweli. 
"wan. tu. tu wan. tu tu! 
luka! soweli luka wan a!" 
lon lape soweli la, mama 
suwi ona li luka e ona. 
soweli li tawa lili lon awen 


lape, taso lape li pini ala. 





Et” LA 
En kiloj! 





jan Mekeke li selo e poki, li 


kama e ona lon sinpin. 


ona li wile weka pona e ilo 


ona, li tawa ilo. 


ona li weka la, soweli 
Lawako li tawa (li awen lon 
tomo lon tenpo pini), li 
kama lon poka. 

ona li lukin e poki kasi la 


poki li nasa tawa ona. 


soweli ante li lon seme? 








ni la, soweli Melili li kama 
tan poki kiwen ona. soweli 
Penjamin li weka e poki lipu 
tan lawa ona. ona tu li toki 
e kama tawa soweli 


Lawako. 


soweli Penjamin en soweli 
Lawako li pilin ike wawa, 
taso ona liken ala open e 


poki soweli. 


taso soweli Melili li sona 
pona. ona li pakala e anpa 
poki kepeken uta, li lon e 


lupa lon poki. 


mama tu ona li kama weka 
e soweli lili ale tan poki, li 
luka e ona, li pini e lape 


ona. 
poki la, soweli mama tu li 
insa e kili jaki mute, e ilo pi 


linja mute pimeja. 








ni la, ona li len tan jan 


Mekeke lon monsi kasi. 


jan Mekeke li kama sin, li jo 


e poki, li tawa. 


poki li anpa mute lon luka 


ona tan wawa anpa poki. 


kulupu Lawako li tawa lon 
monsi jan, li awen weka 
tan jan, li wile ala e lukin 


jan. 








soweli li lukin la, jan li tawa 


insa tomo. 


ona li tawa lupa lukin, li 


wile kute. 


jan Mekeke li anpa wawa e 
poki lon ma kiwen. kulupu 
Lawako li lon insa poki la, 
ni li pakala e soweli, taso 


ona li lon ala ni. 


soweli li ken kute la, jan li 
tawa e supa monsi ona lon 
ma, li mu lili e pilin pona— 
ona li toki: "soweli wan, 
soweli tu, a tu wan, tu tu, 
luka, soweli lili luka wan 


al" 








meli ona li wile sona: "a, 
seme li Ion? soweli li pali e 


ike seme lon tenpo ni?" 


jan Mekeke li toki sin, li 
nanpa e palisa lon luka 
ona: "wan, tu, tu wan, tu 
tu, luka, soweli lili luka 


wan a! wan, tu, tu wan—" 


"o nasa ike ala a; sina toki 


e seme, mije o?" 


jan Mekeke li toki: "Ion 
poki a! wan, tu, tu wan, tu 
tu, luka, luka wan a!" 
(kulupu Lawako la, soweli 
pi lili nanpa wan li tawa 
sewi, li kama lon poka 


lupa.) 


jan meli Mekeke li luka jo e 
poki, li pilin e poki. lon la, 
ona li ken pilin e soweli 
luka wan, taso ni li ken ala 
soweli lili tan ni: ona li 


kiwen, li selo pi ante mute. 


"moku la ni li ike, taso selo 
ona li ken len pona lon len 


awen mi pi sin ala." 


jan mije Mekeke li kalama— 
"Ion len sina pi sin ala anu 
seme! mi wile esun e 
soweli. mani ni la, mi ken 
esun jo e namako tawa kon 


pimeja moku!" 


"kon moku tan soweli anu 
seme! ala a, mi kama moli e 
soweli, li weka e selo tan 


ona. 





ep kan ee 





jan meli Mekeke li open e 


poki, li insa e luka. 


ona li kama pilin e kili la, 
ona li pilin ike mute a tawa 
mije ona. "sina jo e wile ike 


a. 


jan mije Mekeke li pilin ike 
mute kin tawa kama ni. kili 
jaki wan li kama tan tomo 

tawa lupa, li utala e soweli 


lili a pi kulupu Lawako. 


ona li pilin pakala mute tan 


ni. 





tenpo ni la, soweli 
Penjamin en soweli Lawako 


li wile tawa tomo ona. 








ni la, jan mije li jo ala e 
namako pi kon pimeja. jan 


meli li jo ala e selo soweli. 


taso tenpo pana li kama la, 
len likama tawa soweli 
Melili pi lili mute. pana ni li 
tan soweli pi kute suli, li 
mute pona tawa soweli pi 
lili mute. soweli Melili li 
pali e len awen e len lawa e 


len luka seli tan ni. 


soweli Lojelo en 


soweli Kilipi 





tan jan Beatrix Potter 


ante pi toki pona tan jan Ke Tami 








SOWELI LOJELO EN 


SOWELI KILIPI 





soweli Lojelo en 
soweli Kilipi 
tan jan Beatrix Potter 


ante pi toki pona tan jan Ke Tami 








tenpo wan la, esun li lon ma 
tomo. nimi li lon sewi lupa, 


li "esun Lojelo Kilipi". 


tomo esun li lili tawa jan, li 
suli pona tawa ijo musi 
suwi. ijo Ipiki en ijo Jante pi 
pali moku li sama jan tawa 
lukin, li esun lon esun Lojelo 


Kilipi lon tenpo ale. 


insa tomo la, supa esun li 
suli pona tawa soweli pi 
kute suli. soweli Lojelo en 
soweli Kilipi li esun e len 
pona loje pi weka jaki lon 


mani wan. 


suwi en ko nasa pi pilin 
nena en poki len noka pi 
weka telo li lon esun ona 
kin. 

lon la, ni li esun lili, taso ona 
li esun e ijo pi sama ale— 
sina wile e linja len noka, e 
ilo lili awen pi linja lawa, e 
kiwen moku pi sijelo soweli 
lon tenpo lili la, ni li ken ala 


lon tenpo pi wile sina. 


soweli Lojelo en soweli 
Kilipi li lawa e esun. soweli 
Lojelo li soweli pi kalama 
noka ala, li soweli alasa, li 
jelo loje. soweli Kilipi li 
soweli tomo utala pi mu 


wawa. 
soweli pi kute suli la, wawa 
pi soweli Kilipi li ike lili e 


pilin. 








soweli pi lili mute li jo e kute 
sike la, ona kin li tawa esun 
ni—taso soweli lili ni li pilin 
ike wawa tan soweli Lojelo. 
telo li kama lon uta pi soweli 


Lojelo tan soweli lili la, 


soweli Lojelo li wile e soweli 
Kilipi lon pali esun pi soweli 
lili. 

soweli Lojelo li toki: "pilin 
pakala mi la, mi ken ala 
lukin e ona lon kama ona e 


esun lili ona." 


soweli Kilipi li toki: "mi pilin 
sama lon soweli pi lili ala. 
taso mi ken ala moku e jan 
esun mi. ona li kama weka 
tan ni, likama tawa esun pi 


soweli Mamako." 
soweli Lojelo li toki pi ike 
awen: "ala. ni la, ona li tawa 


ala a." 


(esun pi soweli Mamako 
taso li esun ante lon ma 
tomo ni. ona li esun ala lon 


mani pi tenpo kama.) 








soweli Lojelo en joweli Kilipi 
la, mani li ken kama lon 
tenpo kama ale a tan esun 
pini. 

“mani pi tenpo kama" li ni— 
jan wan li kama esun e ko 
pona wan, li pana ala e mani 
lon tenpo sama la—ona li 
ken pana e mani lon tenpo 


kama. 


ni la, soweli Kilipi li anpa lili 
musi e lawa ona sama toki, 
li toki: "ni li pona, jan esun 
o” ona li sitelen e esun ni 


lon lipu esun ona. 


jan esun li kama, li kama, li 
kama, li esun e mute, li pini 
ala e esun tan pilin ike ona 
pi soweli Lojelo pi soweli 


Kilipi. 


taso mani ala li lon poki 


mani. 

jan esun mute li kama lon 
insa, likama esun e mute, e 
suwi mute kin. taso tenpo 
ale la, mani ala li lon; jan li 
pana e mani ala a tan esun 


suwi ona. 


taso pali esun li suli. esun ni 
li sama esun luka luka pi 


soweli Mamako. 





mani li lon ala la, soweli 
Lojelo en soweli Kilipi li 


kama moku e ijo esun ona. 


soweli Kilipi li moku e pan 
lipu. soweli Lojelo li moku e 


kala pi telo weka. 


ona tu li moku lon suno pi 
palisa seli lon pini esun pi 


tenpo suno. 





tenpo sike sin li kama la, 
mani ala kin li lon. soweli 
Kilipi li kama ken ala jo e 


lipu lawa soweli. 


ona li toki: "ni li ike. jan pi 
awen lawa li ike e pilin mi." 


ni li tan sina taso. sina 
soweli tomo alasa pi mu 
wawa; mi ken kepeken ala 
lipu lawa. soweli Tenpona 
kin li ken kepeken ala lipu 
lawa. ona li soweli tomo pi 
mu wawa, taso ona li soweli 


utala ala." 


soweli Kilipi li toki: "ni li ike 
lon pilin mi. pilin ike mi la, 
jan awen li wile kama e mi. 
mi lukin jo e lipu lawa tan 
tomo pi lipu tawa kepeken 
mani pi tenpo kama. tomo 
ni li jo e jan awen mute. mi 
wan li tawa tomo mi la, mi 


kama lukin e jan awen wan. 


a, mi tu o tawa sin e lipu pi 
wile mani lon soweli Utaki. 
esun pi ko pi soweli moku li 
wile e mani mute tu tu tan 


ona. 


soweli Lojelo li toki: "pilin 
mi la, ona li wile ala a pana 


e mani.” 





"a, pilin wawa mi la, soweli 
ona Utawa li poki e ijo.— 
pan pi ko suwi li lon seme?" 
soweli Lojelo li toki kin: 


"sina taso li kama moku e 


ona ale." 





soweli Lojelo en soweli 
Kilipi li kama sin lon tomo 


awen ona. 


ona li nanpa e esun. ona li 
sin e nanpa, li wan e nanpa, 


li sitelen e nanpa. 


“sitelen esun pi soweli 
Utaki li suli sama palisa 
linja monsi pi soweli Utaki; 
ona li esun e ko namako 
nasa nena suli lon tenpo 


mun mute." 


"ko moku pi suli luka tu li 
wile e mani sama ko mute 
wan la, nien ko awen pi lipu 
sitelen en ilo pi seli open li 


mani seme?" 


soweli Lojelo li toki kin: "o 
pana e sitelen esun pi wile 
mani tawa jan ale kepeken 


pona.” 








tenpo kama wan la, ona tu li 
kute e kalama lon tomo 
esun, sama ijo tawa lon 
lupa. ona li kama tan tomo 
awen. lipu tawa li lon supa 
esun. jan pi awen lawa li lon 
poka supa, li sitelen lon lipu 


awen ona! 


pilin pi soweli Kilipi li kama 
sama pakala. soweli li mu 
wawa, li mu, li tawa wawa 


lon poka lili. 


soweli Lojelo li kalama: "o 
utala uta e ona, soweli 
Kilipi! uta sina o pakala e 
ona! ona li ijo musi pi sama 


jan taso!" 


jan awen li awen sitelen lon 
lipu awen; tenpo tu la, ona 
li pana e ilo sitelen ona 
tawa moku ona; tenpo wan 
la, ona li pana e ilo tawa ko 


suwi. 


soweli Kilipi li mu wawa, li 
awen mu la, kalama ona li 
kama pakala. taso jan awen 
li kute ala. lukin ona li 
pimeja sike. len lawa ona li 
awen lon lawa ona kepeken 


linja lili awen mute. 





mu pini la, soweli Kilipi li 
kama lukin e jan ala lon 
tomo. jan pi awen lawa li 


weka. 


taso lipu tawa li awen. 








soweli Kilipi li toki tawa 


soweli Lojelo: "pilin sina la, 
ona li kama ala kama e jan 
lon pi awen lawa? mi pilin 
ike. lipu li wile ala wile e 


mi?" 


soweli Lojelo li open e lipu, 
li toki: "ala. ni li wile mani 
tan ma lawa. ona li wile e 
mani suli tu wan e mani lili 


luka luka luka tu tu." 


soweli Kilipi li toki: "a, ni o 
pini. mi o pini e esun.” 

ona tu li len e lupa, li tawa 
weka. taso ona li tawa ala 
weka tan kulupu. taso lon 
kin la, jan mute li wile e 


weka mute pi ona ni tu. 

tomo pi soweli Lojelo li lupa 
pi anpa ma. mi sona ala e 
pali ona; ona li sike pona 


tawa lukin, li pilin pona kin. 








soweli Kilipi li awen e ma pi 


kasi suli kepeken alasa. 





pini esun li kama e ijo ike. 
soweli Mamako li suli e 
mani wile lon ijo esun ona 
ale; kin la, ona li awen wile 


ala e mani pi tenpo kama. 


lon la, tomo esun tawa li 
lon—tomo esun pi ko soweli 
en tomo esun kala en tomo 


esun pan pi jan Panu. 


taso jan li ken ala awen wile 
e pan suwi lili, e pan pi ko 
insa pona, e pan suwi sike. 
pan li pona mute tan jan 
Panu la, ni kin li ken ala 


awen ponal 





soweli Nimisa en soweli lili 
ona li soweli pi lili mute, li 
soweli pi kute sike. tenpo 
la, ona tu li kama esun e 
suwi lili, e palisa pi seli 
suno. 

taso ona li ken esun e palisa 
seli pi suli wan taso; kin la, 
jo pi palisa seli wan li wile e 


soweli luka a. 








ike la, palisa seli li kama 
selo nasa lon tenpo seli, li 


kama palisa ala. 





palisa seli likama pakala ni, 
li ike e pilin jan la, soweli lili 
pi soweli Nimisa li wile ala 
pana sin e mani tan pakala 


ni, e mani tan pilin ike ni. 


jan li toki e pilin ike tawa 
soweli Nimisa la, ona li 
awen lon supa lape, li toki e 
ni taso: "supa lape mi li 


pona a.” ni li pona ala tawa 


esun. 








ni ale la, jan ale li pilin pona 
tan toki pi waso Meliweli: 
ona li pana e sitelen suli, li 
toki e open esun sin—"esun 
open sin pi waso Meliweli! 
ijo mute li ken tawa kulupu! 
o pana e mani waso tawa 
waso mani! o kama, o esun, 


o pana e mani!" 


sitelen ni li pona a. 





tenpo suno pi open esun la, 
jan mute a li kama. tomo 
esun li jo e jan esun mute 
mute. soweli mute mute pi 


lili mute li lon poki pan. 


waso Meliweli li wile pana 
sin e mani lili tan mani suli 
pi jan esun ante, li lukin 
nanpa e mani ni la, nasa 
wawa li kama tawa ona. ona 
li wile ala e mani pi tenpo 


kama, taso ona li ike ala. 





kin la, ijo mute pi esun ona 


li wile ala e mani mute. 


jan ale li ken kama jo e ijo 


pona. 








soweli Melili 


pi lili mute 





tan jan Beatrix Potter 


ante pi toki pona tan jan Ke Tami 


SOWELI MELILI 


PI LILI MUTE 





soweli Melili 
pi lili mute 
tan jan Beatrix Potter 


ante pi toki pona tan jan Ke Tami 








tenpo wan la soweli pi lili 
mute li lon, li lon ma pi kasi 
suli. kute sike tu li lon lawa 


ona. nimi ona li Melili. 


tomo ona li lupa lon noka pi 


kasi kiwen anpa. 


tomo li musi suwi a! ko ma 
la, lupa li tawa insa, li tawa, 
li tawa, li ken tawa tomo pi 
awen kili, li ken tawa tomo 
pi awen pan lon noka kasi 


kiwen. 








tomo pi pali moku en tomo 
moku en tomo mute pi awen 


moku li lon kin. 


kin la, tomo lape pi soweli 
Melili li lon. supa lape ona li 


poki lili a! 


soweli Melili li soweli pona 
nasin a, li wile weka e jaki 
tan tomo lon tenpo ale, li 
weka e ko ma e ko jaki lon 


ma supa lon tenpo ale. 


tenpo la, pipi li ken kama 


lon nasin pi tomo ona. 


ona li kalama kepeken ilo pi 


weka jaki, li toki wawa: "o 


weka, o weka, noka jaki o!" 








tenpo suno wan la, pipi pi 
mute tenpo li kama, li jo e 
selo loje e sike pimeja lon 


loje. 


|| | ee . 

pipi mama Seloje o, ken la 
tomo sina li kama pakala a! 
o tawa wawa, o awen e pipi 


lili sina!" 


tenpo suno wan ante la, 
pipi suli pi noka luka tu wan 
li kama, li wile ala e telo 


kama lon ona tan sewi. 

" . e je A 
a, toki a, ni li tomo ala pi 

meli Epipiku anu seme?" 

"o weka, pipi suli ike o! sina 


pana e linja len ko lon tomo 


mi a!" 








soweli li wawa e tawa weka 
pipi, li kama weka e ona tan 


lupa lon sinpin. 

pipi li kepeken linja ona, li 
kama anpa weka lon linja. 
soweli Melili li tawa sin, li 
wile tawa tomo weka pi 
awen moku, li wile e kiwen 
kili e pan pi kasi len walo 


tawa moku. 


ona li lon nasin la, nena ona 
li pilin e kon. ona li lukin e 


ma anpa. 


"mi ken pilin e suwi sama ko 
tan pipi jelo pimeja; ni li tan 
kasi suwi kule lon poka 
tomo anu seme? pilin la, mi 


ken kute e noka lili jaki kin. 








ni a la ona li kama lukin e 
pipi jelo pimeja Monsike— 
lipu pipi waso li mu pipi e 
mu e mu e mu! 

soweli Melili li lukin e ona 
lon wile ike. ilo pi jaki weka 
li pona tawa wile ona lon 


tenpo ni. 


"toki, pipi Monsike o; sina 
wile esun e ko suwi la, ni li 
pona tawa mi. taso sina lon 
ni pi tomo mi tan seme? 
sina kama kepeken lupa 
lukin lon tenpo ale tan 
seme? sina mu e mu pipi 
sina tan seme a?” soweli li 


kama pilin utala. 


pipi Monsike li kama pilin pi 
wile weka li mu ike wawa 
tan ni: mu, mu mu! ona li 
weka tawa tomo wan pi 
awen moku. tomo ni li tawa 
kili kiwen. 

soweli Melili li moku e kili 
ale tan tomo ni lon tenpo 


pini; ni la, ala o lon tomo ni. 


taso ko kasi laso mute pi 


telo ala li lon, li jaki. 








soweli Melili li kama weka e 
ko kasi. pipi tu wan en pipi 
wan kin li kama len ala tan 


ni, li mu pipi lon wawa. 


soweli Melili li toki: "nasin 
mi la, mi pana ala e tomo 
tawa jan ante; sina kama 
tan wile mi ala a, li pakala 
e nasin pona! mi kama 


weka e sina ale a—" "mu! 


mu! mu!" 


— "a jan seme li ken pana e 
pali weka ni tawa mi?" 


TI |" 
mu, mu, mu: 


—"a, mi wile ala e akesi 
Wekala; ona li weka ala e 
jaki tan noka ona lon tenpo 


ale. 


pini la, soweli Melili li wile e 
ken pi weka pipi lon pini pi 
tenpo moku. 

ona li kama lon tomo moku 
la, ona li kute e kalama uta 
wawa; a, ni a li akesi 


Wekala a! 


akesi li lape e monsi ona lon 
supa lili pi tawa monsi 
sinpin. ona li musi e luka 
ona. uta ona li pona sewi 
tan pilin pona. noka ona li 
lon sinpin pi poki seli. 

tomo ona li lupa telo lon 


anpa pi kasi kiwen. 








"toki, akesi Wekala o. ike a, 


telo mute li lon sina!" 


akesi Wekala li toki: "a, 
soweli Melili o, sina pona, 
sina pona, sina ponal mi 
awen lon ni la telo li kama 


weka tan mi a." 


ona li awen, li sinpin e pilin 
pona. telo li kama anpa lili 
tan len ona. soweli Melili li 


kepeken len, li weka e telo. 


ona li awen lon tenpo mute 
a la ni li wile e toki tan 
soweli: "sina wile e moku 


anu seme?" 


open la, soweli li pana e 
kiwen kili tawa akesi. akesi 
Wekala li toki: "a, wile sina 
li pona, soweli Melili o! taso 
mi jo ala e kiwen uta la, mi 


ken ala moku e ni a." 


ona li open e uta, li open 
mute suli wawa namako e 
uta; lukin la, kiwen ala a li 


lon uta ona. 








ni la, soweli li pana e pan pi 
kasi len walo tawa akesi. 
akesi li toki: "musi, musi, 
musi! ko, ko, kon!" ona li 
pana e kon tan uta, li tawa 


e len pan lon ale pitomo ni. 


"a, wile sina li pona mute a, 
soweli Melili o! tenpo ni la, 
mi wile—a, mi wile mute e 
ko suwi tan pipi jelo 


pimeja!" 


soweli li toki: "a, ike la, mi 


joalaeni, akesi Wekala o!" 


pilin pona li lon sinpin akesi. 
"musi, musi, musi, soweli 
Melili o! mi ken pilin e suwi 
lon kon kepeken nena mi. mi 


toki e wile ni tan ni." 


akesi Wekala li kama sewi 


tan supa, li tawa supa poki, 


li open e poki supa, li lukin e 
insa poki. 

soweli Melili li lon monsi 
ona. jaki telo li kama tan 
noka akesi la, soweli li weka 


e jaki ni tan ma supa. 








ona likama sona e ala pi ko 
suwi lon poki ale la, ona li 
open e tawa, li tawa nasin 


tomo. 


[LI . 
a, ken la sina kama awena, 


akesi Wekala o!" 


"musi, musi, musi, soweli 


Melili o!" 


open la, ona li tawa 
kepeken pali mute, li kama 
tawa tomo wan pi awen 


moku. 


"musi, musi, musi? a, ko 
suwi ala anu seme, soweli 
o?" 

pipi tu wan taso li lon supa 
pi ilo moku. pipi tu li ken 
kama weka, taso akesi li ken 


jo e pipi lili. 








ni la, ona li tawa sin. selo 
ona li selo e sinpin poka. 
ona li kama tawa tomo ante 
pi awen moku. pipi waso pi 
kule mute li moku lili e suwi 
kiwen. taso kama ni la, ona 


li tawa kon lon lupa poka. 
"musi, musi, musi, soweli 
Melili o; jan mute a li kama 


tawa tomo sina!" 


soweli Melili li toki: "kin la, 
mi pana ala e ken ni tawa 


ona!" 


ona tu li awen tawa lon 
nasin ko—"musi, musi—" 


"mu! mu! mu!" 


akesi li kama lukin e pipi 
Monsike, li jo e ona, li weka 
e ona tan jo. 

akesi li toki: "pipi ni li ike 
tawa mi. linja sijelo ale ona 
li palisa lili, li ike." akesi li 


luka e telo tan uta ona. 


pipi Monsike li kalama: "o 
weka a, akesi ike o!" 
soweli Melili li toki pilin: "mi 


otawa ante!" 








ona li tawa tomo awen pi 
kili kiwen, li pini awen e 
lupa. akesi Wekala li kama 
weka e supa pipi. pipi 
Monsike li utala e ona 
kepeken palisa utala monsi 
ona, taso ni li pini ala e pali 


ona. 


soweli Melili li kama sin la, 


jan ale li weka. 


taso jaki mute li lon, li ike 
a—"tenpo ala la, jaki li sama 
ni, li suli ni—ko suwi pipi li 
lon mute; ko kasi laso li lon; 
len pan kin li lon—sama la, 
jaki pi noka suli en jaki pi 
noka lili li lon—li lon ale pi 


tomo pona mi pi jaki ala a!" 


ona li wan e ko kasi ale, e ko 
pipi. 

ona li tawa ma tan tomo 
ona, li kama jo e palisa kasi 
lon poka tomo. 

“mi wile e ni: lupa li kama lili 


ike tawa akesi al" 








ona li kama e ko pi weka 
jaki, e len pona pi weka jaki, 
e ilo sin pi weka jaki tan 
tomo pi awen ijo. taso ona li 
pilin lape wawa la, ona li 
ken ala awen pali. ona li 
kama lape lili lon supa 
monsi ona la, ona li tawa 
supa lape, li kama lape suli. 
soweli pi pilin ike li toki: 
"jaki li kama weka lon tenpo 


aanu seme a?" 


open pi tenpo suno kama la, 
ona li pini e lape lon tenpo 
lili. ona li open e pali pi 
weka jaki, li pali lon tenpo 


suno mute a. 


ona li kepeken ilo lon ale 
tomo, li kepeken len pi weka 
jaki, li weka e jaki e ko; ona 
li pona e selo supa kepeken 
ko pipi, li pona telo e ilo 


moku. 





ale li pona li jaki ala la, ona 
li wile musi kulupu, li kama 
e soweli luka pi lili mute, li 


kama ala e akesi Wekala. 


akesi li pilin e musi lon kon 
kepeken nena, li kama tawa 
lupa tomo, taso ona li ken 


ala tawa insa tan lili lupa. 








ni la, soweli li pana e telo 
suwi pipi lon poki pi selo kili 
kiwen lon lupa lukin. ni la, 


akesi li pilin ike ala. 


ona li awen lon suno, li toki: 
“musi, musi, musi! pona o 
awen lon sina, soweli Melili 
o!" 


PINI 


soweli Nokama 





tan jan Beatrix Potter 


ante pi toki pona tan jan Ke Tami 


SOWELI NOKAMA 





soweli Nokama 


tan jan Beatrix Potter 


ante pi toki pona tan jan Ke Tami 








tenpo wan la, soweli lili pi 
kasi suli li lon. ona li sike 
pona, li pilin pona lon nasin 
ona, li pimeja walo sama 
kiwen. ona li soweli 
Nokama. tomo ona li supa 
lon sewi pi kasi suli. sewi 
tomo la, lipu kasi li selo 
supa. soweli olin ona li 


soweli Pono. 


soweli Nokama li lon kasi, li 
pilin pona lon tawa kon la, 
ona li tawa wawa e palisa 
linja lon monsi ona, li musi 
lili tan pilin pona ona—"olin 
Pono pona o, kili li pona lon 
tenpo ni; mi o pali e awen 


kili pi tenpo lete." 


tenpo pi toki ni la, soweli 
Pono li pana e ko kasi awen 
tawa selo tomo sewi— 
"tomo li pona mute a la, mi 
ken lape lon ale pi tenpo 
lete suli." soweli Nokama li 
toki e wile awen: "ni la, 
sijelo mi li kama lili sama ala 
sike tan weka moku lon 
tenpo pi lape pini. moku li 
lon tenpo pi seli kama la, ike 


pi weka moku li lon ala." 








soweli Nokama en soweli 
Pono li tawa ma pi mute 
kasi la, soweli ante kin pi 


kasi suli li lon. 


soweli Nokama li kama jo 
ala e len ona, li pana e len 
lon palisa lili kasi; ona tu li 
tawa lon poka ala pi soweli 


ante. 


tenpo ale la, ona li tawa sin 
lon tenpo mute, li alasa e 
kili kiwen mute, li poki ekili, 
li awen e ona lon lupa anpa 
kasi lon poka pi kasi tomo 


ona. 








lupa anpa ale li ken ala jo e 
ijo ante la, ona li pana e kili 
tawa lupa kasi sewi. lupa ni 
li tomo tawa waso pi nena 
wawa, kili li tawa anpa—li 
tawa anpa-li tawa anpa lon 


insa. 


soweli Pono li toki: "kili li 
ken kama weka tan ni 
kepeken nasin seme? ni li 


sama poki awen al" 


soweli Nokama li lukin e 
lupa, li toki: "a, olin mi o, 
tenpo pi seli kama li kama 


la, sijelo mi li kama lili." 


ona li kama jo e mute kili a 
tan ni—kili li kama ala weka 
tan ona! soweli pi kasi suli li 
anpa e kili lon anpa ma la, 
kili li kama weka tan ona tan 
ni: soweli li awen ala sona e 


ma kili. 


soweli wan li weka mute e 
sona ni. ona li soweli 
Selinja. ona li open e alasa, 
li lupa e ma, taso ona li sona 
ala e ma pona. ni la ona li 
lupa sin e ma, li kama jo e 
kili pi soweli ante. ni li kama 
e utala. soweli ante li open 
e pali lupa lon ma la—alasa 


li lon ale pi ma kasi. 








ike la, tenpo ni la, kulupu pi 
waso lili li kama tan kon, li 
tawa kasi. ona li wile moku 
e pipi. waso pi ante mute li 
lon, li mu e kalama pi ante 


mute. 


waso wan li mu—”mu, JAN 
SEME LI JO E KILI MI, MU? MU, JAN 


SEME LI JO E KILI MI, MU?” 


waso ante li mu—”mu, PAN 
LILI TASO EN KO MOKU ALA, MU! 
MU, PAN LILI TASO EN KO MOKU 


ALA, MU!” 


soweli mute li kama tawa 
waso, li kute e ona. waso 
nanpa wan li tawa kasi 
kiwen anpa. soweli Nokama 
en soweli Pono li lon kasi ni, 
li selo e poki ona. waso li 


MU—”MU, JAN SEME LI JO E KILI 
MI, MU? MU, JAN SEME LI JO E KILI 


MI, MU?” 


soweli Nokama li awen pali, 
li toki ala tawa waso. kin la, 
waso lili ni li wile ala e toki 
tan soweli. ona li toki ala, li 
mu taso tan nasin mu waso. 
mu ona li pana ala e toki e 


sona. 








taso soweli ante li kute e 
mu ni, ona li tawa soweli 
Nokama kepeken wawa 
utala, li utala e ona, li nasa 
e poki ona. utala ike ni la, 
waso lili pi pona taso li tawa 


weka lon pilin ike! 


soweli Nokama li anpa, li 
tawa lon anpa ma, li tawa 
lon anpa ma. ona li tawa 
monsi, li tawa weka, li tawa 
tomo ona. kulupu soweli li 
lon monsi ona, li kalama— 


"jan seme li jo e kili mi?" 


kulupu soweli li kama tawa 
soweli Nokama, li kama jo e 
ona. kulupu li tawa e soweli, 
li kama e soweli lon sewi 
kasi. tenpo pini la, soweli 
Nokasi li pana e kili tawa 
lupa lon sewi pi kasi ni. 
kulupu li wile insa e soweli 
Nokasi lon lupa, taso lupa li 
lili la, ona li ken ala insa tan 


suli soweli. 


kulupu li kepeken wawa, li 
tawa wawa e soweli, li ¡ke e 
soweli. pona la, soweli 
Nokama li kama ala pakala 
tan ni. soweli Selinja li toki: 
"mi awen e ona lon insa 
tawa tenpo ni: ona li toki e 
pali ike ona.” soweli Selinja 


li kalama tawa insa kasi— 


"jan seme li jo e kili mi?" 








soweli Nokama li pana ala e 
toki tawa ni; ona li kama 
anpa lon insa kasi, li kama 
lon kili ona mute. pilin nasa 
la, ona li awen supa lon ni li 


tawa ala. 


soweli Pono li jo e poki kili, 
li tawa tomo ona. ona li pali 
e telo seli kasi tawa soweli 
Nokama; taso soweli 


Nokama li kama ala. 


soweli Pono li lape lon 
tenpo pimeja, ona li wan 
taso, li pilin pona ala tan ni. 
suno li kama la, ona li kama 
sin lon ma kili, li wile lukin e 
olin ona; taso soweli ante li 


weka wile e ona. 


ona li tawa lon ale pi ma 


kasi, li kalama— 


"soweli Nokama o! soweli 
Nokama o! a, ona li lon 


seme a?" 








tenpo ni la, soweli Nokama 
li kama pini e lape ona e 
nasa ona. ona li lukin la, ona 
li lon supa lape lili pi ko kasi. 
pimeja mute en pakala pilin 
li lon; lukin la, ona li lon 
anpa ma. soweli Nokama li 
pana wawa e kon jaki, li mu 


tan poka ona pakala. 


mu waso lili li lon. soweli li 
kama. ona li soweli lili pi 
anpa ma, li soweli pi linja 
monsi. ona li jo e ilo suno, li 
wile sona: "sina pilin pona 


lon tenpo ni anu seme?" 


ona li pana e pona mute 
tawa soweli Nokama li pana 
e len lape ona; tomo ona li 


jo e moku mute. 


soweli pi anpa ma li toki— 
"tenpo pini la, kili kiwen 
mute li kama tan sewi kasi. 
ante la, mi kama lukin e kili 
ante lon anpa ma kin a!" 
ona li kute e toki pi soweli 
Nokama, e kama ale pi 
soweli Nokama la, ona li mu 


e pilin musi. 


sijelo pi soweli Nokama li 
wile awen lon supa la, 
soweli pi anpa ma li wile e 
moku mute tawa soweli 
Nokama—"taso sijelo mi li 
kama ala lili la, mi ken kama 
tawa lupa kepeken nasin 
seme? pilin la, olin mi li pilin 
ike tan sona ala pi tenpo 


kama!" 


soweli pi anpa ma li toki: "a, 
kili sin wan taso—anu kili 
sin tu— li pona tawa sina; 
mi o open e kili tawa moku 
sina." sijelo pi soweli 
Nokama li kama suli, li kama 


suli! 








tenpo ni la, soweli Pono li 
kama pali sin lon poka ala pi 
soweli ante. ona li pana ala 
e kili ante tawa lupa lon 
sewi kasi tan ni: ona li sona 
ala e nasin tawa kama kili. 
ni la, ona li pana e kili tawa 
lupa pi anpa kasi. kili li 
kama tawa anpa, li kalama, 


li tawa anpa, li tawa anpa. 


tenpo wan pi pana mute la, 
mu wawa li kama; soweli 
Pono li pana sin la, soweli 
lili pi anpa ma li kama 


kepeken wawa. 


"a,tomo anpa mi la, mute a 
li lon. kili li ale insa e tomo 
musi mi, e nasin tomo mi, e 
tomo ante mi a; olin mi pi 
nimi Jamisa li tawa weka la, 
mi wan taso. kili mute ni li 


kama tan seme?" 


soweli Pono li toki: "a, mi 
wile ala e ike; jan li lon anpa 
ni la, mi sona ala e ni. taso, 
soweli Jamisa li lon seme? 
olin mi pi nimi Nokama li 
tawa weka kin." soweli 
Misaja li toki: "mi sona e ma 
pi olin Jamisa; waso lili li 


toki e ni tawa mi." 








ona li tawa, li tawa kasi. 
kasi li tomo tawa waso pi 
nena wawa. soweli tu ni li 


kute lon lupa. 


anpa la, kili li kama open 
kepeken kalama. kin la, 
kalama uta tu li musi e 
kalama. kalama li tan soweli 
pi kasi suli, li tan soweli pi 
anpa ma— 


PMI EN MAMA LI UTALA, 
MI WILE PONA TAWA NI LA, 
MI O PANA E LUKA LON NI. 


LUKA O UTALA E ONA PINI!” 


"soweli Misaja o, lili pi lupa 
ni la, sina ken tawa insa 
ona.” soweli Misaja li toki: 
"lon. mi ken. taso soweli 


olin mi li ken utala uta!" 


anpa lupa la, kalama pi 
open kili en kalama moku li 
lon; kalama tu li kalama sin 
e musi— 


”MU, MUSI MUSI MUSI 
MU, MUSI MUSI, MU 


MUSI MUSI MUSI, MU” 








ni la, soweli Pono li lukin lon 
insa lupa, li kalama— 
"soweli Nokama o! a, soweli 
Nokama o!” soweli Nokama 
li toki kin: "a ni li sina anu 


seme, soweli Pono o? a, 


pona a!" 
soweli Nokama li kama 
sewi, li kama tawa lupa; 


taso suli pi sijelo ona la, ona 
li ken ala tawa insa lupa, li 


kama awen. 


soweli Jamisa li suli sama 
ala, taso ona li wile ala 
kama; ona li awen lon anpa, 


li mu lili tan pilin musi. 


ale ni li awen lon tenpo 
suno mute. pini la, kon 
wawa li tawa weka e sewi 
kasi, li open mute e lupa, li 


ken e telo tan sewi lon insa. 


ni la, soweli Nokama li ken 
tawa, li tawa tomo ona, li 
awen tan telo sewi kepeken 


ilo len pi weka telo. 








taso soweli Jamisa li awen 
lon lupa ona. ni li pona ala 
tawa pilin ona, taso ona li 


wile. 


tenpo wan la, soweli wawa 
pi suli mute li kama, li tawa 
lon ma kasi. ken la ona kin li 
wile alasa e kili; lukin la, 
ona li pilin e kon kepeken 


nena ona. 








soweli Jamisa li tawa tomo 
ona kepeken wawa kepeken 


tenpo lili a! 


ona li kama lon tomo ona la, 
sona sin li lon ona: lawa ona 
li pilin jaki. pilin ona li kama 


jaki mute tan jaki sijelo. 





kama ni ale la, soweli 
Nokama en soweli Pono li 
awen e poki ona pi awenkili 


kepeken ilo awen. 








waso lili pi toki ni li kama 
lukin e soweli lili pi anpa ma 
la, ona li mu lon tenpo lukin 


Ni—”MU, JAN SEME LI JO E KILI 


MI, MU? MU, JAN SEME LI JO E KILI 
MI, Mu?” taso jan ala li pana 


e toki tawa ni! 


PINI 


soweli Lisa 





tan jan Beatrix Potter 


ante pi toki pona tan jan Ke Tami 


SOWELI LISA 





soweli Lisa 


tan jan Beatrix Potter 


ante pi toki pona tan jan Ke Tami 












E ra Sè 


a, jan pi nasin pona la, mi 








pali e lipu mute. taso tenpo 
ni la, mi toki e jan ike tu. 
ona li soweli Tokije, li 


soweli Lisa. 


jan li toki e soweli Lisa la, 
ona li "pona" ala. soweli pi 
kute suli la, soweli Lisa li 
ike; soweli kute li ken pilin e 
kon ona lon weka. soweli 
Lisa litawa ma mute; soweli 
ante li sona ala e kama ona 
e tenpo ona e ma pi kama 


ona. 





tenpo suno wan la, soweli 
Lisa li awen lon tomo pi 


palisa kasi mute. 


ma ni la, jan li awen weka e 
kiwen tan kasi, li lili e kasi 
lon tenpo, li ken e suli kasi 
lon tenpo. ma ni li poka lon 
tomo pi soweli Penjakin la, 
ni li kama e pilin ike tawa 
kulupu soweli ona pi kute 
suli. tenpo suno kama la, 
soweli Lisa li tawa ma ante 


lon poka telo. 


ni li ike e pilin pi waso telo, 


e pilin pi soweli lili telo. 


tenpo lete en tenpo pi kama 
seli la, soweli Lisa li ken lon 
ma, lon poka kiwen, li lon 
sewi pi nena Jasimani, li lon 


anpa pi ma Panpa. 


ona li lawa e tomo mute, 
taso ona li jo ala e tomo 
sama lon tenpo ale, li lon 


ala tomo lon tenpo mute. 


soweli Lisa li weka la, jan li 
ken lon kin; tenpo la, soweli 
Tokije li kama lon insa tomo 
(li kama tan ala wile pi 


soweli Lisa). 


soweli Tokije li suli mute lon 
sewi, li suli lon poka, li sewi 
e uta ona sama pilin pona. 
pali ona en nasin ona li pona 


ala. 


ona li moku e tomo pipi, e 
akesi, e pipi ko linja; ona li 
tawa lon insa pi tenpo 
pimeja, li alasa e ijo tan 


anpa ma. 








len ona li jaki mute; ona li 
lape Ion tenpo suno la, ona 
li weka ala e poki len noka 
Ion supa lape. ona li tawa 
supa lape la, supa lape ni li 


supa pi soweli Lisa. 


a, soweli Tokije li kama 
moku e soweli lili pi kute 
suli lon tenpo; taso ni li lon 
tenpo pi weka moku taso. 
ona li pona tawa soweli 
Penjakin pi kute suli. ona tu 
li pilin sama tawa soweli 
telo wile ike, li pilin sama 
tawa soweli Lisa ike; tenpo 


mute la, ona tu li toki e ni. 


tenpo li mute lon soweli 
Penjakin. ona li awen lon 
suno lon tenpo suno pi 
kama seli, li lon poka pi lupa 
tomo ona. ona li jo e len pi 
awen seli lon anpa lawa, li 
moku e kon pimeja tan ilo 


seli namako ona. 


soweli Penjakin li mama pi 
soweli Penjamin. soweli 
Penjamin en soweli Lawako 
li lon tomo sama. soweli 
Lawako li olin pi soweli 
Penjamin, li mama e kulupu 


pi soweli lili. 


soweli Penjamin en soweli 
Lawako li tawa weka la, 


soweli Penjakin li lawa e 


kulupu pi soweli lili. 








soweli lili li sin mute, taso 


ona li ken open e lukin laso 
ona, li ken utala kepeken 
noka ona. ona li lon supa 
lape lon ko suwi linja lon ko 
pona kasi, li lon tomo lili lon 


weka pi tomo lawa. 


lon la, soweli Penjakin li 
weka e soweli lili tan sona 


ona. 


ona li awen lon suno seli, li 
toki pona tawa soweli 
Tokije. soweli Tokije li tawa 
lon ma kasi la, ona li kama 
tawa tomo pi soweli 
Penjakin kin. ona li jo e poki 
len, e ilo ma lili pi pali lupa, 
e ilo poki alasa tawa soweli 


pi anpa ma. 





ona li toki e pilin ike tan 
mute ala pi sike waso. toki 
ona la, soweli Lisa li alasa e 
sike ni pi pona moku. toki 
ona kin la, soweli telo li 
moku e akesi ale lon tenpo 


lete suli pi lape ona— 


ona li toki: "mi kama ala 
moku pona lon tenpo suno 
mute a. mi moku e kili kiwen 
taso pi anpa ma. ken la mi 
kama ala moku e soweli. ken 


la mi moku e monsi mi a!" 


ni li toki musi ala, taso ni li 
musi lili tawa soweli 
Penjakin tan ni: soweli 
Tokije li suli lon poka, li 
sewi e uta kin sama pilin 


musi. 


ni la, soweli Penjakin li mu e 
pilin pona; ona li wile e 
kama pi soweli Tokije lon 
insa tomo, li ken e moku pi 
pan suwi, e moku pi "telo 
kasi suwi nasa tan soweli 
Lawako pi kulupu mi." 
soweli Tokije li toki kepeken 
wawa, li tawa insa lupa, li 
kama selo e lupa, li kama 


lon insa. 





ni la, soweli Penjakin li 
moku e kon tan ilo kon seli 
ante, li pana e palisa kasi 
namako pi kon seli tawa 
soweli Tokije. kon palisa li 


wawa mute la, ni li sewi 


mute a e uta pi soweli 
Tokije; kon li insa ale lon 
tomo. soweli Penjakin li 
pana weka wawa e kon jaki, 
li mu tan musi; soweli Tokije 
li pana weka lili e kon 


pimeja, li sewi e uta. 


soweli Penjakin li mu tan 
musi, li mu, li pana wawa e 
kon, li pini e lukin tan kon 


nasa pi palisa kasi....... 


soweli Lawako en soweli 
Penjamin li kama sin la, 
soweli Penjakin li pini e 
lape. soweli Tokije en 
soweli lili ale pi kute suli li 


weka a! 


soweli Penjakin li wile ala 
toki e kama pi jan ante lon 
tomo ni. taso pilin kon li 
pana e sona tan soweli pi 


linja walo pimeja. 


sona kin la, lupa noka li sike 
lon ko ma. soweli Penjakin li 
ike; soweli Lawako li poka e 
kute ona, li utala e soweli 


Penjakin. 





soweli Penjamin li open e 
alasa tawa soweli Tokije 


kepeken wile utala. 


alasa li wile ala e lukin 
mute. soweli Lisa li pana e 
lupa noka lon ma, li kama 
tawa nasin lon ma kasi. ma 
wan la, ona li kama weka e 
ko kasi, e kasi lili. ma ante 
la, ona li kama lupa e ma, li 
pana e ilo poki alasa lon 


anpa kasi lon lupa. 


telo linja lili li lon nasin, li tu 
e nasin. soweli Penjamin li 
tawa sewi telo, li noka ala e 
telo; soweli Tokije li noka 
wawa la, ni li pana e lupa 


wawa lon ko matelo. 


nasin li awen la, nasin li 
tawa mute kasi. jan li weka 
ala e kasi lon ma ni; kiwen 
kasi anpa li pana e lipu kasi; 
kasi suwi mute mute pi laso 
sewi li lon kin—taso soweli 
Penjamin li pini e tawa tan 
kon lon nena ona la, kon ni 


li kon tan ala kasi suwi! 








tomo palisa pi soweli Lisa li 
lon sinpin ona; tenpo pi 
soweli Penjamin kama la, 


soweli Lisa li lon tomo a. 


kon pi soweli Lisa li pana e 
sona ni—taso kon tomo kin 
li pana e sona: poki pakala li 
lon sewi tomo, li lupa kon la, 


kon pimeja li kama tan lupa. 


soweli Penjamin li sewi 
awen e sijelo ona. linja suli 
ona li tawa lon sinpin ona. 
lon insa tomo la, jan li kama 
anpa pakala e supa lili 
moku, li toki. noka pi soweli 
Penjamin li utala e ma. ona 


li tawa weka. 


ona li pini ala e tawa, li 
tawa poka ante pi ma pi kasi 
suli. lukin la, soweli Tokije 
kin li tawa poka ma sama 
lon tenpo pini. sinpin kiwen 
la, pakala lili li tan noka 
soweli; kin la, linja len lili li 


lon kasi palisa tan poki len. 


soweli Penjamin li tawa 
sinpin kiwen, li tawa sewi 
lon sinpin. ona li kama lukin 
e ilo alasa poki sin; ni la, 
ona li awen lon nasin alasa 
pi soweli Tokije. tan tenpo 
la, suno li kama anpa. 
soweli ante pi kute suli li 
kama tan tomo ona, li pilin 


e pona tan kon pi tenpo ni. 


soweli wan li jo e len laso. 
ona li alasa e kasi moku 
pona.—soweli Penjamin li 
kalama: "soweli sama o! 
soweli Pita o! soweli sama 


Pita o!" 


soweli ni pi len laso li sewi e 


sijelo ona, e kute suli ona— 





"seme li lon, soweli sama 
Penjamin o? soweli alasa pi 
kalama ala anu soweli lili 
Kijemisantakalu anu 


seme?" 


"ala a, ala, ala! ona-a, 
soweli Tokije-li poki e 
kulupu mi—lon poki len— 
sina lukin ala lukin e ona?" 
"soweli Tokije anu seme? 


nanpa soweli li seme, soweli 


sama o?" 


"luka wan, soweli sama o. 
ona ale li kama tan mama 
lon tenpo sama! soweli ike li 
kama ala kama lon nasin ni? 


o pana a e sona a!" 





“kama. kama a. ni li lon 
tenpo lili... toki ona la, pipi 
taso li lon poki len ona. pilin 
mi la, insa poki li tawa 


wawa sama ala pipi." 


"tawa nasin seme? soweli 


Pita o, ona li tawa seme?" 


"a, ona li jo e poki, li jo e ijo 
tawa lon poki; mi lukin la, 
ona li pana e ilo alasa poki 
tawa ma. mi wile kepeken 
pona tan lawa mi, soweli 
sama o; sina o toki e kama 


ale a." soweli Penjamin li ni. 





soweli Pita li toki: "tenpo pi 
soweli mama sina li mute, 
taso ona li awen ala lon 
nasin pona; taso ijo tu li ken 
pona e ike. nanpa wan la, 
kulupu sina li awen, li awen 
tawa; nanpa tu la, soweli 
Tokije li kama moku lon 


tenpo pini. 


ken suli la, ona li tawa lape, 
li wile moku e soweli sina 


lon open pi tenpo suno 


kama." "nasin seme a?" 


"soweli Penjamin, o awen 
pona. mi sona e nasin. 
soweli Lisa li lon tomo 
palisa ona la, soweli Tokije 
li tawa tomo ante pi soweli 
Lisa lon sewi pi nena 
Jasimani. mi ken kama sona 
tan ni: toki ona la, ona li 
tawa poka lon tomo pi 
soweli sama mi Monsiko, li 
ken pana e toki mi tawa 


ona. 


(soweli Monsiko en soweli 
pimeja li kama kulupu olin. 


tomo ona li lon nena.) 


soweli Pita li weka len e kasi 
pona ona, li tawa lon poka 
pi soweli pilin. pilin ni li 
wawa ike lon soweli 
Penjamin. ona li tawa lon 
ma mute pi kasi lili, li kama 
tawa sewi nena; lupa noka li 


wile ala e lukin mute. 


lukin la, soweli Tokije li 
anpa e poki lon ma lon 


tenpo mute tan lape. 


soweli Pita li toki: "mi la, 
ona li wile pana e kon mute 
tan pali; mi pilin e kon ona 
la, mi lon monsi ona a. a, 


kon ona li jaki!" 








suno li seli kin lon tenpo ni, 


li suno e poka nena. lon 
sewi nena pi suli ale ala la, 
soweli Monsiko li awen lon 
lupa pi tomo ona. soweli lili 


mute li musi lon poka ona. 


soweli wan li pimeja, soweli 
ante li jelo pimeja. 

tenpo pini la, soweli 
Monsiko li kama lukin e 
soweli Tokije lon weka lili. 
tenpo pi lukin ona la, soweli 
Tokije li lape e poki lon ma 
lon tenpo tu. 

toki pi soweli Monsiko la, 
soweli Tokije li tawa e lawa 


ona sama toki pona, li nasin 


e lukin pi soweli Monsiko 
kepeken tawa luka, li mu 
mute a tan pilin musi.— 
soweli Penjamin li toki: 
"soweli Pita, o tawa, o tawa 
wawa; ona li wile seli e 
soweli lili tawa moku; o 


wawa e tawa!" 


ona tu li tawa sewi nena;— 
soweli Monsike li toki: "ona 
li lon tomo. mi kama lukin e 
kute pimeja ona lon selo 
lupa." soweli Pita li toki: 
"soweli Monsiko en soweli 
Tokije li lon poka pi kiwen 
sama la, ona li wile ala e 
utala tan ona. o kama, 


soweli Penjamin o!" 


ona li kama lon ma pi kasi 
suli lon sewi pi nena 
Jasimani la, ona li lawa 
kepeken lukin mute, li wile 
ala e lukin tan soweli ike. 
kasi suli li lon kulupu kiwen. 
lon poka pi sinpin kiwen pi 
anpa mute la, tomo wan pi 
soweli Lisa li lon; tomo li lon 
sewi pi nena ma lili. kiwen 
en kasi kiwen anpa li len lili 


e ona. soweli tu li kama 


kepeken wawa ala, li kute 


mute, li lukin mute. 

tomo li sama lupa pi anpa 
ma, li sama poki awen pi jan 
ike, li sama poki jaki pi 
soweli jaki. sinpin awen li 


selo awen e lupa. 


suno li tawa lupa lukin la, 
kiwen lukin pi kule ala li 
kama loje sama seli; taso 
seli li Ion ala poki seli Ion 
insa pi tomo moku. soweli li 
lukin tawa lupa lukin la, 
palisa pi ken seli li lon insa 


pi poki seli. 


jan Penjamin li pana weka e 


kon tan weka pi pilin ike. 

taso ijo li lon supa moku la, 
ni li kama sin e pilin ike ona. 


poki pan suli li jo ala. 


sitelen pi laso li lon selo 
insa anpa ona li sama ma 


kasi suli. 


ilo moku palisa suli pi weka 
moku en ilo moku jo pi weka 
moku en ilo pi utala moku li 


lon poka poki. 


poka supa ante la, len supa 
li kama ala lon supa ale. 
kiwen supa moku en poki 
telo en ilo moku palisa en ilo 
moku jo en poki pi namako 
walo en poki pi ko jelo 
namako en supa monsi li lon 
kin—ale ni li pona tawa 


moku kama pi jan wan. 





jan ala li lon insa. soweli lili 
kin li lon ala. tomo moku li 


jo ala, li kalama ala. 


ilo tenpo li lon, taso ona li 
pali ala. soweli Pita en 
soweli Penjamin li sinpin e 
nena ona lon kiwen pi lupa 
lukin, li lukin tawa pimeja 


insa. 


ona li pini e lukin la, ona li 
tawa poka tomo ante. telo 
lili en kon jaki li lon. kasi 
kiwen ike en kasi pi ken 


utala li lon. 


pilin pi soweli tu li ike 
wawa. 

soweli Penjamin li mu ike: 
TI . . e e e 
a, ike li lon soweli suwi mi! 
tomoni li ike mute; mi kama 
ala lukin e ona lon tenpo 


kama a!" 


ona li tawa lupa lukin pi 
tomo lape. ona li ken ala 
open; sama lupa pi tomo 
moku. taso lukin la, lupa li 
kama open lon tenpo pini 
lili; nasa li lon len linja pipi; 
jaki pi sin mute li lon supa 


lon poka lupa, li tan noka. 


insa tomo li pimeja mute la, 
soweli li ken ala lukin lon 
tenpo open; taso ona li ken 
kute e kalama—e mu pi lape 


Wawa. 


lukin ona li kama wawa lon 
pimeja la, ona li ken lukin e 
supa lape pi soweli Lisa. jan 
li lon ona, li len selo.— 
soweli Pita li toki kepeken 
kalama lili taso: "ona li 
weka ala e poki len noka ona 


lon supa lape." 





ni li wawa e pilin pi soweli 
Penjamin la, ona li weka e 


soweli Pita tan lupa. 


soweli Tokije li awen mu 
lape, li kalama mu mute lon 
tenpo pi sike mute lon supa 
lape pi soweli Lisa. soweli 
lili pi kute suli li lon ala tawa 


lukin. 


suno li kama anpa la, waso 
pi tenpo pimeja li mu Ion ma 


kasi. ijo jaki mute li lon ale. 


pilin la, ona ale o pona lon 
anpa ma taso; kiwen pi 
sijelo soweli en kiwen pi 
lawa soweli en noka waso 
en ijo ike ante li lon. ma ni li 


ma ike, li ma pimeja. 


soweli tu li kama sin lon 


poka sinpin tomo, li lukin 


tawa e kiwen awen tan lupa 
lukin pi tomo moku. ona li 
lukin insa e palisa lili ilo lon 
insa pi selo lupa; taso ni li 
ken ala. pimeja kin li ike e 


pali ni. 

ona li awen lon poka lupa, li 


toki pi kalama lili, li kute. 


tenpo pi mute ala la mun li 
kama lon sewi pi ma kasi. 
ona suli li pana e suno walo 
lete lon tomo lon kiwen 
poka lon lupa pi tomo moku. 
a, taso soweli lili li kama ala 
lon lukin! suno mun li kama 
e suno lon ilo moku lon poki 
supa moku, li pana e nasin 


suno lon ma anpa jaki. 


suno li pana e lupa lili Ion 
sinpin lon poka pi poki seli 
tawa lukin—lupa ni li kiwen 
suno, li tawa ilo tomo seli. 
ilo ni li tan tenpo pini suli, li 


ken seli tan palisa kili lili. 


tenpo ni la, soweli Pita en 
soweli Penjamin li kama 
sona e ijo sin: ona li luka 
tawa e kiwen lupa la, lupa 


ilo li tawa sama. 


kulupu pi soweli lili li lon a, 


li awen a, li lon ilo seli! 

soweli Penjamin li pilin pi 
pona wawa a. taso pona la, 
kalama pilin ona li pini ala e 
lape pi soweli Tokije. soweli 
lape li awen mu lape lon 


supa lape pi soweli Lisa. 


taso sona sin ni li kama ala 
e pona mute. lupa li awen 
pini. soweli lili ale li moli 
ala, taso ona li sin mute li 
lili mute la, ona li ken ala 
kama weka tan ilo, li ken ala 


tawa mute. 


soweli Pita en soweli 
Penjamin li toki mute pi 
kalama lili la, ona tu li wile 
pali e lupa nasin lon anpa 


ma. 





ona li pali li pali li pali lon 
tenpo mute. kiwen li lon la, 
nasin li ken ala sama palisa, 
taso pini pi tenpo pimeja la, 
ona li lon anpa pi tomo 
moku. soweli Penjamin li 
lon monsi ona, li lukin tawa 


sewi, li luka e ma sewi. 


luka pi soweli Pita li kama 
pakala la, ona li lon poka 
lupa, li weka e ma tan insa 
lupa. soweli Pita li toki e 
open pi tenpo suno—e kama 
suno, e kama pi kalama 


waso tan ma kasi anpa. 


soweli Penjamin li kama tan 
lupa pimeja, litawa weka e 
ko ma tan kute ona; ona li 
telo luka e sinpin ona, li 
weka e jaki tan sinpin. 
tenpo li awen kama la, suno 
li awen kama, li awen kama 
seli lon sewi ni nena. noka 
nena la, kon li sama ko 
walo, li len lili e sewi jelo 


suno pi kasi suli. 


mu waso utala sin li kama 
tan ma pi kon ko walo la, mu 
alasa pi soweli alasa kin li 


kama! 


ni li nasa e soweli tu pi kute 
suli, li wawa nasa e pilin 
ona. ni la, ona li pali e ike: 
ona li tawa insa pi lupa pali 
ona, li len kepeken lupa ni 
lon pini lupa lon anpa ma pi 


tomo moku. 

soweli Lisa a li kama lon 
nena Jasimani, li pilin ike 
utala. tenpo open la, ona li 
pakala e kiwen supa moku. 

li pakala tan ona taso; 
taso kiwen supa li mani a, li 
kiwen supa pi wan awen 


taso tan mama mama pi 


soweli Lisa. tenpo ante la, 
pipi li ike e ona. tenpo kin 
la, ona li alasa e waso lon 
supa lape ona, likama ala jo 


e waso. 


ike kin la, supa lape waso li 
jo e sike waso luka taso. ike 
ante kin la, sike tu li jaki. 
tenpo pimeja ni li ike tawa 


soweli Lisa. 





ona li pilin musi ala sama 


tenpo ante la, ona li wile 


tawa tomo ante. open la, 


ona li tawa tomo lon poka 


telo, taso telo en kala moli li 


lon insa tomo. 


soweli telo li pana e kala 
moli tan pini moku. jaki pi 
soweli Lisa taso li pona 


tawa soweli Lisa. 


ni la, ona li tawa sewi nena; 
pilin ike ona li kama ala 
pona tan lupa noka pi 
soweli Tokije. soweli Tokije 
taso li pana e lupa noka 


sama ni. 





soweli Lisa li utala e ma 
kepeken palisa ona, li pana 
ekonpipilin utala; pilin ona 
li sona e ma pi soweli 
Tokije. waso mu kin li awen 
lon poka ona, li ike e pilin 
ona. waso li tawa tan sewi 
pi kasi wan tawa sewi pi 
kasi ante, li mu e ike kama e 
soweli alasa kama tawa 
soweli pi kute suli. waso li 


tawa lon sewi pi soweli Lisa 


lon tenpo wan la, soweli 
Lisa li lukin utala uta e ona, 


li mu utala tawa ona. 


ona li tawa tomo ona la, ona 
li tawa kepeken tenpo, li 
lukin lon poka ale. ona li jo 
e ilo open. ona li pilin e kon 
kepeken nena. linja suli li 
tawa lili lon sinpin ona. 
tomo li awen pini, taso pilin 
pi soweli Lisa la, jan li ken 


lon insa. ona li kepeken ilo 


open lon ilo awen lupa la, 
soweli tu pi kute suli li ken 
kute e ni. soweli Lisa li open 
e lupa kepeken tenpo, li 


tawa insa. 

soweli Lisa li lukin e ale lon 





tomo moku pi soweli Lisa la, 
soweli Lisa li pilin utala 


wawa. 


supa monsi pi soweli Lisa li 
lon. poki supa moku pi 
soweli Lisa li lon. ilo moku 
ona en ko jelo namako ona 
en poki ona pi namako walo 


li lon. 


len pi supa moku li lon kin. 
tenpo pini la, ona li awen e 
len ni lon poki pona—taso 
tenpo ni la, ona li lon supa 
moku sama tenpo moku—a, 
ni li ken tan soweli Tokije 


taso. 


kon sin li tan ma, li tan 
soweli Tokije. pona la, kon 
pi Tokije li wawa, li len e 
kon tan soweli lili pi kute 
suli tawa nena. 

taso ijo wan li suli e pilin pi 
soweli Lisa. kalama li lon, li 
kama lon sike tenpo, li mu 
lape wawa, li tan supa ona 


a. 


ona li lukin tawa tomo lape 
ona. lupa pi tomo lape li seli 
lili taso la, ni li ken e lukin. 
tenpo ni la, ona li tawa 
monsi, li tawa weka tan 
tomo ona. linja suli ona li 
tawa lon sinpin ona. linja 
lon monsi lawa ona li tawa 


sewi tan pilin utala. 





tenpo li tawa la, soweli Lisa 
li awen kama lili lon insa 
tomo, li kama weka tan 
tomo. kama ale la, ona li suli 
e kama insa—li tawa tomo 
lape kin. ona li lon poka 
tomo la, ona li utala e ma 
tan pilin utala wawa. taso 
ona li lon insa la—kiwen uta 
pi soweli Tokije li ike mute 


tawa ona. 


soweli Tokije li lape lon 
monsi ona la, uta ona li 
awen open. uta li awen lon 
sewi sama pilin musi. ona li 
mu lape awen, li mu lape lon 
lape suwi; taso lukin wan li 


pini ale ala. 


soweli Lisa li tawa tomo 
lape, li tan tomo lape. tenpo 
tu la, ona li jo e palisa ona 
pi pona tawa. tenpo wan la, 


ona li jo e ilo jo pi kiwen seli 


tan poki seli. taso tenpo ale 
la, ona li ante e pilin ona, li 


poka e ni. 





ona li weka e ilo jo kiwen la, 
soweli Tokije li lape lon 
poka ona; taso lape ona li 
kama wawa. pilin ona li wile 
awen lon tenpo mute. 
soweli Lisa li ike ala e pilin 
ona. ona li pilin pona la, 
wile ona li kama ala e tawa 


lon ona. 
soweli Lisa li kama sin lon 
tomo lape la, ona li joe linja 


pi awen len. tenpo lili la, 


ona li lukin e soweli Tokije, 
li kute pona e mu lape. mu 
ale ni li kalama wawa, taso 


mu li awen lon nasin sama. 


soweli Lisa li poka e monsi 
ona tawa lape, li weka e 
awen tan lupa lukin. lupa li 
pana e kalama; soweli 
Tokije li pilin wawa tan ni, li 
kama lukin tawa supa lape 
kepeken tenpo ala. soweli 


Tokije li open e lukin wan 


lon tenpo lili pini la—ona li 
pini wawa e lukin lon tenpo 


ni a. mu lape li awen sin. 

pali pi soweli Lisa li nasa, li 
wile e pali namako mute 
(tan ni: supa lape li lon insa 
mute pi tomo lape, li poka e 
lupa tawa e lupa lukin lon 
tomo lape). soweli Lisa li 
open lili e lupa, li tawa e 


linja len mute tawa lupa. 


ni la, lili linja li awen lon 
insa. pini linja la, sike awen 
ilo li lon. soweli Lisa li 
awen jo e pini linja ni. 
soweli Tokije li awen nasin 
e mu lape ona. soweli Lisa li 
kama sewi sin, li lukin e 
soweli lon tenpo lili. ni la, 
ona li tawa sin tan tomo 


lape. 


soweli Tokije li open e lukin 
ona tu, li lukin e linja, li sewi 
musi e uta ona. kalama li 
kama tan lupa lukin. soweli 
Tokije li pini wawa e lukin 


ona. 


soweli Lisa li tawa tan |upa 
lon poka sinpin tomo, li 
tawa poka monsi tomo. 
tawa ni la, ona li kama lon 
lupa nasin pali tan soweli pi 


kute suli. 


ona li sona e lon insa pi 
soweli tu la, ona li alasa e 
soweli ni, taso ona li sona 


ala. 

noka pi soweli Lisa li kama 
lon insa pi lupa pali, li kama 
lon poka pi soweli tu, taso 
pona la, pilin ona la, pali 
lupa ni li tan soweli Tokije 


taso. 


soweli Lisa li kama jo e linja 
tan lupa, li kute lon tenpo 
lili, li awen wawa e linja lon 


kasi kiwen. 


soweli Tokije lilukinenitan 
lupa kepeken lukin wan 


taso. kama ni li nasa tawa 








soweli Lisa li kama e poki 
telo suli tan open telo, li 
tawa e ni tawa tomo moku, 
litawa e ni tawa tomo lape, 
li wile e wawa mute lon pali 


ni. 


soweli Tokije li mu lape 


Wawa. 


soweli Lisa li pana e poki 
telo lon poka pi supa lape, li 
kama jo e sike pi pini linja— 
li awen lon tenpo lili, li lukin 
e soweli Tokije. mu lape li 
sama utala; taso sewi uta 


musi li suli sama ala. 


soweli Lisa li kama lon sewi 
pi supa monsi lon sinpin 
lawa pi supa lape. noka ona 
li lon poka pi soweli Tokije 
la, kiwen uta kin li lon poka 


noka ike. 


ona li kama e linja lon sewi, 
li awen e sike ilo pi pini linja 
lon palisa sewi pi supa lape. 
tenpo ante la, len li ken 
awen lon ni, li ken len e 


poka pi poki lape. 


(soweli Lisa li weka tan 
tomo la, len poka ni lon ala 
sewi pi supa lape, li lon insa 
pi poki len. len ante kin pi 
supa lape li lon insa poki. 
len pi wawa ala li len e 
soweli Tokije.) soweli Lisa li 
lon supa monsi pi ken 
pakala la, ona li |ukin tawa 
anpa, li lukin e soweli 
Tokije. lukin a la, soweli 


Tokije li ken lape wawa a! 


lukin la, ijo ala li ken kama 
pini e lape ona—linja li lon 
sewi ona la, ni kin li ken ala 


pini e lape. lukin la, ni li lon. 


soweli Lisa likama anpa tan 
supa monsi, li wile kama 
sin, li wile kama e poki telo 
suli. ona li wile awen e poki 
telo lon sike ilo lon pini linja 
lon sewi pi soweli Tokije, li 
wile pana e telo lete tawa 
soweli Tokije tan linja tan 


poka lupa ante. 





taso, lon la, noka ona li 


wawa ala. 


ona li ken pana e wile ike, li 
jo e linja suli pi kule ma lon 
sinpin—taso ona li ken ala 
sewi wawa e poki wawa 
tawa sike ilo tawa linja. ni li 


ken anpa pakala e ona. 


mu lape li kama utala mute. 
noka wan pi soweli Tokije li 
kama tawa mute lon anpa 
len, taso ona li awen lape 


pona. 


soweli Lisa en poki suli 
wawa li kama tan supa 
monsi lon ala pakala. ona li 
pilin e kama kepeken tenpo 
la, ona li pana e telo tawa 
poki telo supa e telo tawa 


poki telo pi supa moku kin. 


poki wawa li jo ala e telo la, 
ni li wawa ike ala tawa 
soweli Lisa; ona li sewi e 
poki wawa pi jo ala tawa 
sewi pi soweli Tokije 

lukin la, soweli Tokije li lape 
pi pona nanpa wan a! soweli 
Lisa li tawa sewi, li tawa 
anpa, li lon supa monsi, li 


tan supa. 


ona li ken ala sewi wawa e 
telo ale lon poki wawa la, 
ona li pana e telo tawa poki 
wawa kepeken poki telo 
moku kepeken ilo moku 
lupa. poki telo wawa li jo, li 
jo, li jo e telo, li kama tawa 
tan poka tawa poka. tenpo 
la, telo lili li kama tawa 
anpa, taso soweli Tokije li 
awen mu lape, li tawa ala— 


taso lukin wan ona li tawa. 








pini la, soweli Lisa li kama 


pali e ale pi wile ona. 


poki li jo e telo ale; jo wawa 
e poki lon sewi pi supa lape, 
li tawa lupa tawa kasi kiwen 
la ona li sama palisa tan jo 


anpa. 


soweli Lisa li toki: "ni li 
pana e jaki mute lon tomo 
lape mi; taso mi wile lape 
lon supa ni la, pali pi weka 


jaki o lon." 

soweli Lisa li lukin e soweli 
Tokije lon pini lukin, li tawa 
tan tomo lape. ona li tawa 
tan tomo kin, li pini e lupa. 


soweli tu li Ion lupa pali la, 


ona li kute e noka lon sewi 


ma. 


soweli Lisa li tawa poka 
monsi tomo, li wile ken e 
tawa linja, li wile e telo 
mute lon soweli Tokije tan 


poki telo suli— 


ona li toki: "mi wile pini e 


lape ona kepeken kama ike 


a. 


soweli Lisa li tawa tan tomo 
lape la, soweli Tokije li tawa 
wawa tan supa lon tenpo 
sama; ona li alasa e len 
sijelo lape pi soweli Lisa, li 
sike e len, li pana e sike len 
lon anpa pi poki telo suli, li 
pana ala e ona sama lon 
anpa poki, li tawa kin tan 
tomo lape—li sewi musi e 


uta ona. 


ona li tawa tomo moku, li 
open e seli, li seli e poki pi 
telo seli. tenpo ni awen la, 
ona li pana ala e wile seli 


tawa soweli lili pi kute suli. 

soweli Lisa li lon kasi kiwen 


la, ona li kama lukin e ni: 
wawa pi poki telo li wawa 
mute e linja, li kiwen e linja 
la, ni li ike e weka linja tan 


kasi. 


soweli li ken ala kepeken 
luka tawa weka linja la, ona 
li kepeken uta ona. ona li 
moku e linja lon tenpo 
mute. pini la, linja li kama 
tawa wawa, li kepeken 
wawa tawa la, linja li kama 
utala e soweli, li pakala e 
pilin lon kiwen uta, li tawa 
monsi e soweli, li tawa anpa 


e soweli. 





insa tomo la, kalama wawa 
poki en kalama wawa telo li 
lon. kalama pi tawa poki li 


awen. 


taso kalama soweli li lon 
ala. ni li nasa tawa soweli 
Lisa; ona li awen kepeken 
kalama ala, li kute mute. 
pini la, ona li lukin tawa 
lupa lukin. telo li lon supa, li 
tan supa. poki suli li kama 


tawa sinpin poka. 


insa supa la, ijo telo li lon 
anpa len—li kama lipu lili 
lon insa tan tawa anpa pi 
poki wawa. (sijelo la, ni li 
ken insa.) lawa pi ijo ni li lon 
anpa len, li pana ala e mu 


lape lon tenpo ni. 


ijo li tawa ala. telo taso li 
tawa tan supa kepeken mu 
lili lon anpa lon anpa lon 


anpa ma. 





soweli Lisa li lukin kepeken 


lukin ona 


tenpo mute; 


suno telo tan lukin wawa. 


pini la, ona li tawa musi, li 
pilin wawa la, ona li luka 
kalama e lupa; taso ijo lon 


anpa len li tawa ala. 


ni li lon a—ni taso li ken— 
kama ni la, ale li kama pona 
mute tawa wile ona a; poki 
li kama utala e soweli Tokije 
la, soweli Tokije li moli, li 


moli wawa al 


soweli Lisa li toki: "a, mi 
wile anpa e soweli ike ni lon 
lupa pi pali ona. mi wile 
tawa e supa lape mi. suno o 
seli pi weka telo e len suli 


ona. 


mi wile telo e len pi supa 
moku. suno o weka e kule e 
jaki tan len ni. len lili pi 
supa lape o kama telo ala 
lon kon tawa; supa lape la 
jaki o weka mute a. ilo seli o 
kon mute e supa lape. poki 


pi seli telo o seli pona e ona. 





mi wile kama e ko suwi pi 
weka jaki, e ko wawa pi 
weka jaki, e ko ante mute pi 
weka jaki; telo pi weka jaki 
en ilo pi weka jaki o lon. 
namako pi weka pipi o lon; 
kiwen pi kon pona o weka e 
kon jaki. 

weka jaki mute o kama. ken 
la mi o seli e kiwen ko pi kon 


wawa." 


ona li tawa lon poka tomo 
ale, li kama jo e ilo ma pi 
lupa pali tan tomo moku— 
"tenpo open la, mi wile pali 
e lupa tawa soweli—ni li pini 
la, mi tawa e soweli moli 
kepeken len pi supa lape. mi 
kama weka e ona tan tomo 


Ask et 


ona li open e lupa. ... 


soweli Tokije li awen lon 
supa moku pi soweli Lisa, li 
kama e telo seli tan poki pi 
telo seli lon poki telo lili pi 
soweli Lisa. telo ala li lon 
soweli Tokije. ona li sewi 
musi e uta, li pana wawa e 
poki telo e telo seli a tawa 


soweli Lisa kama. 

ni la, soweli Lisa li tawa 
soweli Tokije. ona tu li utala 
lon poka pi kiwen moku 
pakala, li utala mute lon 


tomo moku. 


soweli pi kute suli li lon 
anpa pi tomo moku, li 
pakala e supa la, kalama ni 
li sama pakala ma lon lawa 


ona. 


ona li kama tan lupa, li tawa 
poka kiwen lon poka pi kasi 
kiwen anpa, li kute lon pilin 


pi wawa ala. 

insa tomo la, utala kalama li 
ike. soweli lili li lon insa pi 
ilo seli la, ona li kama pini e 
lape ona tan utala, li pilin 
ike tan ni; ken la awen insa 


poki ona li pona lon utala ni. 


ijo pi sama ale li kama ike, 


taso supa moku li awen. 


jo pi sama ale li kama 
pakala, taso poki seli li 
awen. kiwen supa moku ale 
en poki ale li lili wawa tan 


pakala utala. 


supa monsi ale en lupa lukin 
li pakala. ilo tenpo li kama 
anpa pakala. linja suli pi 
kule ma li lon ma, li tan 


sinpin pi soweli Lisa. 


poki kasi suwi li kama anpa 
tan sewi pi poki seli. poki pi 
awen moku li kama anpa 
tan supa sewi awen; poki pi 
telo seli li kama anpa tan 
supa seli. noka pi soweli 
Tokije li kama lon poki pi ko 


kili suwi loje. 


telo pi seli mute li kama tan 


poki pi telo seli, li tawa 


palisa monsi pi soweli Lisa. 








poki pi telo seli li kama anpa 


la, soweli Tokije li awen 
sewi musi e uta, li lon sewi 
pi soweli Lisa lon tenpo 


sama. 


ona li tawa e soweli Lisa lon 
ma sama ijo sike, li tawa e 
soweli, li tawa e soweli, li 


kama e soweli tawa lupa. 


ni la, kalama en utala li 
awen lon weka tomo; ona tu 
li tawa sike lon nena ma lili, 
li tawa sike lon nena, li tawa 
sike lon noka nena, li sijelo 
e kiwen. tenpo ala la, olin li 


ken kama tan soweli ni tu. 





ike li weka la, soweli Pita en 
soweli Penjamin li kama tan 


kasi anpa kiwen. 


"o tawa! lon tenpo ni! o 
tawa insa kepeken wawa! o 


jo e ona! mi lukin e kama 


ike." 


taso soweli Penjamin li pilin 


ike Wwawa— 
"ike a; ike! ona li kama sin!" 


TI . . TI 
ona li ni ala. 


"ona li ni kin a!" 


"sina wile toki ike anu 
seme! pilin mi la, ona li 
kama anpa pakala lon ma pi 


pali kiwen." 


awen la, soweli Penjamin li 
pilin wawa ala. awen la, 
soweli Pita li luka tawa e 


ona— 


"o kepeken tenpo lili. ale li 


pona. suli la, o pini e lupa ilo 


lon pini. sina ni la, ona li ken 

ala lukin e kama ante tan 
e TI 

mi. 

lon la, ijo mute a li kama lon 


tomo moku pi soweli Lisa! 





tomo pi kulupu soweli la, 


pona ala li lon. 


soweli Lawako en soweli 
Penjakin li toki utala lon 
moku lon pini pi tenpo suno 
la, ona tu li lape ike, li toki 
utala sin lon moku lon open 


pi tenpo suno kama. 


soweli Penjakin li kama e 
jan ante lon tomo la, ona li 
ken ala awen toki e ante lon 
tenpo ni; taso ona li wile ala 
pana e sona tawa wile sona 
pi soweli Lawako. tenpo 
suno li tawa la, pilin ike li 


lon. 


soweli Penjakin li pilin ike, li 
wile pilin awen, li lape e 
pilin ona lon pini pi sinpin 
tu, li awen lon monsi pi supa 
monsi. soweli Lawako li 
kama weka e ilo namako pi 
kon moku tan soweli 
Penjakin, li len e namako 
seli kin. soweli Lawako li 
wile ante e pilin la, ona li 
kama wile pali mute, li kama 


weka e jaki mute lon tomo. 


ona li kama pini e ni lon 
tenpo lili. soweli Penjamin li 
lon monsi supa, li sona ala e 
kama tan ona, li pilin pi 


wawa lili. 





lon tomo moku pi soweli 
Lisa la, soweli Penjamin li 
tawa lon ijo pakala mute, li 
tawa kepeken wawa ala, li 
tawa lon kon ko. ona li open 
e lupa lon ilo, li luka e insa, 
li kama pilin e ijo seli tawa. 
ona li jo e ni kepeken wile 
awen suwi, li tawa sin lon 


poka pi soweli Pita. 


"mi jo e ona! mi ken ala ken 
tawa? mi o weka ala weka 


len, soweli sama o? 


soweli Pita li sewi e kute; 
kalama utala li awen lon ma 


weka. 


tenpo lili kama la, soweli tu 
li kama tan nena Jasimani, 
li jo anu tawa e poki len lon 
insa pi ona tu. ona li tawa 
lili, li tawa lili, li tawa lon 
ma pi kasi anpa. pini la, ona 
li kama pona lon tomo, li 
tawa lupa tomo lon pilin 


Wawa. 








soweli Pita en soweli 


Penjamin li lon tomo li jo e 
kulupu pi soweli lili la, 
soweli Penjakin li pilin awen 


mute. 


sama la, soweli Lawako li 
pilin pona wawa a. soweli 
lili li pilin nasa tan tawa, li 
wile moku mute; moku li 
tawa ona la, mama tu ona li 
kama e ona lon supa lape. 
nasa li kama weka tan ona 


lon tenpo lili. 


ilo sin pi kon seli moku en 
namako sin pi kon moku li 
tawa soweli Penjakin. ona li 
pilin anpa tan pali ona pi 
tenpo pini; taso ona li jo e 


ijo sin lon wile. 

soweli li pini e pilin ike tawa 





soweli Penjakin. ona ale li 


moku. 


soweli Pita en soweli 
Penjamin li toki e kama ale 
pi tenpo pini—taso ona li 
awen ala lon tenpo utala la, 
ona li ken ala toki e pini 
utala lon soweli Tokije lon 
soweli Lisa. 


PINI 


soweli Waloje 





tan jan Beatrix Potter 


ante pi toki pona tan jan Ke Tami 


SOWELI WALOJE 








soweli Waloje 


tan jan Beatrix Potter 


ante pi toki pona tan jan Ke Tami 





jan lili o sona e ni: lipu ni la, 
soweli mama li utala e 
soweli lili ona. ni li ike. 
mama o utala ala e lili ona. 
utala ni li pona lon tenpo 
ala a. mama sina li utala e 


sina la, ni li ike, li nasin ala. 





SOWELI WALOJE 


tenpo wan la, soweli pi loje 
walo li lon. ona li soweli 
Seloje, li Ion tenpo mute. 
ona li mama e soweli luka tu 


wan. 


soweli lili meli li soweli 
Wawalo, li soweli Teloje, li 
soweli Mokule, li soweli 


Tomonsi; 





soweli lili mije li soweli 
Mokuntu, li soweli Waloje, 
li soweli Siken, li soweli 
Monsin. tenpo pini la, 
pakala li kama lon palisa lili 


monsi pi soweli Monsin. 


wile moku pi soweli lili ale li 
suli pona—soweli Seloje li 
lukin e kulupu lon pilin 
pona, li toki: "pona, pona, 
pona! ona li moku, li moku 
kin!" sin wawa la, mu ike li 
lon; soweli Mokuntu li kama 
awen lon palisa sike sewi 
lon poki pi pana moku, li ken 


ala weka. 


soweli Seloje en mi li jo 
wawa e noka monsi ona, li 


tawa weka e ona. 








tenpo sama la, soweli Siken 
li ike; ni li tenpo telo pi weka 
jaki la, ona li moku e ko pi 
weka jaki. kin la, mi mute li 
kama lukin e soweli jaki 
sama lon poki len lon len pi 


jaki ala! 


—soweli Seloje li mu: "ike, 


ike, ike! sina soweli seme?" 


soweli ale lon kulupu ni li 
loje walo anu pimeja lili lon 
loje walo mute, taso soweli 
lili ni li pimeja ale tan jaki a; 
soweli li kama lon telo la, 
sona li kama: ni li soweli 
Mokule. 








mi tawa ma kili; ma ni la, mi 
kama lukin e soweli Wawalo 
e soweli Teloje. ona tu li 


moku e kili pi loje jelo. 


mi wan li utala e ona, li 
tawa e kute ona e ona. 
soweli Wawalo li lukin utala 


uta e mi. 





"soweli Seloje o, soweli 
Seloje o! sina jan pona, taso 
kulupu sina li lon nasin ike. 
soweli ni pi sama ale li pali 
e ike. soweli Tomonsi taso 
en soweli Waloje taso li pali 


ala e ike." 


soweli Seloje li toki kepeken 
pilin: “lon, lon!" mi toki: 
"sama la, ona li moku e telo 
walo mute pi soweli mani; 
mi o kama e soweli mani 
ante! soweli lili pona 
Tomonsi li ken awen lon 
tomo, li ken pali e pali tomo; 
taso soweli ante o tawa 
weka. soweli lili mije tu tu 
en soweli lili meli tu tu li 


mute ike lon ni." 


soweli Seloje li toki sin: 
"Ion, lon, lon. ona li weka 
la, mute moku li ken pona 


mute." 





ni la, soweli Siken en soweli 


Teloje li tawa weka lon insa 
pi poki tawa kili; soweli 
Monsin en soweli Mokule en 
soweli Wawalo li tawa lon 


tomo lili tawa. 


soweli mije ante tu li soweli 
Waloje, li soweli Mokuntu, 
li tawa ma esun. mi en 
soweli Seloje li nasin e len 
ona, li sike e palisa lili monsi 
ona, li telo e sinpin lili ona. 
mi tu li toki e wile pi tawa 


pona tawa ona. 


soweli Seloje li weka e telo 
tan lukin ona kepeken len 
poki suli. ona li weka e jaki 
lili tan nena pi soweli 
Waloje, li pana e telo mute 
tan lukin; ona li weka e jaki 
lili tan nena pi soweli 
Mokuntu kin, li pana e telo 


mute kin tan lukin. 


ni la, ona li pana e len poki 
tawa soweli Tomonsi. 
soweli Seloje li pana e kon 
suli wan tan pilin, li mu, li 


toki tawa soweli lili— 


"a, soweli Waloje o, sina o 
tawa esun. o luka e luka pi 
soweli sama Mokuntu, o 
awen lon poka ona. o jaki 
ala e len pona. sona awen 
la, o weka e jaki tan 
nena."—(sin la, soweli 


Seloje li kepeken len poki)— 


"o lukin e ilo alasa jo, e 
waso mani mije, e ko moku 
soweli, e sike waso. o awen 
kepeken noka monsi sina 
lon tawa.” soweli Waloje li 
soweli pi nasin pona la, ona 
li lukin wawa tawa mama 
ona; telo lili wan li kama tan 
lukin ona, li tawa anpa 


sinpin. 


soweli Seloje li lukin tawa 
soweli lili ante—"a, soweli 
lili mi Mokuntu o, sina o 
luka e luka"—soweli 
Mokuntu li pana e pilin musi 
ona: "mu, mu, mu!"—"o 
luka e luka pi soweli sama 
sina. sina tu o tawa esun. o 
lukin—" soweli lili li insa sin 
e mu lon toki: "mu, mu, 
mu!” soweli mama li toki: 


"sina ike e pilin mi. "— 








mi toki wawa: "o lukin e 
sitelen nasin. o lukin e 
kiwen nasin. o moku ala e 
kiwen tan sijelo kala. o sona 
e ni kin: sina tawa ma ante 
la, sina ken ala kama sin lon 


ma ni. 





soweli Mokuntu o, sina kute 
ala. mi pana e lipu lawa 
nasin tawa sina tu. lipu ni 
tu la, soweli tu li ken tawa 
esun lon ma tomo. soweli 
Waloje o, sina o awen e 


soweli Mokuntu. 


jan pi awen lawa la lipu ni li 
wile e pali mute tan mi." 
soweli Waloje li kute pona 
wawa; soweli Mokuntu li 


kute nasa. 


mi awen e lipu lon poka insa 
pi len ona; tawa soweli tu 


la, soweli Seloje li pana 


sama e poki moku, e 





suwi lili luka tu wan pi toki 
suwi lon selo lipu pi toki 
suwi. ni la, soweli tu li open 


e tawa. 








soweli Waloje en soweli 
Mokuntu li awen tawa pona 


lon poka lon nasin suli wan; 


a, soweli Waloje taso li 
tawa pona. soweli Mokuntu 
li tawa lon poka nasin wan, 
li tawa lon poki nasin ante, 
li sike e ni la, nasin li kama 
suli sama nasin tu. ona li 
tawa musi, li luka musi e 
soweli sama ona, li kalamae 


musi— 


SOWELI WAN LI TAWA ESUN. 
SOWELI ANTE LI AWEN LON 
TOMO, 

SOWELI PI ANTE KIN 


LI JO E KO MOKU SOWELI—” 


a, soweli Waloje o, mi o 


lukin e moku tan mama mi!" 


soweli Waloje en soweli 
Mokuntu li lape e monsi ona 
lon anpa, li open e poki 
moku. soweli Mokuntu li 
moku e moku ona lon tenpo 
lili; ona li moku e suwi 
namako ona ale lon tenpo 
pini—"soweli Waloje o, sina 
ken ala ken pana e suwi sina 


lili tawa mi?" 


soweli Waloje li pilin pi 
sona ala: "mi wile awen e 
ona tawa tenpo kamapiken 


pakala" 


soweli Mokuntu li mu mute 
e pilin musi. palisa lili ilo li 
awen e lipu lon len pi soweli 
Mokuntu la, ona li jo weka e 
palisa, li utala pakala lili e 
selo pi soweli  Waloje 
kepeken palisa. soweli 
Waloje li utala loje e ona la, 


palisa li kama anpa. 


ni la, soweli Mokuntu li 
lukin jo e palisa ilo tan 
soweli Waloje. lipu tu pi 
ona tu li kama lon poka ike. 
soweli Waloje li toki ike e 


pali pi soweli Mokuntu. 


taso tenpo ni la, ona tu li 
kama weka e ike tan pilin. 


ona li tawa sin, li kalama— 


PJAN LANPAN LI TAWA. 
MAMA ONA LI KALAMA 
E MUSI MUTE. 
ONA LI JO IKE 
E SOWELI LON NASIN LAWA ALA, 
LI TAWA, LI TAWA! 
TASO ONA LI SONA KALAMA 


E MUSI WAN TASO? 





jan pi awen lawa li toki: "ni 
li toki seme? seme li jo ike e 
soweli kepeken nasin lawa 
ala? lipu lawa sina li lon 
seme?" soweli tu li kama 
tawa ona lon nasin pi kama 


sike. soweli Waloje li pana e 


lipu lawa ona. soweli 
Mokuntu li alasa e lipu, li 
kama pana e ijo lipu nasa— 
"suwi lili ni pi toki suwi li 
wile e mani tu wan "--'ni li 
seme a? ni li lipu lawa ala!" 
soweli Mokuntu li pilin 
anpa; ona li kama weka e 
lipu lawa ona. "mi jo e ona 
lon tenpo pini, a, mi jo, jan 


awen o!" 


"a, pilin mi la, sina kama ala 
tawa kepeken ala lipu. mi 
tawa tomo ma. sina o tawa 
lon poka mi." soweli Waloje 
li wile sona: "mi kin li ken 
lon poka, anu seme?" "lipu 
sina li pona la, sina ken 


tawa nasin sina." 


soweli Waloje li wile ala 
wan taso. sama la, telo li 
kama tan sewi. taso toki pi 
wile ante li ken ike lon jan 
awen la, soweli Waloje li 
pana e suwi wan tawa 
soweli sama ona, li lukin e 


tawa ona. 








sina wile sona e tenpo kama 


pi soweli Mokuntu la, o 
kute—jan awen li kama lon 
tomo mi lon tenpo pi telo 


moku seli. 


soweli lili li kama lon poka 
monsi ona. telo li lon ona 
tan sewi. tenpo la, mi pana 
e soweli Mokuntu tawa ma 
tomo ante; ona li kama 
awen lon tomo wan la, pona 


li kama awen lon ona. 


soweli Waloje li awen tawa, 
liwan taso, li pilin pona ala; 
ona li tawa poka pi sitelen 
nasin lon wan pi nasin tu— 
"ma tomo esun li lon suli 
nasin luka", "ma nena li lon 
suli nasin tu tu"; "tomo pi 
soweli Seloje li lon suli 


nasin tu wan" 


ni li sona sin ike tawa soweli 
Waloje. lape li ken ala lon 
ma esun tan tenpo; musi ike 
pi soweli Mokuntu li lili e 


tenpo a. 


pilin wile la, ona li lukin e 
nasin tawa ma nena, li tawa 


nasin pi ma esun. 


ona li pini awen e len ona 
tan telo sewi, li awen e len 
kepeken kiwen len. tenpo 
pini ala la, ona li wile tawa 
weka; ona li kama lon esun 
lon ala poka pi jan ante, li 
kama lon lukin pi jan mute, 
li kama pali lon jan pi pali 
kili lon tenpo kama la, kama 
ni ale li ike mute e pilin 


ona— 


soweli li toki: "a, mi wile 
lawa e ma kili lili. mi wile 


kama e kili pan pi anpa ma 


lon ma pi wile mi." 








ona li insa e luka ona wan 
lon poki lili lon len, li kama 


luka e lipu lawa. 


ona li insa e luka ante tawa 
poki lili lon poka len ante, li 
kama luka e lipu ante—ni li 
lipu pi soweli Mokuntu! 
soweli Waloje li mu pilin, li 
tawa monsi, li wile tawa 
soweli Mokuntu, li wile 


tawa jan awen. 





ona li kama lon nasin ike—li 
kama lon nasin ike lon 
tenpo mute. ni la, ona li 
sona ala e nasin tawa tomo 


ona. 


pimeja li kama. kon tawa li 
mu. kasi suli kiwen li tawa 


la, ona li pana e kalama. 


ni li anpa e pilin pi soweli 
Waloje. soweli li kalama: 
"mu, mu, mu! mi sona ala e 


nasin tawa tomo mi!" 


ona li awen tawa lon tenpo 
la, ona li kama weka tan ma 
pi kasi suli; mun suli li suno 
lon insa pi len ko sewi la, 
soweli li lukin e ma ante pi 


sona ona sin. 


nasin li tawa sewi pi ma ko 
telo. poka wan la, ma anpa 
suli li lon, li jo e telo nasin 
pi suno mun. poka ante la, 
nena suli li lon, li len tan ko 


kon lete. 





soweli li kama lukin e tomo 


lili pi kiwen kasi, li tawa 
insa—ona li toki: "ike la, ni 
li tomo waso, taso mi ken 


ala tawa tomo ante.” 


telo en lete en wile lape li 


lon ona. 


waso mani wan li mu: "ko 
moku soweli en sike waso! 
ko moku soweli en sike 


waso!" 


waso mije li mu ike: "ike, 
ike, ike! mu, mu, mu!" waso 
walo li mu: "tawa esun, 
tawa esun! tawa, tawa!" ni 
li wawa nasa tawa soweli 
Waloje la, ona li wile tawa 
weka lon open pi tenpo 
suno kama. tenpo ni la, ona 


en waso poka li kama lape. 


tenpo pi suli ala la, lape pi 
ona ale li kama pini. jan 
lawa waso li jan Lanpante li 
kama. ona li jo e ilo suno e 
poki. poki la, ona li wile insa 
awen e waso luka wan, li 
wile tawa e waso lon esun 


lon open pi tenpo suno. 


ona li kama jo e waso walo 
lon poka pi waso mije; ni la, 
ona li kama lukin e soweli 
Waloje lon monsi tomo lon 
poka sinpin lon wile weka. 
ona li toki e ijo wan taso— 
"a, ona kin li lon!" ona li jo 
e soweli Waloje lon monsi 
anpa lawa, li insa e soweli 
lon poki. ona li poki e waso 
utala mu jaki luka kin lon 


sewi soweli. 


poki li jo e waso luka wan e 
soweli wan la, ona li wawa 
anpa. jan li tawa anpa nena, 
li kepeken tawa nasa wawa 
tan wawa anpa ni. soweli 
Waloje li pakala mute tan 
utala pi noka waso, li kama 
awen insa e lipu lawa ona e 


suwi namako lon len ona. 








pini la, poki li kama lon ma 
anpa lon tomo moku. lupa 
sewi poki li kama open. jan 


li sewi weka e soweli. 


soweli Waloje li |ukin tawa 
sewi, li kama lukin e jan, e 
jaki jan, e tenpo suli jan, e 
uta jan pi pilin musi suli. 

jan Lanpante li toki: "ona ni 
li kama lon ala poka pi jan 
ante." ona li lukin e poki ale 


lon insa pi len soweli. 


ona li tawa e poki pi jo waso 
lon sinpin monsi, li pana e 
len lon poki tawa kalama 
waso ala. ona li seli e poki 
telo lon sewi seli, li open e 


len noka ona. 


soweli Waloje li tawa e supa 
monsi, li kama lon selo supa 
sewi, li seli pona e luka ona 
lon poka seli. ona li pilin e 


lili ona. 


jan Lanpante li weka e len 
wan tan noka, li pana 
wawa e ni tawa sinpin wan 
lon poka tomo ante. 
kalama pi lili len li kama— 
jan Lanpante li toki: "o 
kalama ala!” soweli Waloje 
li awen seli e luka ona, li 


kama lukin tawa ona. 





jan Lanpante li kama weka e 
len noka ante, li pana wawa 


e ni sama len nanpa wan. 


kalama nasa sin li kama— 
jan Lanpante li toki: "o 
kalama ala a!" soweli 
Waloje li lon ala supa ale, li 


lon selo supa taso. 





jan Lanpante li kama e 
moku tan poki pi awen 


moku, li pali e pan ko. 


soweli Waloje la, ijo li lon 
poka tomo ante, li wile sona 
e moku; taso wile moku pi 
soweli Waloje li suli la, 
kalama nasa li suli ala tawa 


ona. 





jan Lanpante li pana e pan 
ko tawa kiwen jo supa tu 
wan: kiwen jo nanpa wan li 
tawa jan. kiwen jo nanpa tu 
li tawa soweli Waloje. 
kiwen jo nanpa tu wan la— 
jan li lukin e soweli Waloje 
la—jan li tawa e kiwen supa 
ni lon weka kepeken tenpo 


lili, li len awen e weka ni. 


soweli Waloje limoku e pan 
ko kepeken nasin pi wile ike 


ala. 


moku li pini la, jan Lanpante 
li lukin e lipu pi tenpo sike, 
li luka e poka sijelo pi soweli 
Waloje. tenpo ni li tenpo 
pona ala tawa awen ko tan 
soweli. jan li pilin ike lon 
moku ona. sona kin la, waso 


li kama lukin e soweli ni. 


ona li lukin e ko soweli pi lili 
taso lon moku awen ona. 
ona li lukin e soweli Waloje, 
li sona ala e pona lon tenpo 
kama. jan Lanpante li toki: 


no». TI 
sina ken lape lon len ma. 


soweli Waloje li lape pona 
a. open pi tenpo suno la, jan 
Lanpante li pali e pan ko 
sin. lete pi tenpo suno pini 
la, seli li kama lon tenpo ni. 
jan li lukin e moku awen lon 
poki pi awen moku, li pilin 
pona ala tan mute lili 
moku—ona li toki tawa 
soweli Waloje: "ken la, sina 


kama tawa sin, anu seme?" 


taso soweli li wile open e 
toki la, uta pi jan kama li mu 
e kon. jan ni li jan pi tomo 
poka, li ken e tawa lon jan 
Lanpante pi jo waso. jan 
Lanpante litawa wawa, li jo 
e poki waso, li lawa e ni 
tawa soweli: "o pini e lupa 
lon monsi mi. o luka e ala 
lon tomo. sina luka e ijo la, 
mi weka pakala e selo sina 


lon kama mi!" 





soweli Waloje li pilin e ni: 


ona li toki kin e wile tawa la, 
ona li ken tawa esun lon 


tenpo pona. 


taso jan Lanpante li nasa 


ike tawa ona. 


ona li pini e moku lon tenpo 
pi wile ona la, soweli Waloje 
li lukin e ale tomo; lupa ale 
li pini awen. ona li kama 
lukin e selo pi kili pan ma 
lon monsi pi tomo moku. 
ona li moku e selo kili. ona li 
telo e kiwen supa moku lon 
poki telo suli. ona li pali la, 


ona li kalama e musi— 


PJAN LANPAN LI KALAMA 
KEPEKEN ILO A, 

ONA LI KALAMA TAWA A JAN ALE= 

JAN ALE LI TAWA NI, 

LI WILE KUTE A E MUSI ONA 
WAN!—” 

sin la, kalama uta wan li 
kalama kin— 

” MUSI KALAMA SULI! 

MUSI KALAMA SUWI!” 
soweli Waloje li anpa e 
kiwen supa pi pali ona, li 


kute. 








tenpo kute li tenpo pi 
kalama ala la, soweli 
Waloje li tawa kepeken 
kalama ala, li lukin lon lupa 
sinpin pi tomo moku; jan ala 


li lon. 





tenpo li awen tenpo pi 
kalama ala la, soweli 
Waloje li tawa lupa pi pini 
awen lon supa poki, li pilin e 
kon lon ilo awen kepeken 


nena. kalama ala li lon. 


tenpo kin li awen tenpo pi 
kalama ala la, soweli 
Waloje li pana e suwi 
namako wan tawa anpa 
lupa. suwi li kama tawa 
weka jo lon insa lupa lon 


tenpo sama. 


awen pi tenpo suno ni la, 
soweli Waloje lipana wan e 


suwi luka wan pi jo ona. 


jan Lanpante li kama sin la, 
ona li kama lukin e soweli 
Waloje lon poka seli. soweli 
li kama weka e jaki lon poki 
seli, li pana e poki moku seli 
lon sewi; taso soweli li ken 
ala jo e moku la, moku li lon 


ala poki. 


jan Lanpante li pilin pona; 
ona li luka pona e monsi 
soweli, li pali e pan ko mute. 
ona li awen ala sona la, ona 
li pini ala e poki pi awen 
moku. ona li pini awen a e 
lupa lon poka pi supa poki; 
taso ona li pini pona ala e 
lupa ni la, lupa li awen ken 


open. 


ona li tawa lape lon lili pi 
tenpo pimeja la, ona li lawa 
e ni tawa soweli Waloje: 
Ie . . 

insa pi tenpo suno kama li 
pini ala la, o kama ala tawa 


e TI 
mi. 





soweli Waloje li awen lon 


li moku e pan ko. 


poka seli, 


tenpo ni la, kalama lili li 
kama lon poka pi luka ona— 
TI ° . . . . 
mi soweli Pimejale. o pali e 
pan ko sin a!” soweli Waloje 
li kama sewi wawa, li lukin 


lon ale. 





soweli pimeja li lon poka 
ona, li sama ona, li pona 
tawa lukin. pilin pona li lon 
sinpin ona. ona li jo e lukin 
lili tu pi suno mun e anpa 
lawa pi sike tu e nena lili pi 


sinpin lukin. 


luka ona li nasin e lukin 
tawa kiwen supa moku; 
soweli Waloje li pana e 
moku ni kepeken tenpo lili, 
li tawa poki moku kepeken 
wawa—soweli Waloje li wile 
sona: "sina kama lon ni lon 


nasin seme?" 


soweli Pimejale li moku la, 
ona li toki moku: "jan li jo 
ike e mi kepeken nasin lawa 


ala." soweli Waloje li kama 
jo e moku kin. "ona li jo e 
sina tan seme?" soweli 
Pimejale li toki kepeken 
ele | || . . 
pilin pona: "ona li wile e ko 
tan sijelo mi" ni la soweli 
Waloje li kalama e pilin ike: 
"ik l . | 
ike wawa al sina tawa ala 


weka tan seme a?" 





soweli Pimejale li toki 
wawa: "pini moku la, mi o 


tawa." 


soweli Waloje li pali e pan 
ko sin, li lukin e soweli 
Pimejale, taso pilin lili ona 
la ona li lukin e soweli 


Pimejale tan poka taso. 


soweli Pimejale li pini moku 
e moku ona nanpa tu la, ona 
li lukin lon ale. lukin ni li 


sama wile tawa. 


soweli Waloje li toki: "sina 
ken ala tawa lon pimeja pi 


tenpo ni." 


lukin la, soweli Pimeja li 


pilin ike tan sona ala. 


"sina sona ala sona e nasin 


lon tenpo suno?" 


"mi sona e ni: mi ken lukin e 
tomo walo ni tan nena suli 
lon poka ante pi telo linja. 
sina tawa seme, soweli 


Waloje o?" 


soweli Waloje li toki: "mi 
tawa esun—mi jo e lipu tu pi 
soweli tu. sina wile la, mi tu 
li ken tawa nasin kiwen pi 
sewi telo" ona li awen lon 
selo pi supa monsi, li kama 
nasa lili e lawa ona. soweli 
Pimejale li kama pilin pona 
tan toki ona, li wile sona e 
mute la, ni li nasa lili e pilin 


ona. 


ona li kama wile sama lape 
tawa lukin, li pini e lukin 
sama lape. ni la, soweli 
Pimejale likama kalama ala. 
kon suwi li lon tan suwi 


namako. 


soweli Waloje li kama lape 
ala lon tenpo wawa. "a, 
pilin mi la, sina moku e suwi 
ale lon tenpo pini, anu 


seme?" 


soweli Pimejale li pana e 


toki: "selo lili taso." ona li 
lukin e suwi kiwen lili ni lon 


suno sewi. 


pilin pi soweli Waloje li 
kama pilin. "a pilin mi la, o 
ni ala. jan li ken kama pilin 


e kon suwi lon nena ona." 


soweli Pimejale li insa e 
suwi ko ni lon len poki ona; 
ona li wile: "o kalama e 


musi.” 


ni la, soweli Waloje li pilin 
ike. "ike mi. mi ken ala. 
kiwen uta mi li pilin 


pakala." 








soweli Pimejali li toki: "ni la, 
mi kalama. taso mi sona ala 
e nimi ale la, mi kepeken 
nimi mu. ni li ike ala anu 


seme?" 


soweli Waloje la, ni li ike 
ala; ona li awen lon supa, li 
pini lili e lukin, li lukin e 


soweli. 





soweli Pimejale li tawa e 
lawa, li tawa sama musi, li 
kalama e luka lon sama, li 
kalama kepeken mu suwi 


soweli— 


”SOWELI MAMA MUSI, 
LI LON TOMO ONA, 
LI JO E SOWELI TU WAN; 
TOKI ONA LA MU MU; 
MU MU MU MU MU MU! 


SOWELI LILI MU, MU, MU!” 


ona li kama kalama sona e 
nimi ale lon kalama kama tu 
tu, taso pini ale pi kalama 


wan la, lawa ona li kama 


anpa lili. sama la, lukin lili 
ona li kama pini lili lon pini 
kalama ale— 


”SOWELI LILI TU WAN, 
LI KAMA SULI PONA, 
LI PINI E MU ALE. 
ONA LI ALA E MU, 


LA TOKI LI OPEN—” 


lawa pi soweli Pimejale li 
kama anpa mute la, ona li 
kama lape e sijelo ona, li 
sike e sijelo, li lape lon len 


ma. 


soweli Waloje li kama tawa 
ona kepeken kalama ala, li 
pana e len awen lon sewi 


ona. 

ken kama la, soweli 


jan li 


wile ala lape, li 


Waloje li 


awen kute e mu lili pipi, e 


mu lape suli jan. 





tenpo pimeja li kama suno 
lili, li kama ala tenpo suno 
la, soweli Waloje li pini 
awen e poki len ona, li kama 
pini e lape pi soweli 
Pimejale. ona li pilin pona 
tan ken kama, li pilin ike lili 
kin tan ken kama. "taso, 
pimeja li lon! seme la mi ken 


sona e nasin?" 


"waso mije li kama mu e 
open pi tenpo suno; waso 
ale li ken weka tan tomo lon 
tenpo lili la, ona li ken mu e 
tawa mi tawa jan Lanpante. 
mi o tawa lon tenpo pi ni 


ala. 


soweli Pimejale li kama 
anpa sin, li pana e telo tan 


lukin. 


"o kama, soweli Pimejale o; 
lukin mi li awen lon pimeja 
la, ona li kama lukin lon 
pimeja. o kama a! mi ken 


kute e mu waso!" 


tenpo ala la, soweli Waloje 
li mu ike e waso tawa weka 
waso tan nasin pona ona; 
kin la, ona li kama sona sin 


e poki waso. 

ona li open e lupa tomo 


pini e lupa lon monsi 


tawa ona. 


manilimapikili ala; ma ale 
pi poka tomo li kama lupa 
tan noka waso. soweli tu li 
luka e luka, li tawa lon ma pi 


noka waso, li tawa nasin. 


ona li tawa lon ma ko telo 
la, suno li kama sewi, li suno 
wawa musi e sewi nena. 
suno li kama tawa anpa 
nena, li kama tawa noka 
nena, li kama lon ma tomo 
pi noka nena lon tomo walo 
lon ma kili lon ma pi kasi 


suwi. 





soweli Pimejale li toki: "ni li 
ma tomo Pokamako." ona li 
pini e jo lon luka pi soweli 
Waloje, li open e tawa musi, 
li open e kalama musi— 


PJAN LANPAN LI TAWA. 
MAMA ONA LI KALAMA 
E MUSI MUTE. 
ONA LI JO IKE 
E SOWELI LON NASIN LAWA ALA, 
LI TAWA, LI TAWA! 
TASO ONA LI SONA KALAMA 


E MUSI WAN TASO” 


"o kama, soweli Pimejalo o, 
jan liken kama la, mi o tawa 
nasin pi sewi telo." soweli 
Pimejale li kama wile sona: 
"sina wile tawa esun tan 
seme, soweli Waloje o?" 
"mi wile ala. mi wile kama e 
kili pan pi anpa ma lon ma." 
soweli Pimejale li toki: "sina 


wile ala wile e suwi wan?" 


soweli Waloje li wile ala a, li 
toki wawa e ni. soweli 
Pimejale li toki: "kiwen uta 
sina li pilin pakala anu 
seme?" soweli Waloje li mu 


e ni. 








ona taso la, soweli Pimejale 


li moku e suwi, li tawa lon 
poka nasin ante pi soweli 
Waloje. "soweli Pimejale, o 
kama lon noka pi sinpin ni. 


jan li pali lon ma." 


soweli Pimejale li kama lon 
poka sama pi soweli 
Waloje; ona tu li tawa selo 


ma kepeken wawa. 





sin kama la, soweli Waloje li 


pini e tawa; ona li kute e 


kama pi sike tawa. 


poki tawa pi jan esun li 
kama lon nasin lon monsi 
ona. linja nasin li kalama 
lon sewi pi soweli tawa; jan 
esun li lukin e lipu pi sin 


kama. 


soweli Waloje li pilin ike, li 
toki pi pilin ni: "soweli 
Pimejale, o weka e suwi tan 
uta sina. ken la mi wile tawa 
wawa. o toki ala. mi o toki. 
sina o lon poka nasin lon 


lukin!" 


ona li kama tawa pi wawa 


ala, li luka jo e luka pi soweli 


Pimejale. 

jan esun li lukin e lipu ona 


ken tawa poka 


ona li 


? 


la 


ken tawa weka 


soweli lon lukin soweli ala, 


? 


soweli 


taso nena pi soweli tawa li 
kama nasa, li pana wawa e 
kon la, soweli tawa li nasa e 
tawa, li kama e lukin jan. 
jan esun li pini awen e nasin 
kepeken suli pi poki tawa, li 
awen jo e ilo utala pi tawa 
soweli. "toki. sina tawa 
seme? "—soweli Waloje li 
lukin e ona kepeken wawa 


ala. 





"sina ken ala kute anu 
seme? sina tawa esun anu 
seme?" soweli li tawa sewi 
e lawa, li tawa anpa e lawa, 
li toki e lon pi tawa ona 


kepeken ni. 


TI elo . efe . 

a, tenpo lili la, mi pilin e ni. 
esun li lon tenpo suno pini. 
o pana e lipu lawa tawa 


lukin mi." 


soweli Waloje li lukin e noka 
monsi pi soweli tawa. noka 
li kama jo e kiwen tan ma 


lon insa anpa selo. 
jan li kama tawa e ilo 
utala— "lipu anu seme? lipu 


lawa soweli a anu seme?" 


soweli Waloje li kama luka e 
ale pi len ona, li kama pana 
e lipu tu. jan li lukin e lipu, 
taso toki ona li awen ike. 
"soweli ni li meli; soweli 
Mokuntu pi lipu ni li meli ala 
meli?" soweli Pimejale li 
open e uta, li pini sin e uta; 
soweli Waloje li pana e kon 


mu ike lon moku kon ike. 





jan esun li lukin e lipu pi sin 
kama, li kama lukin e sitelen 
wan—"kama weka la, mani 
luka luka li tawa kama sin"; 
ona li lukin e soweli 
Pimejale kepeken nasin 


nasa. 


ni la, ona li kama sewi lon 
poki tawa, li pana e kon pi 
kalama suli tawa jan pi pali 


ma. 


jan esun li toki: "mi tawa 
jan tawa toki la, o awen lon 
ni a." ona li kama jo e linja 
nasin. sona ona la, soweli li 
ken kama weka kepeken 
tawa wawa; taso ike sijelo 
pi soweli ni li ken ala e tawa 
pona la, soweli li ken ala 


tawa weka lon sona, anu 


seme! 





"o awen kin, soweli 
Pimejale o. jan li kama lukin 
tawa mi." lon la, jan esun li 
kama lukin, li lukin e soweli 
tu pi tawa ala lon insa 
nasin. ni la, ona li lukin e 
noka pi soweli tawa ona; 
soweli tawa kin li ken ala 
tawa pona; kiwen li lon 
anpa noka. jan li kama lon 
poka pi jan ma la, weka 


kiwen li wile e pali mute. 


soweli Walo li toki: "lon 
tenpo ni, soweli Pimejale o, 


lon tenpo NI!" 


soweli ni tu li tawa wawa la, 
wawa li sama ala soweli pi 
tenpo pini a! ona li tawa 
suli, li mu, li wawa tawa lon 
nena ma, li tawa nasin pi 
sewi telo. len suwi pi soweli 
Pimejale li tawa lon kon 
tawa. noka ona li kalama, li 
kalama, li kalama, tan tawa 
ona tan tawa sewi tan tawa 


mute. 

ona tu li tawa, li tawa, li 


tawa anpa lon nena, li tawa 
nasin lili lon supa ma laso, 
lon poka pi kiwen lili mute, 


lon poka pi kasi linja anpa. 


ona li kama lon poka pi telo 
linja, li kama lon nasin pi 
sewi telo—ona li jo e luka pi 
soweli ante la, ona li tawa 


lon nasin ni— 





ni la, ona li kama lon poka 
weka nena. soweli Pimejale 
li sona kalama e musi wan 
taso li kama tawa musi lon 


poka pi soweli Waloje. 


PINI 


toki lili pi 


soweli Misama 





tan jan Beatrix Potter 


ante pi toki pona tan jan Pulepo tan jan 


Ke Tami 


TOKI LILI PI 


SOWELI MISAMA 





toki lili pi 
soweli Misama 


tan jan Beatrix Potter 


ante pi toki pona tan jan Pulepo tan 


jan Ke Tami 





soweli Misama li soweli pi 
lili mute, li soweli pi kute 


sike, li kule ma, 


li tawa supa poki pi tomo 


ante. 


poki ni la, 
ijo pona ale li lon. 


pan suwi en ko moku pona 
en ko suwi en pan pi telo 


ala 


—ni ale li pona tawa soweli 








lukin pi soweli Misama li 


lili, li lukin pona. 


pan suwi li pona a tawa 


soweli Misama! 


a, jan seme li kalama 
lon lupa pi soweli Monsiko? 
kalama! kalama! 


tenpo pini la ona li kute e 


ni? 








ona li lukin la 
jan ala li lon, 
taso kili palisa loje 


li lon supa ona. 


“a! mi kute sin e ona!" 
kalama! kalama! 
“a- mi pilin e ni: ona li 


soweli pimeja lili!” 





soweli Kikipisi li suli tenpo, 


li ken ala pana e palisa lili 


mute pi selo ona 
tawa insa pi len ko. 
nena ona li pimeja. linja 
pi poka uta li walo pimeja. 
tomo ona li lupa kasi 


lon poka nasin. 








sina sona ala sona e meli 


ni: ona li suli tenpo; 
tomo ona li len noka. 
ona li mama sin mute la 


ona li sona ala e nasin pali 


pona. 





pilin mi la, tomo ona li 
len noka la— 
meli lili ni pi suli tenpo li 


soweli pi lili mute! 


soweli Lupali li pali lupa! 
ona li jo e len pimeja; 
ona li pali, li pali e lupa— 
sina kin li ken lukin 


e lupa pali pi soweli Lupali. 








o pana e telo ko moku e kili 


pan 
tawa poki seli pona— 
ni o tawa poki seli. 


o pana e ni seli tawa moku! 


tenpo wan la soweli lili 
suwi li lon. 
ona li nasin e linja sijelo 


ona tawa monsi— 





ona li jo e len namako suwi 


lon anpa lawa. 


len li laso sama sewi— 








linja pi sinpin ona en kiwen 


sike pi len ona 


li suli a. 


soweli Tomoku 





tan jan Beatrix Potter 


ante pi toki pona tan jan Ke Tami 


SOWELI I OMOKU 





soweli Tomoku 


tan jan Beatrix Potter 


ante pi toki pona tan jan Ke Tami 








lon pi soweli Tomoku li open 
lon supa poki. lon pi soweli 
Nokasi li open lon ma kili. 
soweli Nokasi li soweli pi lili 
mute lon ma, li soweli pi 
kute sike. poki kili li tawa e 
ona lon ma tomo tan 
pakala. jan pi pali kili li 
kama e kili tawa ma tomo 
kepeken jan tawa. tawa la, 
kili li lon poki kili. 


jan pi pali kili li lon e poki 
lon poka lupa lon selo pi ma 
kili la jan tawa li ken jo e 
poki lon tawa ona. soweli 
Nokasi li tawa lon lupa poki, 
li moku e kili lili la—ona li 


kama lape lon tenpo lili a. 








poki li kama tawa tomo 
tawa la, soweli li pini wawa 
e lape, li pilin ike li wile 
awen lon ken pakala. tawa 
wawa en kalama tawa li lon; 
poki ante li kama lon poka; 
tenpo mute en tawa mute 
en nasin mute li tawa, li 
tawa, li tawa e soweli 
Nokasi, li ike, li anpa e 
soweli Nokasi. ona li awen 


lon poka kili kepeken wawa. 


pini la, tomo tawa li pini e 
tawa lon poka tomo. poki li 
tawa tomo, li kama lon ma 
anpa. jan pi pali moku li 
pana e mani tawa jan tawa; 
lupa pi monsi tomo li 
kalama; tomo tawa li tawa 


sin. 


taso kalama li weka ala; 


tomo tawa ante mute a li 


tawa; soweli poka li mu 
wawa; jan lili li kalama e 
musi lili; jan pi pali moku li 


pilin pona kepeken kalama 
uta pilin; jan pi pali tomo li 
tawa sewi tomo, li tawa 
anpa tomo; waso jelo lili li 


kalama musi sama ilo pali. 








soweli Nokasi li sona e ma 
kili taso la, ni ale li ike e 
pilin ona, li lili e ona. tenpo 
ni la, jan pi pali moku li open 
e poki, li wile kama e kili. 
soweli Nokasi pi pilin ike li 


tawa wawa, li tawa weka. 


jan pi pali moku li tawa 
sewi, litawa supa, likalama 
e pilin ike ona: "soweli lili a! 
soweli lili li lon a! soweli 
alasa o kama! o pana e 
palisa kiwen, jan Sawa o!" 
soweli li awen ala lon palisa 
pi jan Sawa, li tawa wawa, li 
kama lon lupa lili lon sinpin, 


li tawa insa lupa. 








ona li kama anpa wawa, li 
kama lon supa moku pi 
soweli lili ante. poki telo tu 
wan li kama pakala tan ni.— 
soweli Tomoku li wile sona: 
"ni a li soweli seme a?" a, 
taso toki ni ona li pini la, 
ona li lili e wawa pilin, li wile 
pona tawa soweli pi kama 


Sin. 


ona li wile pana e pona ona 
ale la, ona li toki e nimi ale 
pi soweli ante poka. soweli 
ni luka tu tu la, palisa monsi 
ona li suli. len namako walo 
li lon anpa lawa ona. soweli 
Nokasi la, palisa monsi li 


suli ala. 


soweli pona pi soweli 
Tomoku li kama sona e ni 
tan lukin, taso ona li wile 
pona la, ona li toki ala e ni; 
soweli wan taso li wile sona: 
ilo poki awen li jo ala jo e 
soweli Nokasi lon tenpo 


pini? 








moku li kama sin lon tenpo 
luka tu wan; moku li mute 
ala, taso ona li namako 
pona. soweli Nokasi li sona 
ala e moku ale. tenpo ante 
la, ona li kama ala moku tan 
sona ala ona; taso tenpo ni 


la, wile moku ona li wawa. 


kin la, ona li wile pona lon 
kulupu ni. sewi la, kalama li 
awen kama, li ike e pilin 
ona, li lili anpa e ona la, ilo 
moku li kama anpa tan pilin 
ona. soweli Tomoku li toki: 
| || ehe . . 

o pilin ike ala, ona li lon ala 


kulupu ni." 


tan seme la soweli pi lili 
tenpo li kama ala, li kama 
ala e moku suwi? a, o sona: 
soweli lili tu pi lili tenpo li 
wile ala awen tan kama 
moku ale, li wile musi la, 
ona li tawa sewi tomo lon 


tomo pi pali moku. 


tenpo mute la, ona li kama 
sin Ion kulupu, li mu e pilin 
musi ona; soweli Nokasi li 
kama sona e ni: soweli alasa 
li alasa e soweli ni tu. ni li 
ike wawa tawa soweli 
Nokasi la, ona li awen ala 


wile moku, li pilin wawa ala. 








soweli Tomoku li toki: "sina 
wile ala wile e moku ko 
suwi? 

a, wile ala anu seme? sina 
wile lape anu seme? mi 
kama ken e supa lape pi 


suwi mute tawa sina." 


lupa pakala li lon supa lape 
ni. soweli Tomoku la pona 
supa li wawa mute a, li 
kama ken tawa soweli pi 
tomo ante taso. taso supa 
lape li pana e kon pi soweli 
alasa tawa nena. ni la, 
soweli Nokasi li wile ala lon 
supa lape, li wile lape ike 


lon poka pi poki seli. 


tenpo suno sin li kama. 
moku pi pona mute liopen e 
ona—a, taso moku li ko 
moku soweli la, moku ni li 
pona tawa soweli pi moku ni 
taso. soweli Nokasi li moku 
ekili taso e kasi taso la, ni li 


pona ala tawa ona. 


soweli Tomoku en soweli 
pona ona li musi, li tawa 
mute lon anpa pi supa noka, 
li tawa ale tomo lon ale pi 
tenpo suno. kalama wawa 
wan li kama tan jan Sawa: 
ona li kama anpa wawa ike 


lon nasin pi tawa anpa. 


ona li jo e supa moku lili la, 
soweli lili li kama alasa e 
moku lili mute en suwi en ko 
pona moku. pona la, soweli 
alasa li kama ala alasa e 


ona. 








soweli Nokasi li wile a tawa 
tomo ona lon ma pona ona 
lon suno seli pona. moku li 
ike tawa sijelo ona lon ni; 


kalama li ken ala e lape ona. 


sijelo ona li kama suli ala 
lon tenpo suno pi mute lili 
taso la, soweli Tomoku li 
lukin e ni, li sona e ni, li wile 
e sona tan ona. soweli 
Nokasi li toki e ale ona la, 
soweli Tomoku li wile sona 
e ma kili ona. "kute la, ma ni 
li ma pi musi ala! telo li 
kama tan sewi la, sina pali e 


seme?" 


"telo li kama la, mi awen lon 
lupa tomo pona mi pi ko 
kiwen. mi weka e selo tan 
pan tan poki mi pi awen 
moku. mi lukin e waso mu e 
waso pimeja lon ma e waso 
pona mi Lojekin. suno li 
suno sin la, ma kili mi li 
pona mute a. kasi suwi kule 
li kule mute a. pipi en waso 
en soweli len en ijo ante ala 


li kalama." 

soweli Tomoku li kalama: 
"a, soweli alasa li alasa 
sin!" sin la, ona tu li tawa 
anpa tomo, li sin e toki; 
"soweli Nokasi o, ike lili li 
lon. mi kulupu li wile musi e 


° II 
sina. 
soweli Nokasi li toki: "a sina 
ni, sina ni a; taso ike li awen 


lon mi." 


"ken la kiwen uta sina en 
insa sijelo sina li sona ala 
moku e moku mi; ken la sina 
o tawa sin lon poki kili sama 


kama sin sina." 


soweli Nokasi li toki: "a, 


seme? aaaaa!" 


soweli Tomoku li toki 
kepeken pilin suli pi anpa 
ala: "a, lon la, sina ken tawa 
tomo sina lon tenpo suno 
pini mute. kili ala la, poki 
kili ni li tawa sin lon tenpo 
suno pi esun pini. sina sona 


ala e ni anu seme?" 








ni la, soweli Nokasi li toki e 
tawa ona tawa soweli pona 
sin ona, li len kepeken poki 
kili, li jo e lili pi pan suwi e 
lipu kasi wan; tawa mute en 
tawa wawa li pini la, ona li 


kama lon ma kili ona. 


tenpo suno pi esun pini la, 
ona li ken kama tawa poki 
kili lon lupa sinpin, taso 
sona pona la, ona li tawa ala 
insa poki lon tenpo ala. kin 
la, soweli li kama ala tan 
poki. soweli Tomoku li toki e 
ken pi kama ona lon tenpo 


pini. 








tenpo lete likama pini; suno 
li kama suno sin; soweli 
Nokasi li awen lon poka pi 
lupa tomo ona, li seli e selo 
ona lon suno, li pilin e kon 
kasi kepeken nena. ona la, 
kama ona pi ma tomo li lon 
tenpo pini suli, li awen ala 
lon sona ona. a, taso soweli 
li kama lon nasin. ni li 
soweli Tomoku a! ona li jo e 


poki len ona. 


soweli Nokasi li wile pona 
tawa ona, li toki pona tawa 
ona. "sina kama lon pona pi 
tenpo sike a. sina ken kama 
moku e ko suwi kasi. sina 


ken kama awen lon suno." 


soweli Tomoku li toki: 
"aaaa! telo li lon." ona li jo 
e palisa monsi ona lon luka, 
li wile awen e ni tan ko ma 


telo. 

ona li toki utala: "kalama 


ike ni li seme a?" 


soweli Nokasi li toki: "ni, 
anu seme? a, ni li soweli 
mani suli taso; mi wile kama 
e telo walo tan ona. ona li 
kama ala lape lon sina la 
ona li pakala ala e sina. 
soweli pona sina li pona ala 


pona lon tenpo ni?" 


toki pi soweli Tomoku li 
pona lili taso. toki la, ona li 
kama lon open pi tenpo ni 
tan ni: tenpo suno musi la, 
kulupu li tawa ma lon poka 
pi telo suli; kin la, jan pi pali 
moku li weka e jaki lon 
tomo, li wile weka e soweli 
lili ale kin. soweli alasa lili 
tu tu li lon. soweli alasa li 


moli e waso jelo lili. 








soweli Tomoku li toki: "toki 
ona la, kulupu mi li moli e 
waso. taso mi sona e lon 
ante. a, kalama ike ni li 


seme?" 


"ni li ilo taso. ona li weka e 
kasi anpa tan ma. a, mi 
kama e lipu lili tan kasi 
weka ni. ona li kama supa 
lape sina. pilin mi la, sina o 
awen lon ma, soweli 


Tomoku o." 


"a, mi kama pilin sin lon 
tenpo esun kama tu; kulupu 
mi li Ion poka telo suli la, 


poki li ken ala tawa." 


soweli Nokasi li toki: "pilin 
mi la, sina kama ala wile 


tawa ma tomo." 





taso ona li kama wile. ona li 
tawa sin lon poki kili kama; 
ona li toki e ni: kalama li lili 


taso la, ni li pona ala!! 








ma wan li pona tawa jan 
wan. ma ante li pona tawa 
jan ante. mi la, ma pi tomo 
mute ala li pona, sama 


soweli Nokasi. 


PINI 


toki musi pi 


soweli Wekasi 





tan jan Beatrix Potter 


ante pi toki pona tan jan Pulepo tan jan 


Ke Tami 





TOKI MUSI PI 


SOWELI WEKASI 





toki musi pi 
soweli Wekasi tan jan 


Beatrix Potter 


ante pi toki pona tan jan Pulepo tan 


jan Ke Tami 








soweli Wekasi li lon tomo 


soweli, 


li pali e telo nasa tawa jan 


suli; 


jan suli li kama lon tenpo 


suno ale, 


taso soweli Wekasi li tawa 


weka. 








waso, Waso, Waso O, 
sina tawa ma seme a? 


tawa ma sewi. tawa ma 


anpa. 


tawa tomo mi kin. 


soweli ni li tawa ma esun; 


soweli ni li awen lon tomo 


ona; 








soweli ni li moku e moku 


soweli; 


soweli ni li jo e moku ala; 








soweli ni li toki e ike ni: 
ata] | | 
mu! mu! mu! 


mi sona ala e nasin tawa 


tomo mi!" 











soweli li awen lon seli; 


seme la, ona li ken pona 
tawa pilin? 
soweli lili li tawa ni, li toki 
e ni: 


"soweli o, sina lon ala lon? 
SOWEIIO, sina on ala lon? 





sina pilin seme, soweli o? 
soweli o, sina pilin seme?" 


“mi pona, soweli lili o. mi 


pona sama sina! " 


soweli mute li lili mute, li 


ken ala lukin. 

o lukin e tawa ona! 
ona ale li tawa jan soweli 
meli 
jan li weka e palisa tan 


monsi ona kepeken ilo pi 


weka pali. 


sina lukin ala lukin e soweli 


lili mute 


lon tenpo ale sina! 





“mu, mu mu!" 
soweli pi jan seme li sina? 


"mi soweli pi jan Supali, mu 


mu mu!" 


mi jo e ma kasi lili, 
ma ni li ma pi mi taso. 


tenpo suno ale la mi telo e 


ona 


e kasi kama pi pali mi. 





mi olin e ma kasi lili mi, 


li pali e ona kepeken olin 


mute, 


sina ken ala lukin e ijo kasi 
ike 


anu kasi kule ike lon ma ni. 








ilo Sunoka pona a 
li jo e len suli walo noka, 
li jo e nena loje,— 
ona li awen la, 


ona li kama lili a. 


